- FRAUKE SCHEUNEMANN - - SERIA WINSTON LIBER LA VÂNAT ŞOARECI - FRAUKE SCHEUNEMANN SERIA WINSTON LIBER LA VÂNAT ŞOARECI Traducere din limba germană şi note de Iulian Curuia Titlul original al ediţiei germane: Winston – Lizenz zum Mäusejagen, Editura Booklet, Versiune ebook: v , septembrie Cuprins Prolog Sau: De ce chiar şi celor mai buni detectivi le fuge uneori, pământul de sub picioare Dragoste la jumătate de duzină Bine aţi venit la Schulze-Naumann! Un avertisment care nu e degeaba Vechi cunoştinţe Noi probleme E periculoasă de tot excursia asta la ţară! Repetiţiile merg prost, dar să sperăm că spectacolul iese bine Se pune la cale o petrecere O bănuială urâtă With a little help from my friends sau: prietenul la nevoie se cunoaşte Operaţiunea „Găseşte-o pe Odette” Poneii-s proşti Sau poate că nu? Liber la vânat şoareci La bine şi la rău Şi-acum mergem în subteran! Spectacol cu pisici împotriva voinţei mele Nu te poţi baza pe camarazi Dar pe ponei Un prieten, un bun prieten Un truc genial Începe! Chiar acum Dar unde? Poliţia, prietenul şi ajutorul dumneavoastră Chiar aşa! Happy end Şi încă unul pe cinste! Pentru Aron, prietenul lui Winston Prolog Sau: De ce chiar şi celor mai buni detectivi le fuge uneori, pământul de sub picioare — Ia vino încoace, mâţă mică şi mizerabilă! Eu mănânc pisici ca tine dimineaţa la micul dejun Şi tot nu mă satur! Sfântă sardină în ulei! În faţa mea, pe una dintre grinzile acoperişului, stă un monstru cu ochi scânteietori, ca de otravă şi scuipă spre mine E ditamai matahala: e cel puţin de două ori mai mare decât prietenul meu, motanul Spike, şi de două ori mai gras Oi fi eu curajos de felul meu, dar acum simt cum mi se zbârleşte blăniţa din coadă până-n vârful urechilor Monstrul îşi arată dinţii şi patru canini uriaşi îi lucesc în gură Bănuiesc că poate să muşte bine de tot cu ăia Nesigur, fac un pas înapoi Nu cumva să-mi pierd echilibrul! Grinda pe care ne aflăm se tot mişcă şi suntem la cinci metri de sol! — Ce-ai păţit, ai făcut pipi pe tine de frică? mă întreabă monstrul, rânjind Nici nu m-ar mira N-ai nicio şansă în faţa mea Mai bine şterge-o Cât de repede poţi şi unde vezi cu ochii Altfel carne tocată te fac! Nu sună bine Nu că aş avea ceva împotriva cărnii tocate Când Anna îmi face nişte carne tocată cu puţin coriandru, îmi place la nebunie Dar n-aş vrea să fiu eu însumi transformat în aşa ceva, nu prea am chef s-ajung chiftea Şi-atunci ce să fac? Să mă dau bătut pur şi simplu? Eu, Winston Churchill, cel mai deştept şi mai curajos motan din lume? În niciun caz — Ăăă, cred că este o mică neînţelegere la mijloc, domnul meu Eu nu vreau scandal, doar o căutam pe dragostea inimii mele Pe Odette O pisică albă, din cale-afară de frumoasă Aţi văzut-o pe undeva? Acum monstrul e cel care face un pas înapoi Se pare că trebuie să se gândească la ce-i spun şi nu poate să facă asta stând şi salivându-mi mie în faţă — Te referi la pisica aia grasă şi lăţoasă? Care respiră cam greu şi gâfâie la fiecare pas? Sfântă sardină în ulei! Cum vorbeşte ăsta despre Odette a mea! Ce obraznic! Numai pentru asta şi ar trebui să-l provoc la duel E adevărat că a mai pus ceva greutate pe ea, mai ales la coapse, dar are un motiv bun Ah, ce spun, are cel mai bun motiv din lume! — Odette nu e grasă! E minunată, zic eu, scuipând înspre monstru Ai văzut-o sau nu? Vreau un răspuns, imediat! Dar în loc să răspundă, monstrul face un salt în faţă şi-mi arde o labă drept peste boticul meu sensibil O durere înţepătoare îmi trece prin tot corpul, îmi pierd echilibrul şi nu mă mai pot ţine pe grinda de lemn În timp ce cad, îl văd pe monstru făcându-i semn cuiva care stă jos Şi-apoi văd numai negru în faţa ochilor Dragoste la jumătate de duzină — Kira, dacă te uiţi aici, o să vezi foarte bine Doctoriţa Wilmes îndreaptă un mic televizor spre Kira şi spre mine în timp ce plimbă un soi de băţ peste stomacul lui Odette — Unu, doi, trei, patru, cinci Cinci puişori de mâţă se dau de-a dura în burtica lui Odette Doctoriţa se opreşte puţin — A, iată-l şi pe-al şaselea Felicitări, e un set complet Uluit, privesc grămada de pete negre de pe monitor Ăia sunt pisoiaşi? Puii lui Odette? Puii mei? Şi cum naiba au ajuns tocmai în televizor? Fac cu grijă câţiva paşi în faţă şi adulmec ecranul Doamna doctor Wilmes râde — Eşti uimit, Winston, sau ce faci? E foarte emoţionant să devii tată Tată Cum sună asta? Puţin înspăimântător De fapt, nici nu mă pot gândi cum e să fii tată cu adevărat Eu nu mi-am cunoscut tatăl Am văzut odată o fotografie cu el, pe un panou de plută al crescătorului meu: îl chema Leroy of Riverbanks-Mulberry Era un exemplar ireproşabil al rasei British Shorthair, cu blană cenuşie şi o postură cu adevărat aristocratică Dar habar n-am dacă ar fi fost un tată bun sau nu Nu am cine ştie ce modele, cum ar veni Werner Hagedorn, cu care trăiesc de când lumea, nu e nici el tată, fiindcă n-are copii N-aş putea să spun de ce Trăim deja de multă vreme împreună cu Kira şi cu mama ei, Anna Kira are treisprezece ani şi e cea mai bună prietenă a mea dintre oameni, iar maică-sa, Anna, a venit la noi ca menajeră În scurt timp însă, Anna şi Werner s-au îndrăgostit şi acum sunt un cuplu, şi împreună cu Kira fac o familie Oricum, cred că între timp Werner a ajuns să fie un soi de tată pentru Kira O ajută cu temele şi o duce la şcoală cu maşina atunci când e vremea urâtă Şi se ceartă cu ea cum face şi Anna atunci când fata îşi lasă lucrurile peste tot prin casă sau când pleacă târziu la şcoală Câteodată o ajută chiar să mintă şi-i dă câte un bilet pentru profesor atunci când nu şi-a făcut temele Spune în bilet că şi-a băgat din greşeală temele fetei în geantă şi că le-a luat cu el la universitate Werner este profesor de fizică acolo şi majoritatea profesorilor de şcoală sunt foarte impresionaţi de asta Aşa că n-o ceartă pe Kira Deşteaptă şmecherie! Cum am ajuns aici? A, da să fii tată Cred că un tată bun e cam aşa: cineva care te ceartă când ai făcut vreo prostie, dar care nu te lasă la greu şi te ajută să te repui pe picioare Aşa vreau să fiu şi eu pentru puii mei şi-ai lui Odette Chiar dacă ai noştri n-o să se ducă la şcoală Dar o să aibă şcoala vieţii! — Când credeţi că o să vină pisoiaşii pe lume? se interesează Werner Doctoriţa mai aruncă o privire la ecran şi se gândeşte câteva clipe — Sarcina normală la pisici este de şaizeci şi trei de zile Bănuiesc că micuţilor o să le mai ia o săptămână Aşa că weekendul viitor ar trebui să aveţi culcuşul pregătit pentru ei — Săptămâna viitoare? Culcuş? întreabă Werner, fără să pară deloc entuziasmat — Da, azi e vineri şi în aproximativ opt zile cred că frumuseţea asta albă o să aibă pui Şi ar trebui să aveţi un culcuş pentru ea şi pentru pui, domnule Hagedorn Nu e aşa de complicat — Drace! mormăie Werner — Ce-aţi spus? întreabă doctoriţa Wilmes Nu vă bucuraţi? — Ba da, ba da, se grăbeşte stăpânul meu să răspundă Doar că în weekendul viitor mă căsătoresc şi n-o să fiu în Hamburg O să fiu în Bărăganul Lüneburg Logodnica mea a găsit acolo un conac foarte frumos unde urmează să ne căsătorim — Înţeleg, zice doctoriţa, încruntându-se Înseamnă că naşterea asta nu se potriveşte deloc cu planurile dumneavoastră În orice caz, nu v-aş sfătui să vă lăsaţi pisicile singure Sigur, majoritatea pisicilor nasc fără ajutor Dar ar fi bine să fie cineva acolo dacă ceva nu merge bine, ca să mă poată suna Nu vreau să vă îngrijorez, dar sigur nu vreţi să riscaţi ca lui Odette şi puilor să li se întâmple ceva MIAU! Fireşte că nu vrem asta! Sar de pe masă agitat şi îmi înfig ghearele în pantalonii lui Werner — Au, Winston! Ai înnebunit? Doare! Motan rău ce eşti! mă ceartă Werner — Nu e rău! mă apără Kira Îi e teamă pentru prietena lui, Odette E firesc Doctoriţa Wilmes râde — Aşa se pare Dar haideţi să facem altcumva: aduceţi viitoarea mamă la sfârşit de săptămână în pension Sau la clinica veterinară Vă puteţi sărbători căsătoria în linişte şi pace şi, când vă întoarceţi, puii se vor fi născut deja Pe draga mea scândură de ascuţit ghearele! Este cea mai proastă idee pe care-am auzit-o vreodată Nu vreau să o las singură pe Odette, dar vreau şi să fiu de faţă când stăpânul meu mult iubit se căsătoreşte E o sărbătoare de familie, care nu poate avea loc fără MINE Scuip cu furie şi-mi bag iar ghearele în pantalonii lui Werner — Au, fir-ar să fie! strigă el şi încearcă să-şi ferească piciorul Dar nu reuşeşte, pentru că eu îmi înfig ghearele şi mai bine — Winston! urlă el Termină! Nici nu mă gândesc — Winston crede că ideea cu pensionul e proastă, spune Kira Nici nu mă miră Vrea ca Odette să fie cu el la nuntă Este o sărbătoare de familie, la urma urmei Kira e grozavă! Şi poate să-mi citească gândurile Nici nu-i de mirare Că doar am făcut schimb de corpuri la începutul prieteniei noastre Da, chiar aşa A intrat în corpul meu şi a trăit o vreme ca pisică, în vreme ce eu a trebuit să merg în locul ei la şcoală O experienţă oribilă! Dar aşa se face că ştiu să citesc Slavă Domnului că ne-am întors fiecare în corpul lui; am rămas însă cu această abilitate folositoare de a ne înţelege foarte bine Werner mă priveşte gânditor — Poate că ai dreptate, Kira Doamnă Wilmes, credeţi că o putem lua pe Odette cu noi? La conacul din bărăgan? Într-un loc străin? Poate că cei de-acolo o să aibă şi un culcuş din ăsta despre care vorbeaţi Ea încuviinţează — Fireşte, de ce nu? Şi pensionul ar fi fost un loc străin pentru ea Esenţial e să aibă un locşor liniştit în care să se poată retrage şi o persoană de încredere care să o verifice din când în când Totul o să meargă ca uns după aceea Werner oftează — Dar cum o conving eu pe Anna? Şi pe babuşca? Cred că cele două doamne au o idee foarte strictă despre cum trebuie să arate o nuntă şi o naştere de pisici le-ar cam strica socotelile S-ar putea să aibă dreptate Anna pregăteşte de săptămâni întregi evenimentul vieţii ei Casa e împânzită de reviste cu tot felul de perechi zâmbitoare pe prima pagină, iar când şi-a cumpărat rochia de mireasă s-a purtat de parcă ar fi ales-o cineva preşedinte; şi înainte să se decidă pentru moşia respectivă, sigur s-au mai uitat la alte de restaurante şi hoteluri În fine, poate c-au fost zece, dar oricum au fost multe Iar ajutorul babuşcăi nu uşurează lucrurile, fiindcă bunica rusoaică a Kirei este mereu plină de energie când vine vorba să-şi dea cu părerea Cred că bietul meu Werner s-a ales cu multe fire de păr alb în ultimul timp Încă nu arată ca nobilul meu tată Leroy of Riverbanks-Mulberry, dar nici mult nu mai are — Haide, Werner, spune Kira, încercând să-l liniştească, vorbeşte cu Anna O să reuşeşti tu să-i explici Şi ea iubeşte foarte mult pisicile Şi nu-ţi face griji, de bunica mă ocup eu Dacă vorbesc eu cu ea, n-o să se supere Totul o să fie bine, o să vezi Şi nunta voastră, şi naşterea pisoilor! Cu sau fără culcuş Bravo, Kira mea! E stăpână pe situaţie! Bine aţi venit la Schulze-Naumann! — Am zis că nu e idee bună să luăm pisici! Mai bine pisici la pension! Babuşca şi-a petrecut toată călătoria plângându-se c-am luat-o pe Odette cu noi în Bărăganul Lüneburg Aşa că abilităţile de persuasiune ale Kirei n-au liniştit-o cu totul E bine că Werner n-a pregătit un culcuş, fiindcă n-ar fi încăput niciodată în portbagaj Odette s-a aşezat confortabil pe bancheta din spate, unde a şi vomitat puţin la începutul călătoriei Asta n-a ajutat în niciun fel, dar ce să-i faci, gravidelor li se face rău uşor Odette n-are ce să facă Însă bunica Kirei nu pare să ţină cont de asta Ar trebui totuşi să ştie cum e, că doar a născut-o pe Anna Babuşca se plânge şi mormăie şi se roagă la Dumnezeu din ceruri ca nu cumva această pisică gravidă să strice nunta de vis a singurei ei fiice Chestia asta cu Dumnezeu din ceruri i se potriveşte mai degrabă lui Simone Sora lui Werner Hagedorn este pastor şi nu pierde nicio ocazie să-l întrebe pe Doamne-Doamne ce părere are despre cutare sau cutare lucru Dar ea o să ajungă, cu toate celelalte rubedenii, în Bărăganul Lüneburg abia după-amiază Când maşina lui Werner se opreşte şi Kira deschide uşa, eu mă dau jos înaintea tuturor celorlalţi N-aş mai fi suportat multă vreme lamentaţiile şi parfumul dulceag al babuşcăi – nu-i de mirare că lui Odette i-a venit să vomite Uşurat, trag aer adânc în piept şi apoi trag aer şi mai adânc în piept şi pe toate salatele de peşte, ce naiba pute în halul ăsta? Îîîh, scârbooos! Şi cum arată totul! O grămadă de bălegar umed în partea dreaptă şi un grajd mare alături, din care multe capete urâte de cai privesc curioase afară În depărtare se văd câteva pajişti îngrădite Şi încă şi mai mulţi cai! Ce-o însemna asta? Mie nu-mi plac caii Ce să mai zic de bălegarul lor puturos! Ăsta sigur nu e locul potrivit pentru o nuntă de vis Şi sigur nu e locul în care să aduci pe lume şase puişori nobili şi cuminţi de pisică Ce-o să creadă micuţii când o să se uite prima oară în jur? Că părinţii lor nu şi-au permis o casă mai bună sau ce? Nu, urmaşii lui Winston Churchill, cel mai deştept şi mai curajos motan din lume, şi ai frumoasei şi drăguţei de Odette merită un mediu mai bun Mă rog, conacul din partea stângă mai e cum mai e Şi clădirile alăturate arată îngrijit şi par confortabile Numai mirosul ăsta care pare să plutească peste tot, gros, cald şi imposibil de leşinător – sfântă sardină! E de nesuportat! Kira a ridicat-o pe Odette de pe bancheta din spate şi se uită prin curte Amândouă par să fie entuziasmate Dar cum se poate? Asta nu e deloc lumea Kirei Ea e un copil crescut la oraş Şi încă într-un oraş mare Bălegar mustos, paie, fân, cai clăpăugi cu ochi beliţi, astea nu sunt de Kira Şi sigur nu sunt de Odette — Comoara mea, miaun eu, mă îngrozeşte locul ăsta Trebuie să mă crezi Vreau s-o asigur că o să ne întoarcem imediat, fără discuţii Numai că mă tem că fără sprijinul mobil al lui Werner, drumul s-ar putea să fie prea lung pentru Odette a mea Şi când îi văd pe Anna şi pe Werner privind în jur cu sclipiri în ochi, încep să bănuiesc că lor le place aici Le-a luat cineva minţile? Oare nu simt putoarea asta? Ce-o fi fost în capul lor de-au ales aşa un loc pentru cea mai frumoasă zi din viaţa lor? — Winston, linişteşte-te, te rog, mie mi se pare minunat aici Mult aer proaspăt şi iarbă verde cât vezi cu ochii Nu-mi pot imagina un loc mai bun în care să-mi aduc copiii pe lume E limpede: hormonii de sarcină i-au luat minţile şi lui Odette Altfel, cred că ar fi la fel de furioasă ca mine Dar de când e gravidă, pare să vadă lumea prin ochelari de cal Altfel nu ştiu cum să-mi explic ochii ăia luminoşi şi surâsul dulce din colţul gurii Odette sare din braţele Kirei Iar Kira o lasă pur şi simplu Alo! Fata! Nu vrei să o iei de jos pe Odette? Nu se poate să o lăsăm cu praful ăsta sub lăbuţele ei moi şi albe ca zăpada E complet inacceptabil! Dar Kira pare să fie cu mintea în altă parte Încă nu şi-a revenit din uimire şi nici nu se mai uită după Odette — Ce frumos e aici! ciripeşte ea pe o voce pe care nu i-am mai auzit-o niciodată Aşa de frumos! Şi toţi poneii şi caii ăştia Nu-mi vine să cred! Pe toate scândurile de ascuţit ghearele, e oribil ce se întâmplă Ce a păţit Kira mea? În timp ce Odette se plimbă în jurul unui balot uriaş de paie de lângă un hambar fără uşi, Kira pălăvrăgeşte în continuare — Werner, ce crezi, oare o să pot călări aici? Nu ştiu ce să fac mai întâi S-o opresc pe Odette să se caţăre pe baloturile alea de paie pline de praf şi înţepătoare sau să o conving pe Kira să renunţe la călărie? Odette decide ea pentru mine, fiindcă sare pe baloturi cu o uşurinţă şi o eleganţă care sunt de-a dreptul uimitoare pentru o pisicuţă cu o burtă atât de mare Werner spune că o să-l întrebe mai târziu pe domnul Schulze-Naumann dacă oaspeţii au voie să călărească Pentru mine asta nu înseamnă decât că Odette face ce vrea şi că pe Kira pot s-o apăr mai târziu de pericolele care o pândesc dacă se urcă în spinarea mârţoagelor ăstora — Odette, te rog, coboară de acolo! Cine ştie peste ce dai prin paiele alea pline de praf Căpuşe, purici, ţânţari N-o să fie bine nici pentru tine, nici pentru puişori Dar Odette îmi face un semn leneş cu laba — Winston, linişteşte-te odată! E minunat aici sus Se simte o adiere călduţă şi paiele sunt incredibil de moi În plus, sunt puţin obosită după drum şi aici mă pot odihni în linişte Aşa că fii drăguţ şi dă-mi un moment de pace, ca să-mi refac forţele Miau! Nu sunt de acord cu nimic din ce spune Din păcate, pe cât e de frumoasă Odette, pe atât e de încăpăţânată Dacă-i place acolo sus, atunci pot să vorbesc până la Sfântul Aşteaptă şi tot n-o s-o pot convinge Aşa e ea şi o iubesc aşa cum e Chiar dacă uneori e cam obositor, fiindcă eu ştiu mai bine decât ea, iar ea pur şi simplu nu vrea să înţeleagă Oricum, sunt fericit că acum suntem împreună şi că o să avem puişori A durat multă vreme până s-a hotărât Odette să-mi dea inima ei La început mă lua drept un motan sperios de casă, credea că sunt un laş Slavă Domnului că am putut să-i dovedesc prin munca mea de super-detectiv că de fapt sunt o mâţă de clasă mondială Am băgat cu Kira în spatele gratiilor cel puţin cinci infractori Poliţia s-ar fi făcut de râs fără noi Mă hotărăsc să mă aşez chiar sub baloturi şi să o apăr pe Odette de pericolele din bărăganul-pampas Dar lui Odette nu-i convine — Winston, du-te şi tu, te rog, şi aruncă o privire în jur Dacă stai acolo tot timpul şi te holbezi la mine, nu pot să mă relaxez Sfântă sardină în ulei, de ce trebuie Odette să fie mereu atât de neînţelegătoare? Dar ce să-i faci, n-o să mă cert cu ea Doar ce mi-a spus doctoriţa Wilmes că nu e bine pentru pisicile însărcinate să se agite Ăsta e singurul motiv pentru care plec Dar numai suficient de departe cât să n-o pierd din priviri pe Odette Pornesc spre hambarul lunguieţ şi trec prin faţa lui, dar Kira mă ridică brusc în braţe — Winston, ai plecat deja în recunoaştere? Trebuie să merg să ajut la curăţarea maşinii Dar Werner şi mama au intrat cu babuşca în conac ca să ia cheile de la recepţie Am profitat de ocazie ca să-mi iau tălpăşiţa Îmi zâmbeşte conspirativ şi încă pare în transă Aproape că n-o mai recunosc Are o privire bleagă, iar vocea ei sună străin în urechile mele Nebună şi euforică — Ah, Winston! oftează ea bucuroasă Dintotdeauna am vrut să ajung într-un loc cu ponei Şi pentru Odette este grozav să-şi nască puii aici, unde are parte de aer proaspăt şi de multă verdeaţă Mă holbez la ea Aer curat? Care aer curat? Pute aici ceva de speriat Şi în verdeaţă pândesc o mie de creaturi periculoase: melci, lăcuste, viermi, albine, muşte – chiar aşa, sunt sigur că pe undeva pândeşte un roi de muşte Miaun în semn de reproş, dar Kira e cu mintea şi cu ochii deja în altă parte — O, ia uite, Winston, ai mai văzut vreodată un ponei aşa frumos ca poneiul ăsta negru care stă chiar în faţa noastră în padoc? Vreau s-o sfătuiesc să nu se apropie mai mult de monstrul ăla negru, dar deja şi-a întins mâna peste gard şi-i mângâie botul alb — Bună, tu cine eşti? Eu sunt Kira şi tocmai m-am îndrăgostit Kira râde foarte zgomotos şi ascuţit pentru dimensiunile ei, iar când creatura neagră nechează puţin spre ea, o stropeşte cu nenumăraţi muci Îhh! Oribil! îhh! Kira continuă să râdă însă, iar eu încep să mă îndoiesc că e sănătoasă la cap – ceea ce nu mi s-a mai întâmplat până acum, de când ne cunoaştem Kira e o fetiţă dură, cu mintea brici Şi un super-detectiv Nu mi-aş fi imaginat niciodată că e de ajuns să vadă animalul ăsta mucos ca să cadă în extaz Şi lucrurile devin şi mai rele Un cal uriaş şi alb, cu un cap ca de elefant (bine, bine, ca să fiu sincer, n-am văzut elefanţi decât la televizor) iese acum din grajdul fără uşi şi vine lângă poneiul negru, la gard — Bună! îl salută Kira bucuroasă şi pe cel alb şi-i mângâie botul imens Cum te cheamă pe tine? — Wally! se aude o voce La început am crezut că vorbeşte calul E o nebunie, ştiu Dar atunci când eşti mutat brusc din casa ta confortabilă din Hamburg în pampasul ăsta puturos, începi să ai gânduri ciudate Dar e vocea unui tânăr care apare lângă noi ca de nicăieri şi-i zâmbeşte cu prietenie Kirei Ridică mâna uşor şi ne explică: — Eu sunt Lucas Schulze-Naumann Ăsta mic se numeşte Bulli Kira râde din nou cu râsul ăsta al ei ciudat şi ridică mâna — O, Bulli, ce nume amuzant pentru un ponei! Eu sunt Kira Mama are nuntă săptămâna asta la conac Lucas încuviinţează din cap — Mă gândeam eu că faci parte dintre invitaţii la nuntă Îţi plac caii? întreabă el, dar, până să apuce Kira să răspundă, se corectează singur: Ce întrebare idioată! Fireşte că-ţi plac caii Altfel n-ai sta aici la padoc cu Bulli şi Wally Kira râde – iarăşi prea zgomotos şi prea ascuţit Dumnezeule, ce se întâmplă cu Kira mea? — Sunt înnebunită după cai, explică ea şi de data asta chiar îmi fac griji pentru sănătatea ei Habar n-aveam de asta E o noutate pentru mine — La noi în Hamburg poneii şi caii sunt rari Cel puţin în zona în care locuiesc eu Dar îmi doresc să călăresc de o veşnicie Pe Lucas pare să-l bucure mărturisirea Kirei, fiindcă îi propune imediat ceva: — Dacă vrei, aş putea să-ţi dau nişte lecţii de călărie Avem câţiva cai şi ponei dresaţi foarte cuminţi Ochii prietenei mele scapără ca artificiile — Serios? Chiar ai vrea să faci asta? Uau, ar fi ar fi cu adevărat grozav Lucas încuviinţează şi Kira îl întreabă: — Şi Bulli e un ponei dresat? Pot să-l călăresc chiar pe el? Dar de data asta Lucas dă din cap că nu — N-o să meargă Se lasă călărit doar de fata vecinilor noştri, Lina Şi n-a fost niciodată dresat Bulli este un campion A participat şi la campionatele naţionale — Oh Kira face ochii mari şi eu sunt bucuros că nu poate să călărească poneiul ăsta negru ca noaptea Mi se pare cam înspăimântător Dar se mai întâmplă ceva înspăimântător, şi anume zgomotul pe care îl aud în secunda următoare în urechea stângă E un fojgăit sau un răget? Nu, e sunet de paşi Ca şi cum multe picioare mici ar călca toate deodată Foarte ciudat! Vine dinspre o hală uriaşă, pe care scrie cu litere mari: SALĂ DE CĂLĂRIE În timpul ăsta, Kira s-a prins cu Lucas într-o discuţie interminabilă despre cai, aşa că mă hotărăsc să văd ce este cu zgomotul ăsta Dar când să plec pe furiş, îl aud pe Lucas: — Pisica asta care se ţine după tine ca un câine fără lesă este a ta? Câine fără lesă? Bă! Alo! Sunt un motan nobil şi nu tolerez să fiu comparat cu un pârlit de câine — Da, el e Winston, şi nu, nu e al meu, ci al lui Werner Hagedorn Werner este viitorul soţ al mamei, tatăl meu vitreg Aşa că Winston o să fie şi-al meu în curând Kira face o scurtă pauză, după care adaugă: — Cred că, de fapt, Winston nu e al nimănui Locuieşte cu noi şi e prietenul meu Da, e mai bine spus aşa Exact – şi în sfârşit încep din nou s-o recunosc pe Kira Cu mare grijă, mă îndrept spre sala de călărie La stânga şi la dreapta, cărarea îngustă de nisip e mărginită de răzoare de flori colorate Uşa sălii stă larg deschisă Când mă strecor înăuntru, simt un aer rece învăluindu-mă Şi miros de piele Şi pământ mustos Toate laolaltă, amestecate Trag cu ochiul prin gangul de la intrare şi abia dacă am timp să mă dau în lături Cât pe-aci ca un cal cafeniu să mă calce din neatenţie în galopul lui sălbatic prin sală În şa stă o femeie tânără care nu pare din cale-afară de bucuroasă Nu prea mă pricep la cai şi nici nu vreau să mă pricep Dar ştiu să citesc panica pe chipul cuiva şi mi-e clar că tipa e foarte, foarte panicată Bănuiesc că a pierdut controlul Nu cred c-o să se mai poată ţine mult în şa Calul cafeniu nu doar că aleargă în cerc ca nebunul, dar face şi tot felul de salturi sălbatice Nu e cea mai bună idee să mă arunc temerar în faţa calului ca să-l oblig să se oprească Mai am puţin şi ajung tată şi aş vrea să apuc să trăiesc momentul ăla La cât de nebun şi sălbatic e calul ăsta, nu cred că ar da doi bani pe mine Trebuie să-i chem pe Kira şi pe Lucas ăsta să o ajute Aşa că o iau din loc Kira şi Lucas sunt încă lângă Bulli şi Wally, sporovăind Mă plimb printre picioarele Kirei, miaun cât de alarmat pot şi dau fuga înapoi spre sală Kira înţelege imediat ce vreau să-i spun şi vine într-un suflet după mine Lucas la fel Dar cred că el vine doar pentru că fuge Kira Intrăm în grabă înapoi în sală chiar când calul cafeniu se opreşte din galop şi o aruncă pe tânăra femeie ca pe un glonţ în faţă, peste capul lui Femeia aterizează în fund şi calul stă acolo de parcă n-ar avea nicio treabă — Katia, cerule, ai păţit ceva? Să chem ajutor? strigă Lucas agitat, intrând pe pistă în fugă Femeia clatină din cap şi îl lasă pe Lucas să o ajute să se ridice — Nu, nu, totul este în ordine Nu ştiu ce-o fi păţit Rico dintr-odată A văzut ceva pe pistă şi apoi a luat-o la galop de parcă l-ar fi înţepat ceva Sfântă sardină, boticul meu de motan a început să mă mănânce, ca de fiecare dată când se întâmplă un lucru din ăsta Oare cine a speriat calul în halul ăsta este răspunzător şi de zgomotul ciudat pe care l-am auzit? E ceva putred la mijloc Un avertisment care nu e degeaba Ştiam eu că nu poţi să ai încredere în monştrii ăştia ciufuliţi De îndată ce se aude ceva prin paie, purtătorii ăştia de coamă o iau la goană speriaţi, de zici că i-a înţepat o albină Şi dacă ai norocul Katiei, atunci te trezeşti imediat trântit în fund, chiar în mijlocul arenei Sper doar că aventura Katiei i-a arătat Kirei că e mai bine să se ţină departe de animalele astea imprevizibile În ce mă priveşte, ştiu că am dreptate: caii sunt periculoşi Oricum, nu m-ar mai chema pe mine Winston Churchill şi n-aş fi eu fiul onorabilului motan Leroy of Riverbanks-Mulberry dacă aş lăsa acum lucrurile aşa cum sunt Zgomotul pe care l-am auzit mai adineaori încă îmi dă mâncărimi de nas Şi oricum, Katia zicea că văzuse nişte umbre ciudate chiar înainte ca Rico să se sperie Pe scândura mea de ascuţit ghearele! E limpede că aici a avut loc un sabotaj! Dar când Kira şi Lucas o însoţesc afară din sală pe Katia, care acum merge puţin cam crăcănat, urmată şi de sălbaticul de Rico, care încă pare destul de agitat şi înfricoşat, mă hotărăsc să arunc o privire mai îndeaproape Cine ştie dacă nu cumva sabotorul n-a lăsat urme Aşa că o iau pe vârful lăbuţelor de-a lungul pistei şi adulmec diferitele mirosuri Unele dintre ele mi se par curioase, fiindcă îmi sunt complet necunoscute Dar sunt, la urma urmei, o pisică de lume şi îmi dau seama repede dacă nu cumva e vorba de mirosurile unor confraţi – care, desigur, n-au cum să fie dintr-o familie şi-o rasă la fel de nobile ca ale mele E adevărat că aici e plin de pisici Dar să fie sabotorul ăsta un confrate de-al meu? Hmm să fiu sincer, nu prea îmi vine a crede Mai ales că sunetul nu era de pisică şi, în plus — Hei, tu de colo! Ce cauţi? îmi întrerupe cineva şirul gândurilor Mă întorc şi-mi las privirea să urce nepăsătoare undeva în dreapta sus, de unde a venit mormăitul Pe pistă se află o pisică mare şi gri, care nu pare să pună prea mare preţ pe felul în care arată Are blana zbârlită şi încâlcită în multe locuri Urechea stângă stă ridicată în sus, iar cea dreaptă e puţin pleoştită şi, dacă nu mă înşel, cred că-i şi lipseşte o bucată din ea — Bună ziua, numele meu e Winston Churchill, îi spun eu prietenos, dar şi cu o oarecare nuanţă de superioritate aristocratică în glas Mârtanul gri şi neîngrijit îşi mijeşte ochii la mine — Ăsta nu e un răspuns la ce te-am întrebat mârâie el — Dar e un semn de bună creştere, răspund eu — Ce, mă? zice el Dumnezeule, bănuiam eu că nu te poţi aştepta la mare lucru de la pisicile astea de ţară şi de bălegar, dar nu mi-a trecut prin cap că sunt atât de simple şi proaste! — În fine, zic eu mai departe, păstrându-mi calmul, ai observat ceva ieşit din comun? Un zgomot neobişnuit? Ai văzut vreo umbră sau chiar făptaşul? Cenuşiul se uită la mine de parcă mi-ar fi crescut un corn în fruntea mea nobilă de pisică — Te-a călcat tractorul sau de ce vorbeşti aşa fonfăit? Acum îşi mai permite şi obraznicul ăsta să mă jignească! Mă gândesc dacă nu cumva să-i întorc spatele pisicii ăsteia de ţară care mă tratează cu atâta bădărănie şi să-mi văd de cercetările mele N-o să am ce afla de la individul ăsta Chiar dacă a văzut ceva, probabil că nici n-a înţeles ce Mustăţile, intuiţia şi instinctul lui par să se fi cam rebegit în toţii ani pe care şi i-a petrecut în putoarea bălegarului — Io încă mai aştept un răspuns, colega, mormăie el Să-i explic că noi n-avem cum să fim „colegi”? Nici într-o mie de ani Ce pierdere de timp! — Cum am spus deja, numele meu este Winston Churchill Am venit cu oamenii mei să petrecem un weekend la conacul lui Schulze-Naumann Profesorul doctor Werner Hagedorn are de gând să-şi serbeze aici nunta cu logodnica sa, Anna Kovalenko Eu sunt oaspete şi acum nu mai am timp de pierdut cu tine Cred că i-am spus limpede ce era de spus, aşa că mă întorc şi plec În plus, mă hotărăsc şi să-mi închei aici cercetările S-a răcit urma şi, atâta vreme cât Cenuşiul stă cu ochii lui prostovani pe mine, nu mă pot concentra cum trebuie — Un te duci acu’? strigă el după mine când mă pregătesc să părăsesc sala Nu-l priveşte deloc, dar eu sunt un motan politicos, cu maniere alese Aşa că mă opresc câteva clipe în prag — E prea multă umbră aici înăuntru Mă duc la oamenii mei ca să văd unde suntem cazaţi Nu vreau să creadă că, atât cât o să stau în provincia asta puturoasă, o să-mi fac veacul ca el prin vreun grajd prăfuit sau în nu ştiu ce hambar invadat de păianjeni nesuferiţi Cenuşiul dă din cap şi miorlăie caustic — Eşti un prostovan şi un închipuit, ce să mai, un nebun de oraş, dar noi, pisicile de ţară, rămânem unite Aşa că ciuleşte urechile şi ascultă bine ce-ţi spun, încrezutule: de ceva vreme, un vânător de pisici nemernic îşi face de lucru pe-aici Avem noi o bănuială că umblă prin preajmă, dar nicio dovadă Aşa că mai bine rămâi pe lângă oamenii tăi educaţi şi simandicoşi şi petrece-ţi timpul pe canapea Ca nu cumva să-ţi frângi gheruţele alea frumoase sau să-ţi pierzi vreuna din cele şapte vieţi Şi cu asta se face nevăzut Pentru câteva secunde, rămân mut Însă nu pentru că mă tem sau pentru că sunt uimit de avertismentul său Nu, dar sunt şocat că, deşi iubita mea Odette stă singură şi neajutorată pe balotul de paie, eu încerc să dau de capătul unui mister care de fapt nici nu mă priveşte Mi-e indiferent de ce s-a speriat Rico ăla Părăsesc sala cu repeziciune, traversez curtea în grabă şi văd din colţul ochiului că lui Lucas şi Kirei li s-a alăturat o domnişoară Stau toţi trei la padoc, lângă Bulli şi tovarăşul său Wally şi discută Kira radiază de fericire, de parcă s-ar fi pomenit în paradis Cred că n-au terminat să vorbească despre călărie Dar nu pot să mă-ngrijesc de asta acum Nu şi-a pus încă piciorul în scara şeii şi-o să mai am ocazia să o conving să n-o facă Deocamdată trebuie să ajung la Odette şi să o duc într-un loc sigur Chiar dacă nu-l iau pe Cenuşiul ăla gras în serios, tot nu pot să risc — Odette, alo, Odette! Ce faci? Ce fac micuţii? E totul în regulă? strig eu spre baloturile din depărtare Dar degeaba aştept un răspuns Nu se aude nimic Inima începe să-mi bată cu putere, stomacul mi se strânge dureros Sper că nu s-a întâmplat nimic Sfântă sardină în ulei, oare de ce am lăsat-o singură? Cum am putut să fac aşa ceva? Ar trebui să mă muşc singur de coadă Într-o clipită ajungă la baloturile mari şi – din fericire – o descopăr imediat pe frumoasa mea Odette Stă ghemuită între paie şi doarme Are un chip senin, de parcă n-ar avea nicio grijă pe lume Dacă nu mă înşel, cred că şi râde în somn Sigur mă visează pe mine şi pe cei şase puişori care o să vadă curând lumina zilei Mă aşez lângă ea şi mă hotărăsc să n-o mai las să-mi scape din ochi Fiindcă, dacă mă gândesc mai bine, zgomotul pe care l-am auzit adineaori seamănă cu zgomotul făcut de o puşcă de vânătoare Poc-poc! Bine, n-am auzit eu foarte des arme de vânătoare De fapt, n-am auzit niciodată, ca să fiu sincer Dar sunt un motan cosmopolit şi-mi pot imagina cum sună — Winston? se aude o şoaptă lângă mine Stai de multă vreme acolo? — De ceva vreme, iubire, de ceva mai multă, îi răspund Îşi întinde lăbuţa catifelată spre mine — Dar nu trebuie să mă păzeşti când dorm Să-i spun că de fapt trebuie? Nu, nu am voie s-o neliniştesc şi nici nu vreau Odette trebuie să rămână relaxată pentru naşterea copiilor noştri – şi să îi nască într-un loc sigur — Odette, acum că eşti trează şi că te-ai odihnit, hai cu mine în casă Werner şi Anna sigur au făcut rost de cheie şi eu zic să mergem în camera Kirei Mă ridic şi mă aştept ca Odette să facă acelaşi lucru, dar ea miaună în urma mea — Nu, Winston, nu Vreau să rămân aici afară Nu neapărat pe baloturi, dar în niciun caz în casă Mă trec deodată fiori pe spinare — Odette, cred că glumeşti! Însă ea mă priveşte cu toată candoarea — Ba nu, Winston, sunt foarte serioasă Mi se pare minunat ca micuţii noştri să se nască undeva în paie În natură şi libertate Dau cu putere din cap — Nu! Nici nu ştii ce fel de creaturi scârboase umblă pe aici Şi Kira n-o să aibă o părere bună despre asta Şi nici Werner Şi nici eu Nu, Odette, te rog să vii cu mine în casă Odette se ridică, într-adevăr, din paie, dar nu ca să mă urmeze spre conac şi spre clădirile adiacente O ia la dreapta şi intră, pur şi simplu, în primul hambar cu uşa deschisă — Odette! strig eu alarmat Ce-ai de gând? Unde vrei să te duci? — Ţi-am explicat deja, Winston, răspunde iubita mea Odette, împotrivindu-mi-se Simt că micuţii n-o să se mai lase multă vreme aşteptaţi Aşa că-mi caut un loc liniştit şi confortabil — Dar — Niciun „dar”, Winston, mă întrerupe ea În următoarea secundă, porneşte cu eleganţă în sus pe o scară, cu burtica aia mare a ei N-am de ales decât să mă ţin după ea — Nu-i aşa că e incredibil de frumos aici sus? visează ea cu ochii deschişi Mă uit în jur O podea lungă, acoperită cu paie Într-un colţ, mai multe baloturi puse unul peste altul, dar cam neglijent Sub lăbuţele noastre sunt numai paie Aerul e încărcat şi încins şi prăfos Bănuiesc că n-o pot convinge pe Odette să vină cu mine-n casă N-are rost să-mi mai irosesc cuvintele Tot ce pot să fac e să mă asigur că pregătesc aici cel mai sigur loc pentru Odette şi pentru naşterea pisoilor Mai târziu o să o chem şi pe Kira încoace, ca împreună cu ea să o putem duce la timp în casă Cel puţin ăsta e planul meu gândit la nevoie Odette e înţelegătoare când îi propun un locşor ascuns între câteva baloturi E făcut cam ca o ascunzătoare: dacă urci în pod, nu o vezi imediat, deşi de unde suntem noi putem vedea tot hambarul *** — O, da, e minunat aici! spune Odette şi se ghemuieşte pe paie Mă aşez lângă ea, iar ea îşi sprijină capul pe umărul meu — În curând o să fim părinţi, Winston, îmi şopteşte Odette drăgăstoasă Sper să fim şi părinţi buni Şi sper mai ales să putem rămâne cu toţii împreună Şi eu, fireşte Şi o să fac tot ce pot pentru asta Dar copiii au mintea lor şi cine ştie dacă o să vrea să rămână pentru totdeauna în casa lui Werner — O să vedem ce-o să se mai întâmple, Odette, dar îţi promit că o să fac tot ce pot Odette îmi zâmbeşte — Ştiu, Winston Ochii îi devin iar somnoroşi şi cască cu poftă — Cred că o să mai trag un pui de somn Aerul ăsta proaspăt de ţară te oboseşte incredibil de mult În timp ce Odette se cufundă iarăşi în somn, eu mă îndepărtez de ascunzătoare pe vârfuri Trebuie să mă folosesc de ocazia asta ca s-o aduc pe Kira aici Pentru ca ea s-o poată transporta pe Odette uşor, dar cât mai repede posibil, în casa de vacanţă, unde frumoasa mea poate apoi să nască puii în perfectă siguranţă Dar când cobor în curte, Kira nu se vede pe nicăieri Şi tocmai acum trece o maşină pe-acolo, urmată de o a doua Gata, s-a zis cu liniştea de ţară — Nu-i aşa că e minunat aici? Nu-mi pot închipui un loc mai bun pentru o nuntă! ciripeşte Simone, sora lui Werner Beate, care iese prima din a doua maşină, este de cu totul altă părere — Ce? Frumos? Pute îngrozitor şi în câteva secunde eşti acoperit de ţânţari din cap până-n picioare Nu ştiu cum de i-a dat lui Werner prin cap să se însoare la dracu’n praznic Iar umezeala din aer este otravă curată pentru părul meu Oribil, pur şi simplu oribil! Pe tot macroul din lume, n-aş fi crezut că o să fiu vreodată de acord cu nesuferita de Beate În afară de treaba cu părul, are perfectă dreptate Dar până să apuc să mă întreb dacă eu şi Beate avem şanse să fim prieteni, o altă maşină intră în curte, claxonând puternic Ah, ce zic, nu e maşină, ci mai degrabă autobuz Foarte mare, foarte vechi şi cred că l-am mai văzut pe undeva În timp ce mă gândesc de ce-mi pare aşa de cunoscut, şoferul lasă geamul în jos şi salută bucuros: — Buon giorno, miei cari amici! Ce albergo minunat! Nu se poate! Directorul de circ Balotelli a venit şi el! Vechi cunoştinţe Noi probleme Signor Balotelli! Chiar el e Îl urmăresc cu gura căscată cum coboară din cabina şoferului şi deschide apoi uşile autobuzului, pentru ca să înceapă să sară din el afară, unul după altul, toţi prietenii mei din circul din Luna-Park Deşteapta capră O’Nelly, isteaţa maimuţică Floyd, Romeo şi Julieta, papagalii vorbitori şi, la sfârşit de tot, cei doi câini, Pat şi Pataşon, care încep să latre miraţi când mă văd Ce surpriză! — Ce-i cu voi aici? o întreb eu imediat pe O’Nelly Capra se holbează la mine — Mai întâi se spune „Bună ziua”, prietene! behăie ea ca să mă certe Hopa, aproape că uitasem: O’Nelly dă foarte mare importanţă manierelor Şi eu sunt la fel şi aşa am şi ajuns să mă împrietenesc repede cu capra asta irlandeză, când m-am pomenit, la ultima mea excursie cu familia, în nişte condiţii vitrege, actor în circul lui Balotelli Aşa că fac un pas înapoi şi o plecăciune şi-i spun: — Bună ziua, prea onorabilă O’Nelly Mă bucur foarte mult să vă văd pe toţi aici O’Nelly behăie din nou, de data asta cu bucurie — În regulă, dragul meu Winston, şi noi suntem din cale-afară de fericiţi! Floyd şi câinii ţopăie entuziasmaţi Da, se vede cât de colo că trupa este într-o dispoziţie de zile mari Mă uit mai bine la ei şi constat că singurul artist care lipseşte este Bartolomeu, motanul negru care semăna atât de mult cu mine, că am fost confundat cu el — Unde l-aţi lăsat pe Bartolomeu? — O, motanul ăla negru era puţin cam indispus A mâncat prea multă mâncare de pisici în ultimul timp Trebuie să rămână acasă, pe dietă — Mda, nu-mi mai rămâne decât un singur lucru să vă întreb: ce căutaţi voi aici? N-ar trebui să fiţi în parc? o întreb eu pe O’Nelly Capra îşi lasă capul într-o parte — Nu! Nu cred Balotelli a anulat spectacolul de săptămâna asta Din cauza nunţii Este un eveniment important, iar noi o să facem un număr special pentru miri — O să daţi un spectacol la nuntă? întreb eu uluit — Exact! Un cadou din partea directorului Balotelli pentru familia babuşcăi Aha! Deci asta era! Mi se păruse mie în excursia aia din Luna-Park că Balotelli pusese ochii pe babuşca şi, dacă mă gândesc mai bine, bătrâna a tot plecat fără noi de-acasă de suspect de multe ori la sfârşit de săptămână Altfel, nu-i scapă o clipă din ochi pe Anna, Kira şi Werner, de teamă ca nu cumva să facă vreo prostie dacă îi lasă de capul lor Beate vine mai aproape Apariţia animalelor de circ pare s-o preocupe mai mult decât grija pentru propria coafură — Ia ascultaţi-mă puţin! se răsteşte ea la Balotelli Ce e cu toate creaturile astea aici? Nu vedeţi că aici este o petrecere privată? Încărcaţi-le înapoi în maşină şi luaţi-vă tălpăşiţa — Beate, nu fi aşa rea cu bietul om! Simone a venit şi ea în fugă; scena făcută de cumnata ei nu-i pică bine În vreme ce domnul Balotelli stă mirat între cele două doamne, Beate o priveşte pe Simone pe sub gene — Să mă ierţi! Dar nu vreau să permit ca nu ştiu ce hoţ la drumul mare să-şi facă tabără aici tocmai când se însoară fratele tău — Dar poate că domnul e oaspete şi el! N-ai de unde să ştii — Puah! face Beate cu dispreţ Plebeul ăsta? Sigur nu l-a invitat nimeni După care se opreşte o clipă — Sau poate Acum că Werner se căsătoreşte cu păpuşa lui rusească, poate ar trebui să fim pregătiţi pentru orice Poate că ea l-a invitat pe individul ăsta! Miau! Ce obrăznicie incredibilă! Cum vorbeşte neruşinata asta despre Anna mea! Scuip şi trec o dată cu ghearele peste pantalonii lui Beate — Au, ai înnebunit, animal prost ce eşti? Beate îşi trage speriată piciorul şi mă prinde cu amândouă mâinile Cred că a durut-o! Bine i-am făcut! Domnul Balotelli râde de ea puţin şi ia cuvântul — Signorina, scusi, dar chiar sunt oaspete la nuntă Şi o să fac cu animalele mele un spectacol mare, meraviglioso Ne ştie lumea chiar şi de la TV şi radio: Signor Balotelli ed i suoi animali! Beate continuă să se frece la picior, iar Simone zâmbeşte prietenos — Un spectacol! Ce frumos! Mă bucur mult! Haideţi să vi-i prezint pe simpaticii proprietari ai conacului, soţii Schulze-Naumann Îi întinde mâna ca să-l salute şi dă să pornească spre conac, când un zgomot puternic străpunge brusc aerul Sfântă sardină! A fost o împuşcătură? Mulţimea o ia la fugă şi la fel şi eu – dar nu după sursa zgomotului, ci spre hambarul unde doarme iubita mea Odette, împreună cu puii noştri nenăscuţi Trebuie să verific dacă îi e bine, dacă încă se odihneşte acolo în paie, unde e departe de zgomot Când ajung fără suflare la hambar, ea îşi coboară privirea spre mine de-acolo de sus — Winston, ai auzit zgomotul ăla? La început sunt uşurat să văd că e bine, aşa că nu fac decât să dau din cap — Aşa, şi? De unde vine, Winston? Ce l-a provocat? În sfârşit mi-am recăpătat răsuflarea şi cuvintele — Trebuie să recunosc că nu ştiu Odette clatină din cap — Atunci fii drăguţ şi mergi şi vezi! S-a auzit ca şi cum ar fi cu adevărat periculos Odette are dreptate, fireşte Dar înainte să-mi iau tălpăşiţa şi să pornesc după ceilalţi, o mai fac să-mi promită ceva — Să nu te mişti de-aici până mă întorc eu, îmi promiţi? Odette mormăie uşor, dar suficient de tare cât s-o aud — Odette? — Bine, îţi promit! cedează ea într-un sfârşit — Asta voiam să aud! strig eu şi o iau la fugă În depărtare, la marginea unei păşuni întinse – pe care, ca prin minune, nu stă niciuna dintre patrupedele alea amărâte ca să-şi umple botul cu iarbă – le găsesc pe Beate şi Simone Signor Balotelli nu se vede nicăieri la început Dar nici nu mă miră, fiindcă atunci când ajung acolo îl găsesc în genunchi În faţa lui stau câinii Pat şi Pataşon, care par foarte speriaţi — Ce s-a întâmplat, băieţi? îi întreb pe cei doi Balotelli arată ca şi cum l-ar fi călcat o maşină — Voi aţi făcut zgomotul ăla? — Nu Nu tocmai răspunde Pat — Dar după noi după noi s-a tras, se bâlbâie Pataşon S-A TRAS? Sfântă sardină, nu pricep Oare motanul ăla gras şi gri – cum îl chema? Dar ce mai contează acum? Oare să fi avut dreptate? În orice caz, spunea ceva mai devreme de un vânător de pisici Pe toţi şproţii netrebnici, trebuie să mă întorc la Odette! E periculoasă de tot excursia asta la ţară! E o gaură într-unul dintre copacii de la marginea păşunii Werner e sigur că a fost făcută de o puşcă cu aer comprimat şi de când a spus asta cu voce tare, Simone nu face decât să se roage la Dumnezeu din ceruri cu vocea ei plângăcioasă — Dumnezeu nu te mai poate ajuta acum! zice Beate, înrăutăţind şi mai mult situaţia, în stilul ei incomparabil Oricum glonţul ăla sigur n-a fost pentru tine, ci pentru unul din animalele astea păduchioase Signor Balotelli trage aer în piept, indignat — Animale păduchioase! Am auzit bine? Nu sunt animale păduchioase, ci acrobaţi, artişti, vedete! Beate a deschis deja gura să-i răspundă, dar Werner i-o ia înainte — Beate, lasă-l, te rog, pe bietul signor Balotelli în pace Fireşte că e îngrijorat când cineva trage cu puşca în câinii lui Oricum, eu mă îndreptam deja spre Odette, ca să-i spun limpede că trebuie să vină cu mine în casa de vacanţă Afară, că stă în hambar printre paie sau nu, e prea periculos Dar apoi Werner ne-a văzut pe toţi lângă păşune şi a venit la noi îngrijorat Din pură întâmplare, s-a rezemat de un copac – poate fiindcă-l epuiza să aibă de-a face cu Beate – şi aşa a ajuns să dea peste gaura glonţului Gaura aia ar fi putut să treacă prin Pat sau prin Pataşon, dar, din fericire, ţintaşul probabil că nu era dintre cei mai pricepuţi Nimeni nu pare să fie prea fericit acum Toată lumea şi-a ieşit din minţi cu împuşcătura asta Beate a cerut în gura mare să sunăm la poliţie Dar Werner nu vrea, fiindcă se gândeşte că atmosfera de nuntă se va duce pe apa-sâmbetei la apariţia oamenilor în uniformă Eu unul sunt de părere că ar trebui să ne întoarcem imediat Nu-mi place nici putoarea asta, nici caii, grasul ăla gri cu atât mai puţin şi, dacă se şi mai împuşcă în toate părţile, atunci ăsta nu e un loc în care-mi place să-i ştiu pe Odette a mea şi pe copiii noştri Aşa că trebuie să-l fac cumva pe Werner să înţeleagă că în Hamburg nu doar că e de o mie de ori mai frumos, ci şi că acolo va putea sărbători mai în siguranţă Dar toate speranţele mele sunt năruite într-o clipită Simone şi-a terminat rugăciunile şi, cu chipul transfigurat, ne pune la curent cu mica discuţie pe care a avut-o cu Cel de Sus — Aveţi încredere în mine, nu vi se poate întâmpla nimic, aşa m-a sfătuit Domnul, ne spune ea cu toată convingerea Beate râde şi Werner clatină mut din cap — Polizia, trebuie să chemăm polizia, spune domnul Balotelli Acum vine şi Anna în fugă Faţa ei are toate nuanţele de roşu — Werner, ce s-a întâmplat? De ce staţi toţi aici? — Cineva a încercat să împuşte câinii! i s-a năzărit lui Beate să răspundă, deşi n-o întrebase nimeni Anna a făcut ochii mari — Ce? — Nu te agita, comoara mea A fost probabil un accident, încearcă Werner să-şi liniştească mireasa Dar fireşte că Anna nu se linişteşte — Un accident? Dar cine trage cu puşca accidental în zona asta? Iubitor, Werner îşi aşază mâinile pe umerii mici ai Annei — Suntem la ţară, rândunico Sunt vânători aici şi ei merg la vânătoare Şi se mai întâmplă să mai fie şi câte un ricoşeu Anna dă din cap — Tu mă iei de proastă, Werner? Pleoapa de la ochiul stâng începe să i se zbată Nu e un semn bun şi Werner o ştie şi el — Fireşte că nu Nu mi-aş permite niciodată aşa ceva Dar chiar vrei să chem poliţia? În curând o să ajungă şi ceilalţi oaspeţi, închipuie-ţi ce haos o să fie când o să vadă la sosire maşinile de patrulă ale poliţiei Anna respiră adânc — Babuşca o să facă atac de cord dacă nunta n-o să aibă loc cum a plănuit, murmură ea gânditoare Werner îi dă un ghiont uşor şi-i spune cu un oarecare reproş în voce: — Dar sper că şi tu, nu? Sfântă sardină! Ăştia o să facă nunta orice s-ar întâmpla E clar ca lumina zilei Aşa că nu are sens să mai pierd vremea pe-aici şi să sper, ci ar trebui mai degrabă să mă îngrijesc ca vreunul dintre ricoşeurile astea să n-ajungă la Odette Signor Balotelli a ajuns şi el la aceeaşi concluzie Îi ia pe Pat şi Pataşon în braţe şi pleacă — O să rămâneţi totuşi, nu-i aşa, signor Balotelli? întreabă Werner cu o urmă de îngrijorare în privire Adică spectacolul va avea totuşi loc? Signor Balotelli încuviinţează din cap, fără să se mai întoarcă spre Werner şi ceilalţi — Da, da Vă bazaţi pe Balotelli Dar acum duc câinii la siguranţă şi vorbesc bine cu ei fiindcă au traume şi sunt în şoc Eu mă duc înapoi la hambar Nu prea mai are sens să stăm aici Dar când urc cu eleganţa mea obişnuită îngustele trepte ale scării, constat că sus nu mă aşteaptă decât un aşternut de paie gol Simt cum teama îmi cuprinde tot corpul — Odette? Iubire? Unde eşti? Alerg peste tot, mă uit în toate ungherele, oricât de mici, şi devin tot mai agitat — Ooooodeeeeeette! — De ce miorlăi atât de tare? se aude brusc de undeva de jos glasul plin de reproş al lui Odette Cred că ai speriat toţii şoarecii cu ţipetele astea! Şoareci? Ţipete? Odette? Mă întorc pe scară, aproape în zbor Odette stă jos în hambar şi mă priveşte, clătinând din cap — Ai încercat cumva să prinzi un şoarece? Nu-mi vine să cred că a plecat la vânătoare de şoareci în starea în care se găseşte! — Nu încerca să mi-o reproşezi Îmi era foame şi aici, ce să-i faci, există multe gustărici pe patru picioare Asta dacă nu le-oi fi speriat tu cu miorlăitul tău şi nu le-ai fi făcut s-o ia la goană Trag de câteva ori aer adânc în piept, ca să mă liniştesc Independenţa lui Odette, curajul şi temperamentul ei, toate astea îmi plac la ea – după cum îmi place, fireşte, şi faptul că arată incredibil de bine Dar acum chiar îmi doresc să aibă mai puţină poftă de aventuri Îi arunc privirea cea mai sfredelitoare şi miaun de ţi se înmoaie inima: — Odette, iubito, cineva a tras în Pat şi Pataşon Werner crede că a fost un accident, dar eu sunt de altă părere Aşa că te implor să vii cu mine în casă, în camera Kirei Acolo tu şi cei mici o să fiţi în siguranţă Fă-mi pe plac, altfel o să mor de grijă şi sigur nu vrei asta, nu-i aşa? — Nu, nu vreau, Winston, miaună Odette şi vine cu mine Rămân cu gura căscată – mă aşteptam la ceva mai multă opoziţie din partea ei Odette îşi iubeşte libertatea mai mult decât orice pe lume şi asta înseamnă şi că vrea să decidă singură unde stă Din păcate, Kira nu se vede pe nicăieri Bănuiesc că încă n-a scăpat de febra cailor Dar fiindcă sunt un motan cu un auz minunat, am auzit mai adineaori în ce cameră stă ea Iar de cheie ar putea să facă rost şi-un pisoiaş Dar când ajungem în cele din urmă pe coridorul în care dau camerele, se dovedeşte că nu mai avem deloc nevoie de cheie Uşa de la camera Kirei e deschisă „Kira tot Kira”, îmi trece repede prin cap În graba ei, a uitat să mai închidă uşa Odette şi cu mine intrăm, ne uităm în jur şi descoperim imediat cât de confortabil e aici înăuntru — Şi sigur, adaug eu — Da, Winston, sigur Dar eu m-am simţit bine şi-n podul hambarului Dacă stai cu nervii la pământ toată ziua, asta n-o să fie bine pentru puişori Pregătesc pentru Odette cel mai frumos culcuş pe care şi-l poate dori o pisică — Priveşte, comoara mea, de-aici poţi să priveşti pe fereastră direct în curte şi să vezi totul de sus Odette miaună bucuroasă şi se lasă leneşă peste pernele şi păturile moi pe care i le-am pregătit — Foarte confortabil, Winston, foarte Dar apoi faţa ei frumoasă de mâţă se strâmbă de durere Sar imediat lângă ea şi o mângâi pe cap — Unde te doare? Ce pot să fac? A început? S-o aduc pe Kira? Werner? Anna? Doctorul??? Odette râde Râde de mine! — Winston, Winston, eşti prea agitat Nu-ţi face griji Totul e bine doar doar — Doar ce? Îmi oferă zâmbetul ei dulce de pisicuţă — Cred că ai găsit locşorul ăsta pentru mine la timp, iubitul meu Sfântă sardină în ulei, deci chiar a început Trebuie să merg după Kira Chiar acum! Repetiţiile merg prost, dar să sperăm că spectacolul iese bine Alarmă falsă! Nu ştiu dacă să fiu trist sau uşurat Poate că ar trebui să mă folosesc de timpul pe care l-am câştigat ca să trag un somnic Locul ăsta chiar e confortabil, iar Odette miroase bine şi oricum sunt un pic obosit după toată agitaţia asta În plus, nici nu prea mai pot s-o las pe Odette singură Chiar dacă tocmai mi-a spus că semnele au fost totuşi slabe şi că sigur o să mai treacă ceva vreme până să înceapă travaliul, mi se pare periculos s-o mai scap din ochi Oftez adânc şi mă aşez lângă iubita mea, împingându-mă şi ghemuindu-mă chiar lângă ea E, ce frumos! Ce moale şi caldă e, ce relaxant şi — NU SE POATE AŞA CEVA! se aude un strigăt furios de-afară din curte Mă uit la Odette Încă are ochii închişi Din fericire, n-a auzit urletele Sfântă sardină în ulei, iubita mea are nevoie de odihnă! Chiar nu înţelege nimeni? Toată gălăgia asta n-are cum să le facă bine ei şi pisoilor Cu atâta stres, sigur n-o să mai aibă chef să se nască Şi nici n-aş putea să le-o reproşez, fiindcă şi pe mine mă scoate din minţi vacarmul de-afară Cu grijă, ca să n-o trezesc pe Odette, mă strecor afară din culcuşul confortabil şi mă duc mai aproape de fereastră ca să văd despre ce e vorba În curte, directorul Balotelli repetă cu cei doi căţei un salt destul de lung peste un bazin de apă Se pare că Pat şi Pataşon şi-au revenit după sperietura cu puşca – sau poate Balotelli îi pune la muncă tocmai ca să-i facă să nu se mai gândească la asta Ne întoarcem repede la treburile noastre zilnice şi uităm ce ne-a şocat Cei doi câini îşi dau toată silinţa, deşi spectacolul e însoţit de comentariile urâcioase ale lui Beate Cine ştie ce nu-i mai convine acum Îţi dai seama că e nemulţumită doar uitându-te la ea – dar aşa e Beate tot timpul Directorul Balotelli îşi vede mai departe de treabă cu Pat şi Pataşon şi-o lasă pe Beate să mormăie de una singură La un moment dat, Pat face un salt cu adevărat îndrăzneţ Beate se plânge: — Chiar trebuie să lăsaţi bazinul ăsta aici, în mijlocul curţii? Atrage toţi ţânţarii şi m-au înţepat de nu mai ştiu de mine! Eu zic să Altceva nu mai apucă să spună Pat s-a lăsat intimidat de comentariile ei şi – PLEOSC! – a căzut în mijlocul bazinului Apa sare în toate părţile, Beate strigă isterică şi în câteva secunde arată ca o curcă plouată Ea şi Pat arată la fel Parcă sunt gemeni Numai că Pat nu gâfâie şi nici nu pare să fie roşu de furie — Eu eu eu se plânge Beate Fir-ar să fie! E absolut revoltător ce se întâmplă! Uită-te cum arăt! Părul! Hainele! O să te dau în judecată, Balotelli! Şi pe dumneata, şi pe creaturile astea imposibile! Potaia a făcut-o dinadins Beate şi-a ieşit din fire Atrasă de ţipetele ei, întâi iese Anna din casă, urmată de Werner Anna îşi duce speriată mâna la frunte când o vede pe Beate udă leoarcă Beate se uită acuzatoare la Balotelli — El! El a făcut asta! strigă ea Arată ca şi cum ar vrea să se ducă la el şi să-i facă vânt în bazin Anna pare să se teamă şi ea de acelaşi lucru, pentru că se duce la Beate şi o apucă de braţ — Beate, te rog, linişteşte-te Sigur n-a fost intenţionat, încearcă Anna s-o oprească să facă ceva mai rău — N-a fost intenţionat? spumegă Beate Fireşte că a fost Cu o smucitură puternică, se eliberează din strânsoarea Annei şi porneşte spre Balotelli, care-şi încordează pumnii, pregătit de bătaie — Werner, fă ceva! îşi imploră Anna viitorul soţ Dar Werner pare să fie şi el în stare de şoc Nu face decât să stea acolo şi să se uite când la Beate cea udă leoarcă, când la Balotelli cel plin de furie, care arată ca şi cum ar vrea s-o înece pe Beate în bazin — Werner! strigă Anna din nou şi, în sfârşit, bărbatul pare să se urnească din loc O prinde pe Beate şi, înainte să-şi dea ea seama, o împinge spre casă Beate este atât de uluită, că la început se lasă condusă într-acolo Dar chiar când deschide Werner uşa, strigă: — Toată nunta asta e o farsă, Werner, vezi şi tu! Şi mai e şi individul ăsta imposibil cu circul lui! E îngrozitor! Werner îi spune ceva în şoaptă, iar Anna pare că mai are puţin şi dă într-o criză de nervi; mai ales că Balotelli a început să-şi facă drum spre Beate acum Dar Werner reuşeşte s-o împingă în casă şi să închidă uşa repede după ei Anna îi spune nu ştiu ce lui Balotelli şi-apoi porneşte şi ea după Werner şi Beate Sfântă sardină, ce teatru! E greu de suportat Nu-mi place să fiu de acord cu Beate, dar şi eu aş fi preferat ca nunta să se fi ţinut în Hamburg Odette miaună uşor în somn Îi arunc o privire îngrijorată şi chiar atunci se deschide uşa camerei, iar Kira dă buzna înăuntru Străluceşte de fericire — Winston, aici erai! După care îi aruncă o privire lui Odette şi-şi coboară vocea ca să n-o trezească: — Ah Aşa deci, încă nu ne-a uitat pe mine şi pe Odette Aproape că începusem s-o bănuiesc că nu mai ştie decât de purtătorii ăia de coamă De Bulli ăla, mai ales — O, dar cine i-a făcut lui Odette culcuşul ăsta frumos? Tu, Winston? mă întreabă ea Încuviinţez din cap şi o sfredelesc cu privirea cea mai încărcată de reproş de care sunt în stare — Da, să ştii că e un loc perfect în care să aduci pui de mâţă pe lume, spune ea Aşa de paşnic şi de natural! Paşnic? Oare chiar a spus asta? După împuşcăturile, urletele şi căzăturile astea în apă? Ce-o fi paşnic la toate astea? — Să ştii, Winston, că sunt foarte bucuroasă că mama şi Werner se căsătoresc aici Sigur o să mai venim şi cu altă ocazie şi-o să-l pot vizita pe Bulb şi-o să petrec mai mult timp cu Lina şi Lucas Sunt foarte de treabă Am vorbit să mergem mâine dimineaţă să călărim, abia aştept Se opreşte în mijlocul propoziţiei, îşi caută lucrurile şi apoi spune alarmată: — O, vai, cred că n-am adus cu mine nicio haină potrivită pentru călărie! Trei secunde mai târziu, aleargă afară din cameră şi nu-mi mai rămâne decât să mă uit după ea şi să dau din cap Kira mea are febra cailor şi, după câte se pare, asta e o boală serioasă Odette se suceşte în culcuş — Winston? miaună ea uşor Ce-a fost asta? Mă culcuşesc iarăşi lângă ea — Totul e în regulă Sunt cu tine Dormi mai departe liniştită Odette scoate un oftat adânc — Atunci e bine, îmi zice şi adoarme la loc Stau cu ochii pe uşă, în caz că se întoarce Kira, ca să-i explic odată pentru totdeauna că locul ăsta nu e nici paşnic, nici natural Dar, după doar câteva minute, îmi simt pleoapele tot mai grele Căldura lui Odette, respiraţia ei egală Se face că alerg prin sala de călărie Sus, pe margine, stă Cenuşiul ăla gras Îmi strigă ceva, dar nu pricep ce spune Sună ca un cântecel – şi chiar aşa e, cântă ceva Dar nu e un cântec frumos E o avertizare Rămân pe loc — Lasă-mă în pace! Dar Cenuşiul râde dispreţuitor — Deci nu vrei să ştii cine a răpit-o pe Odette? — Odette e în camera Kirei şi doarme! — Eşti sigur? — Fireşte Brusc, motanul cel gras dispare În locul lui apare un bărbat cu o armă Pe toate conservele cu heringi, e vânătorul! Trebuie să ajung repede înapoi la Odette! De ce am lăsat-o singur? Ce caut aici? În curte, Pat şi Pataşon dansează un vals Dar nu pe muzica lui Balotelli, ci pe urletele nebune ale lui Beate De parcă ar fi o melodie frumoasă Sunt uimit şi rămân câteva clipe în loc Dar când Pat mă invită să dansez cu ei, fug de-acolo Asta nu se poate niciodată Alerg în galop de motan până în camera Kirei Uşa este întredeschisă, la fel ca mai înainte Kira, Kira! Doar ce i-am spus că trebuie să aibă grijă de Odette! Când dau buzna, găsesc culcuşul gol Odette nu se vede pe nicăieri Caut în fiecare colţişor şi mă uit până şi sub pat Dar motanul gri şi gras avea dreptate Odette nu mai e A fost răpită — Winston! Winston! mă zgâlţâie cineva Deschid ochii şi o văd pe Odette Pe dumnezeul tuturor pisicilor, să ştiţi şi voi că am visat Nu era decât un coşmar tâmpit Totul e bine Sau mai ştii? Se pune la cale o petrecere — Personal, eu prefer un aranjament pestriţ, draga mea Doamna Hagedorn, mama lui Werner, zâmbeşte larg, dezvelindu-şi toţi dinţii S-ar putea chiar spune că-şi arată colţii Babuşca o priveşte şi nu scoate niciun cuvânt, ci doar un soi de mârâit care nu sună foarte prietenos Cerule! Unde am ajuns? Şi când te gândeşti că nu voiam decât să ies să iau o gură de aer curat după o noapte de pomină, în care abia dacă am apucat să închid ochii! Odette m-a trezit când eram în mijlocul coşmarului, miorlăind şi scuipând, dar dup-aia n-am mai reuşit să adorm cum trebuie Şi acum stau între bătrânele astea la micul dejun, ascultându-le cum se ceartă în legătură cu cine ar trebui să stea lângă cine la masă Ca motan, le-aş face următoarea propunere: totul să fie pus în castroane pe jos şi fiecare să ia ce apucă La pisici merge minunat! Şi ce mai e şi ăla un aranjament pestriţ? Oare înseamnă că toţi oamenii ar trebui să se îmbrace în culori ţipătoare? Eu nu prea pot distinge foarte bine culorile şi nici nu înţeleg ce are asta de-a face cu aranjarea meselor — Dar dacă unchiul Colea stă singur între Beata şi Simona, el nu înţelege nimic! Ieste rău, fuarte rău Babuşca se încruntă Pare foarte îngrijorată Doamna Hagedorn îşi mai arată colţii o dată — Ah, ce tot spui! zice ea apoi şi face un semn cu mâna de parcă ar putea să alunge astfel toate gândurile negre Simone şi Beate vorbesc excelent engleza O să se poată înţelege cu el — Engleză? se răsteşte babuşca Nu vorbeşte unchiul Colea engleză Doar ruskii! — Vai de mine! Cine nu mai ştie engleză în ziua de azi? Doamna Hagedorn dă din cap ca şi cum n-ar putea să conceapă una ca asta — Ziua de azi? Unchiul Colea e om bătrân Are optzeci ani! De data asta, babuşca e chiar pornită Şi o înţeleg Înainte să ajung din întâmplare în locul Kirei la şcoală, nici eu nu ştiam că oamenii vorbesc mai multe limbi Şi fireşte că aşa e foarte greu să se înţeleagă unii cu alţii Să nu mai spun că nici dacă aş şti germana la perfecţie n-aş vrea să stau între Beate şi Simone Una nu mai tace din gură şi ailaltă e cât se poate de ciudată – nuuu, mersi! Îmi pot închipui feluri mai bune în care să-mi petrec timpul Cum ar fi să mă lăfăi într-un colţişor pe undeva, înconjurat de ficat de pasăre — Bine, dacă insistaţi, doamnă Kovalenko, atunci unchiul Colea o să stea între dumneavoastră şi vărul meu Hans-Jürgen, oftează doamna Hagedorn, cu iritare în glas Apucă foaia cu aşezarea la mese, care se află în faţa ei, şi scrie ceva, dând încontinuu din cap Se pare că unchiul Colea ăsta a stricat aranjamentul pestriţ la care ţine mama lui Werner atât de mult Poate că poartă numai negru şi nu se potriveşte? Beate se îndreaptă spre noi N-are cum să fie de bine — Bună dimineaţa, mamă soacră, sâsâie ea Pe babuşca n-o salută decât cu o mişcare din cap Ea răspunde la manierele astea proaste dând din cap cu la fel de multă răceală Atmosfera de la masă, care era deja rece, mai scade acum cu zece grade — A, vă gândiţi la aranjarea meselor? vrea Beate să ştie Staţi să văd, că şi eu mă pricep la chestiile astea Aruncă o privire pe foaie — Cine mai e şi unchiul Colea? Dar nu merge deloc aşa! Sfântă sardină, doar n-om lua-o de la capăt acum! Înainte să înceapă iarăşi, o tulesc spre grajduri Merg s-o caut pe Kira A dispărut încă de la micul dejun şi mi-e teamă că s-a dus să se vadă cu copiii ăia! Copiii cu ponei, bleah! Arunc o privire în grajdul cu poneii care i se par Kirei atât de drăguţi Nicio şansă – nici Kira, nici poneii nu-s pe-acolo Dar dacă poneii nu sunt aici, atunci trebuie să fie în sala de călărie, am dedus eu cu inteligenţa mea ascuţită Cu tot cu draga de Kira! Ce neruşinare! Am să-i spun eu vreo două! Pornesc în superviteză spre sala de călărie, mă strecor înăuntru şi ce-mi văd ochii? Kira stă călare pe Bulli, care este legat cu un lasou şi se învârte în cerc în jurul tânărului ăluia MIAU! Aşadar, Bulli! Ce privelişte tristă! Sunt lovit în demnitatea mea de pisică Kira e infidelă Mă trădează pentru un ponei nechezător, care miroase a bălegar Dar aşteptaţi voi puţin, să vedeţi ce-i fac! Nimeni nu poate să fure nepedepsit inima doamnei mele! Mă apropii de ponei cât pot eu de discret – şi sunt pisică, aşa că-mi iese Când ajung la un metru de el, încep să-l scuip şi să-l zgârii cu ghearele pe picioarele din spate Se sperie rău, face două sau trei salturi sălbatice şi o aruncă pe Kira jos, în nisip Bine, acum îmi pare rău puţin, dar de unde să ştiu că poneiul ăsta e aşa periculos? Oricum, acum am dovedit-o tuturor şi nimeni să nu mai spună că nu trebuie să te ţii departe de bestiile astea, miau! — Winston, tu ai înnebunit complet? mă ceartă Kira în timp ce se freacă la braţ Hă? Nebun? Eu? Poneiul ăsta malefic tocmai ce-a trântit-o la pământ, am văzut cu ochii mei Miaun ofensat Nu aşa te porţi cu Winston Churchill! Tânărul aleargă spre Kira şi-i întinde mâna ca s-o ajute să se ridice — Vai, ce sperietură am tras! Bulli s-a speriat de pisică, sigur n-a vrut s-o facă Te-ai lovit rău? Kira dă din cap că nu — Nu, sunt bine acum Nici eu nu ştiu ce l-a apucat pe Winston dintr-odată L-a atacat pur şi simplu pe sărmanul Bulli Îşi scutură nisipul de pe pantaloni şi apoi se duce la ponei, care s-a liniştit iar în hăţurile lui şi urmăreşte ce se întâmplă — Bietul de tine! îi spune Kira, mângâindu-l uşor pe grumaz Te-ai speriat, nu-i aşa? Îmi pare rău, micuţule! MIAAAAAAAU! Micuţule? Cine, prostul ăla de ponei? E puţin spus că sunt supărat – sunt de-a dreptul ofensat În loc să recunoască în sfârşit că toată călăria asta este periculoasă şi nu-i face bine, dă vina pe mine? Bine, poate că e puţin şi vina mea, dar nu sunt eu cel mai bun prieten patruped al Kirei? Şi Bulli ăsta n-ar trebui să exagereze aşa, ce e o zgârietură de-a mea pentru un uriaş ca el? Poneiul începe să scoată nişte sunete care sună ca un fel de MIHIHI – şi sunt sigur că râde de mine Ce răutate! Ce neruşinare! Nu sunt obligat să suport aşa ceva Cu capul sus, ies din sala de echitaţie Să fie fericită Kira cu noii ei prieteni, să vedem ce obţine din asta O să trec eu cumva peste sfârşitul ăsta de săptămână oribil şi, când ne întoarcem în Hamburg, pur şi simplu n-o să mai fac nimic cu ea Chiar aşa! Poate să mă şi implore să fim prieteni din nou, o s-o ignor Nu sunt o păpuşă cu care să te joci aşa, când vrei Şi oricum n-o să mai am timp de ea când ne întoarcem Fiindcă o să fiu mândrul tată a şase pisoi O să-i cresc să fie nişte adulţi minunaţi Respectuoşi şi cu bun-simţ O să ştie ce înseamnă prietenia şi cum trebuie preţuită Iar copiii mei sigur n-o să-şi trădeze cei mai buni prieteni pentru un ponei Sau pentru orice altă creatură care se întâmplă să treacă pe-acolo O să fie ca stâncile printre valuri Fideli şi de nestrămutat Fiindcă eu, tatăl lor, o să-i învăţ să fie aşa, miau! Mă cărăbănesc din sală înainte să bage de seamă Kira şi băiatul Kira strigă la un moment dat după mine, dar mă prefac că n-o aud Singurul lucru care ar mai putea să repare lucrurile acum ar fi o scuză îndelungată din partea ei, dar cred că a spus altceva Cred că era ceva de genul: „Nu te purta aşa, am dreptate!” Dar nu vreau s-o aud Să fie fericită cu creaturile ei puturoase de ţară Nu-mi ia prea mult să-mi dau seama unde trebuie să mă duc Fireşte că la Odette Era atât de epuizată azi-dimineaţă, că a decis să nu iasă din camera Kirei Merg să văd în ce stare o găsesc Poate fac cumva să le cer celor din bucătăria conacului să-i aducă iubitei mele micul dejun la pat Chiar aşa! Ce idee bună! Merg s-o întreb ce vrea să mănânce Alerg până la conac, urc din câteva salturi treptele de la intrare şi în curând sunt în faţa uşii de la camera Kirei O împing puţin cu laba şi intru — Odette, comoara mea, nici nu-ţi poţi închipui ce loc groaznic e ăsta! miaun eu, îndreptându-mă spre culcuşul pregătit de mine Sper să ne întoarcem acasă cât mai repede Oricum, cel mai important e să poţi naşte puii în linişte Cum te mai simţi? Să-ţi aduc ceva de mâncare? Odette nu răspunde Oare nu-i e foame? Sau doarme atât de adânc, că nu mă aude? Mă uit în culcuş E gol Odette a dispărut! O bănuială urâtă Odette a dispărut! Cel puţin a dispărut din camera Kirei Nu-mi vine să cred că Odette a mea e atât de iraţională încât să plece din cameră, deşi mi-a jurat pe cei şase puişori că n-o s-o facă Nu ştiu dacă să fiu supărat sau îngrijorat Sunt indecis Este foarte posibil să-i fi dat ghes o foame micuţă Şi fiindcă am stat o veşnicie în sala de echitaţie prăfuită şi puturoasă, ca să mă las jignit de Kira în halul ăla, iubita mea o fi decis să-şi caute singură ceva de mâncare Pe toate cozile de şobolan! Atunci iubirea vieţii mele a ieşit din cameră de foame şi cine e de vină pentru asta!? KIRA Dacă n-ar umbla toată ziua cu poneiul ăla prostovan, atunci nici eu nu mi-aş fi pierdut timpul s-o opresc să-l călărească Şi-atunci aş fi rămas cu Odette şi i-aş fi adus dejunul Şi n-ar trebui Kira să aibă totuşi mai multă grijă de Odette? Mai are puţin şi naşte Cumva, toată lumea pare să fi uitat de asta Werner şi Anna sunt înnebuniţi cu nunta, iar Kira suferă de febra poneilor De aşa prieteni mai bine te lipseşti! Bine, Kira, să vezi ce-o să mai miaun eu O aşteaptă o furtună, nu altceva – dar asta numai după ce o aduc pe Odette în siguranţă în culcuşul ei Hotărât, părăsesc camera şi conacul Mă gândesc că o s-o găsesc pe Odette în hambar şi că probabil a mâncat deja E o bună vânătoreasă Cea mai bună pe care o cunosc şi, chiar dacă între timp a mai câştigat în rotunjime, nu şi-a pierdut rapiditatea câtuşi de puţin A dovedit-o chiar ieri Nu se vede nici urmă de Odette în hambar Miaun până nu mai pot, dar fără succes Caut prin şopron, apoi prin grajdurile cailor N-o găsesc, încep să mă cam îngrijorez Doar n-a fost atât de nebună încât să se îndepărteze de conac mai mult de-atât! Sunt sigur că e capabilă de multe, dar că s-a hotărât să meargă să-şi găsească dejunul pe câmpul apropiat, nici nu vreau să-mi închipui Odette e curajoasă, are chef de aventură şi e îndrăzneaţă, dar nu e nebună! Şi sigur n-ar face ceva care i-ar pune pe micuţi în pericol Ceva e în neregulă aici! Sunt tot mai sigur de asta CEVA NU E BINE! — Odette! Odette! Unde eşti? miaun eu cât pot de tare prin curte Mă reped la sala de călărie Kira încă e de fapt, nu, Kira e din nou pe Bulli ăla! Mă uit după Odette, miaun din toate sufletele mele de mâţă, dar nu primesc niciun răspuns Gata, acuma chiar sunt îngrijorat — Odeeeette! Unde eşti? — Winston, ce e cu teatrul ăsta? mă ceartă Kira Are o privire plină de reproş – e supărată pe mine — Motanul tău e gelos, spune Lucas, râzând N-am mai văzut niciodată aşa ceva De fapt, nu sunt gelos, ci doar îngrijorat până peste cap pentru iubita mea Apoi nu prea îmi vine a crede că vreuna dintre pisicile râioase de prin părţile astea ar fi în stare de o prietenie ca cea pe care o am eu cu Kira Şi în niciun caz n-ar putea fi detectivi Aşa că băiatul ăsta nu ştie despre ce vorbeşte În fine, mi-e egal şi n-are chiar nicio importanţă Gândurile mele sunt la Odette acum şi Kira ar trebui să coboare de pe părosul ăsta de Bulli şi să mă ajute s-o găsesc Miaun şi tot miaun, îi fac tot felul de semne că ar trebui să mă urmeze, dar nu face decât să mă privească supărată — Winston, serios acuma, exagerezi — Poate că vrea să-ţi arate ceva? îl aud pe Lucas zicând O fi ţăran, dar e un băiat de treabă, un tip inteligent Din păcate, la inteligenţă nu mă pot aştepta şi din partea Kirei, care acum dă din cap O fi de la febra poneilor Ce boală grea trebuie să mai fie şi asta! Sper să-şi revină din ea odată şi odată — Nu, nu cred! Cred că nu-i plac poneii AŞA EEEE! Nu-mi plac poneii Dar şi Lucas are dreptate Vreau să-ţi arăt ceva, Kira, şi-anume culcuşul gol din camera ta Şi sper că o să începi să-ţi faci şi tu uşor-uşor griji pentru Odette — Kira, trebuie să mă ajuţi la căutări! miaun eu Dar Kira nu face decât să-l bată pe Bulli ăsta pe gât şi îi mai ia o eternitate înainte să se hotărască să-l descalece — Nu pot decât să-mi cer scuze pentru comportamentul imposibil al motanului meu, îi spune cu o figură supărată lui Lucas Dar cred că trebuie să merg să-l liniştesc Cu tot mieunatul ăsta nici nu mă pot concentra bine la călărit şi-mi piere tot cheful Lucas încuviinţează din cap — În regulă Du-te şi îngrijeşte-te de motan Pare că şi-a ieşit din minţi Dacă vrei, facem altă încercare mai pe seară Kira se strâmbă, de parcă ar durea-o dinţii — Aş vrea foarte mult, dar, din păcate, nu se poate Asta a fost ultima ocazie De-acum încolo totul se învârte în jurul nunţii Ar trebui să fie cea mai frumoasă zi din viaţa mamei şi a lui Werner şi, cum toţi oaspeţii care vin din Hamburg şi împrejurimi o să fie amestecaţi la mese, nu e foarte sigur că lucrurile o să iasă bine Îmi aruncă o privire nervoasă şi şopteşte — Mulţumesc pentru asta, Winston Kira, Kira, aproape că nu te mai recunosc! De obicei înţelege când am ceva să-i spun Dar virusul ăsta de ponei oribilă, cu adevărat oribilă boală Ies din sală şi, în sfârşit, Kira vine după mine Beate şi Balotelli sunt în curte şi se ceartă Nu e nimic nou în asta, dar asta nu înseamnă că e mai puţin enervant Doamna Hagedorn şi babuşca se tot învârt în jurul unor aranjamente florale Babuşcăi i se par frumoase, dar fireşte că doamna Hagedorn e de altă părere — Kira, ai venit la timp, strigă doamna Hagedorn când o vede pe fată Vrei, te rog, să-i explici bunicii tale că rozul florilor ăstora din aranjament nu arată proaspăt şi viu, ci ieftin şi de prost gust? Kira face singurul lucru normal, şi anume: încearcă să scape de acolo — Îmi pare rău, dar chiar trebuie să merg s-o văd pe Odette Le zâmbeşte amândurora, după care dă fuga în casă — Asta-mi mai lipsea, murmură ea, în timp ce mergem amândoi pe coridor spre cameră Încă mai am o mică speranţă că prietena mea o să deschidă uşa şi că Odette o să ne aştepte de cealaltă parte a ei cu un zâmbet bucuros de pisică ghiftuită Te rog, te rog, mă aud vorbind în sinea mea, sper ca Odette să fie în cameră! — Dar unde e Odette? spune Kira şi mă priveşte întrebătoare Mă învârt în cerc şi îmi dau toată silinţa să-i explic fetei ăsteia care suferă de pe urma poneilor că tocmai asta e problema mea: Odette a dispărut Şi în sfârşit – ÎN SFÂRŞIT – înţelege! — De-asta ai făcut tot scandalul ăla, Winston, îţi făceai griji pentru Odette! Miau! A revenit Kira mea! Gânditoare, se uită prin cameră — Poate că nu i-a plăcut locul ăsta? Poate că s-a retras într-un hambar pe undeva ca să-şi poată aduce micuţii pe lume în pace Miaun în semn de protest Nu, nu se poate Odette ştie că mi-aş face griji Şi oricum, mi-a promis că o să aducă pisoii pe lume în camera Kirei Nu, nu, de zece ori nu, o simt în oase Mă mănâncă nasul E un semn clar că ceva nu e bine Odette n-a dispărut de bunăvoie din culcuşul ei confortabil sau, în orice caz, dacă ar fi plecat, s-ar fi întors Fac ture între uşă şi culcuş ca să-i dau Kirei de înţeles că trebuie să mergem s-o căutăm Acum, fără întârziere! — Bine, înţeleg, îţi faci griji pentru Odette! spune Kira Trebuie s-o căutăm Dau din cap Şi Kira nu mai întârzie — O să se enerveze mama, fiindcă de mult ar fi trebuit să fiu la duş La amiază vine coafeza care trebuie să ne aranjeze părul mie, mamei şi babuşcăi Dar Odette e mai importantă acum Kira mă urmează în curte şi începe să strige tare după Odette Lucas iese din hambar şi întreabă ce s-a întâmplat — Odette a dispărut! Suntem îngrijoraţi, fiindcă trebuie să nască Lucas se decide imediat să ne ajute la căutări Bine, bine, deci nu e un tip chiar aşa de rău În vreme ce Lucas şi Kira caută prin grajduri şi mai aruncă o privire în sala de călărie, eu caut prin zona din jurul curţii Mă uit în orice colţişor, miaun încontinuu după Odette, dar parcă ar fi înghiţit-o pământul — Cauţi pe cineva? se aude o voce de undeva de sus Ridic privirea şi într-un copac văd o pisică Nu, două Ba stai, sunt chiar trei — Eşti nou pe-aici? întreabă una dintre ele, un tărcat gri cu ochi de un verde aprins — Stau numai un weekend, răspund eu repede Şi da, caut pe cineva, pe prietena mea, Odette Este albă ca zăpada şi frumoasă ca-n poveşti şi trebuie să nască Aţi văzut-o cumva? Cele trei pisici clatină din cap — Din păcate, nu, răspunde una neagră ca tăciunele Eu sunt Peterle Tărcatul e Uschi şi roşcatul de-acolo e Bonny De unde vii mai exact? Adică tu şi prietena ta — Din Hamburg Pe ea o cheamă Odette şi pe mine Winston Mă gândesc dacă n-ar trebui cumva să mă prezint cu numele întreg Dar toţi trei par cam din topor şi nu ştiu dacă le-ar folosi la ceva să-mi ştie titlurile Şi oricum nu e timp de stat la taclale, trebuie să merg s-o caut pe Odette Şi cel mai bine le cer ajutorul ăstora trei — Voi sigur ştiţi zona mai bine decât mine Nu mă puteţi ajuta la căutări? — Asta voiam să-ţi propun şi eu, spune Peterle, iar ceilalţi dau şi ei din cap Pornim toţi patru Dar oricât de departe am căuta-o, Odette a dispărut pur şi simplu Pe drumul înapoi spre curte, mă întâlnesc cu Kira Se uită la mine şi dă din cap, cu o figură îngrijorată — Deci nici tu n-ai găsit nimic? murmură ea Miaun învins — Am căutat peste tot Lucas şi Lina m-au ajutat, fiindcă ei ştiu locul mai bine Dar Odette e de negăsit Să sperăm că nu i s-a întâmplat nimic — Da, sper să n-o fi prins vânătorul ăla nemernic care mişună pe-aici de-o veşnicie şi umblă pe unde vrea el, spune Peterle, părând foarte îngrijorat Un vânător care mişună? S-o fi împuşcat pe Odette a mea? Sfântă sardină în ulei, ca pe Pat şi Pataşon! Oare să se fi adeverit coşmarul meu şi vânătorul ăsta viclean să fi dispărut cu Odette? A răpit-o? With a little help from my friends sau: prietenul la nevoie se cunoaşte — Winston, nu sta aşa abătut! O s-o găsim noi pe Odette, încearcă prietena mea să mă încurajeze Şi dacă a prins-o vreun vânător, atunci o să-i dăm noi de urmă, îţi promit Totul o să fie bine Kira mă mângâie uşor pe după urechi şi pe burtică, dar tot oribil mă simt E ca şi cum te-ai trezi dimineaţa şi soarele n-ar mai răsări dintr-odată şi toată ziua ar fi întuneric beznă Cu totul oribil! O’Nelly behăie şi ea din compasiune Capra de circ m-a văzut căutând-o pe Odette şi acum vine curioasă la mine şi la Kira — Winston, old chap, Kira are dreptate O s-o găsim pe prietena ta, dacă omul ăsta rău a ascuns-o pe undeva N-o să se poată feri de noi la nesfârşit, that’s for sure Pat şi Pataşon vin gâfâind Şi ei vor să mă liniştească Sfântă sardină, asta-mi mai lipsea! Winston Churchill e consolat de doi câini de circ Ce umilinţă! Încerc din răsputeri să nu mai stau cu capul plecat ca să nu mai mătur pământul cu mustăţile — Doamne, ce trist pare motanul ăsta al tău! observă Lucas, care a ajuns şi el lângă Kira Chiar pare să-şi facă griji pentru pisica albă Kira încuviinţează — Fireşte! E prietena lui! Lucas rânjeşte — Prietena lui? — Exact, confirmă Kira Prietena lui şi marea lui iubire Ce bine că tocmai mă uitam în jos şi că am atâta păr pe faţă Altfel ar fi putut lumea să vadă cât de roşu m-am făcut în obraji Nu prea îmi place când viaţa mea intimă e expusă aşa în faţa străinilor Mai ales în faţa iubitorilor de ponei — Hahaha! Marea iubire! râde Lucas Ce l-a mai apucat şi pe-ăsta? Râde cumva de sentimentele mele? — Dar ce e aşa amuzant? vrea şi Kira să ştie — Păi „marea iubire” Vorbim totuşi de două pisici — A, şi tu tocmai voiai să-mi explici că nu există aşa ceva între animale, nu? — Ăăă păi da Kira îi aruncă lui Lucas o privire foarte, foarte aspră — Ba fireşte că există! Şi tocmai de-asta trebuie să ne asigurăm că o găsim pe Odette cât mai repede cu putinţă Aşa, unde locuieşte vânătorul ăsta? Lucas ridică din umeri — Nu ştiu exact Ar putea să fie doar un zvon Ar trebui să fie cineva din afară, aşa spune tata Vreun tip care vine la vânătoare aici numai la sfârşit de săptămână Nu l-a văzut nimeni până acum E foarte misterios — Păi şi are voie să facă asta? Să vină aici la sfârşitul săptămânii şi să împuşte animale? întreabă Kira supărată — Nu prea Ai nevoie de permis de port-armă, de permis de vânătoare şi trebuie să şi închiriezi un teren de vânătoare Dar apoi se poate Dacă respecţi toate legile, atunci e perfect în ordine Numai dacă face ceva în neregulă poate să i se ia permisul şi trebuie să-şi predea armele; atunci n-ar mai avea voie să împuşte animale Dar atâta vreme cât e permisă, vânătoarea e un hobby ca oricare altul Pat şi Pataşon pufnesc supăraţi, O’Nelly clatină din cap — Oh dear! Ce răi sunt oamenii! Cum ar putea să fie un hobby să împuşti animale nevinovate? Când are dreptate capra asta, are dreptate Şi pe mine mă nelinişteşte gândul – deşi, ca motan, sunt eu însumi vânător Sau ar trebui să fiu, cel puţin — Dar cum ar putea un vânător să o vâneze pe Odette? se gândeşte Kira cu voce tare O pisică nu e un iepure! — Vânătorii pot să împuşte şi pisicile, dacă sunt pisici care vânează, îi explică Lucas Mă ia cu fiori pe şira spinării Pisici care vânează! Sper că asta nu înseamnă că o pisică onorabilă nu mai poate vâna şoareci Odette a mea chiar ar fi în pericol atunci — Odette nu vânează nimic! strigă Kira — Fireşte că nu Dar pentru vânătorii care nu respectă regulile, asta e o scuză foarte bună Kira trage aer în piept — Biata mea Odette! — Linişteşte-te Nu ştim exact ce s-a întâmplat O să-i căutăm şi sigur o să-l pun la punct pe vânător când îl întâlnim Dar nu ştiu dacă o să fie aşa uşor — Winston, îmi şopteşte mie O’Nelly Am o idee despre cum să-l găsim pe tipul ăsta Şi pe Odette a ta Este planul perfect, per cent foolproof garantat sută la sută Mă holbez la ea — Da? Ea încuviinţează din cap — For sure! Îi pregătim o capcană Pat şi Pataşon o să fie momeala O’Nelly behăie, impresionată de propria idee Mie nu mi-e foarte clar ce vrea capra să facă Poate că toată frica asta pentru Odette mi-a băgat creierul în ceaţă — Cum vrei s-o facem? o întreb eu timid — Nu te-ai prins? Vânătorul deja a tras în ei doi Îi trimitem pe căţei prin împrejurimi, dar de data asta stăm cu ochii în patru să vedem cine încearcă să-i împuşte Şi înainte să facă vreo mişcare, îl înhăţăm pe făptaş şi-l facem să ne spună unde o ţine pe Odette — Hm, fac eu, lăsând capul într-o parte Ar putea să meargă Numai că planul ăsta are o mică hibă Şi nu e una care să poată fi trecută cu vederea — Toate bune şi frumoase, dar ce ne facem dacă vânătorul chiar reuşeşte să-i împuşte pe Pat şi Pataşon? — Mehehe, n-o să poată! N-a putut nici prima oară — Da, dar poate că a doua oară are mai mult antrenament Sau mai mult noroc Nu ţin eu cine ştie cât la potăile lui Balotelli, dar nici n-aş vrea să le văd împuşcate la grămadă O’Nelly oftează behăitor — Bine, dacă ai o idee mai bună Clatin din cap — Nu, din păcate nu Doar dacă Mă gândesc Deodată, îmi vine o idee fulgerătoare Asta e! — O să mergem în grup! Eu şi câinii Şi poate şi tu Şi papagalii şi maimuţa Dacă reuşim să ne mişcăm tot timpul, asta înseamnă că o să ne vadă imediat, dar şi că n-o să ne poată nimeri O să fim ca nişte ţinte mişcătoare — Behehe, good idea! Ar putea să funcţioneze Atunci nu mai avem nevoie decât de cineva care să stea cu ochii în patru O’Nelly sare entuziasmată de colo colo, pasămite bucuroasă că o să vânăm vânătorul Eu trebuie să recunosc că gândul de a umbla pe-aici ca ţintă vie nu mi se pare prea îmbietor Însă niciun sacrificiu nu e prea mare pentru o miză aşa de înaltă Nu ne mai lipseşte decât echipa de pândă, care să stea cu ochii în patru Mă uit la Kira şi la Lucas Oare o să reuşesc să le explic celor doi planul meu? La urma urmei, şi ei o caută pe Odette Merită să încerc! Încep prin a-mi băga ghearele în pantalonii Kirei, ca să nu uite de mine, pentru că văd că Anna se îndreaptă spre noi — Kira, unde-ai fost tot timpul ăsta? Mai sunt atâtea de făcut până la nuntă şi tu parcă vrei să-ţi petreci tot timpul cu poneii! — Nu, mamă, nu e adevărat Odette a dispărut şi trebuie s-o caut neapărat Anna o priveşte pe fata ei cu severitate — Ştiu că iubeşti animalele până la cer, dar nunta este mai importantă Păcat că n-am lăsat animalele într-un adăpost Aşa măcar am fi scăpat de tot deranjul ăsta Miau! Ce-o avea şi Anna? Cum adică „tot deranjul”? Cine a vrut să se căsătorească neapărat aici la ţară? Nu ea? Şi că nunta asta e mai importantă decât viaţa iubitei mele Odette şi puii noştri, asta e o prostie cât casa Ce e aşa de important la o nuntă? N-o să se schimbe nimic în viaţa Annei după ea Werner oricum o iubeşte din toată inima, trăiesc deja împreună, nu prea pricep tot circul ăsta Apropo de circ: O’Nelly îmi face semn cu urechile ei lungi şi behăie — Winston, old chap, ce s-a întâmplat? Mergem să-l căutăm pe vânător sau ce? Ne presează timpul Şi cine poate să ne dea şi nouă o mână de ajutor? — Ai dreptate Trebuie neapărat să mergem Şi ştiu exact cine ar putea să ne ajute la căutarea vânătorului Ţine-te după mine! Operaţiunea „Găseşte-o pe Odette” — Stai să văd dacă am înţeles Voi atrageţi atenţia vânătorului asupra voastră şi, în timp ce încearcă să vă împuşte, noi stăm cu ochii în patru ca să-l înhăţăm? Aşa cum pronunţă Peterle „să vă împuşte”, planul meu nu mai pare aşa grozav — Păi da Ar fi important să declanşaţi alarma înainte să apuce el să tragă — OK, zice Peterle, mângâindu-şi cu lăbuţa barba cea neagră, dar noi suntem doar trei pisici Şi trebuie să stăm cu ochii în patru Ca să nu-l ratăm pe ăsta şi să vă împuşte N-o să fie prea plăcut pentru voi să vă treziţi cu câteva alice în poponeţ Chicoteşte Nu mi se pare chiar aşa de amuzant, dar, din păcate, are dreptate Ne mai trebuie o pisică La naiba! — Sir Toby! strigă Peterle dintr-odată Ştiu: Sir Toby! Cine-o mai fi şi ăsta? Mă uit la el fără să pricep — A patra pisică, îmi explică el Îl putem întreba pe Sir Toby E cam ţâfnos, dar de fapt e foarte săritor O să-l întreb dacă vrea să ni se alăture — Dar nu spuneai că sunteţi doar trei? — Ba da Bonny, Uschi şi eu Sir Toby e un singuratic Dar împrejurările excepţionale cer măsuri de excepţie Hai cu mine să vorbim cu el Fără să mai aştepte un singur cuvânt, Peterle o ia din loc Eu alerg după el Unde se ascunde în curtea asta un motan cu un nume aşa de nobil? Sir Toby Sună ca şi cum ar avea un arbore genealogic lung cât o rolă de hârtie igienică Sună a premii luate în mod repetat la concursuri de frumuseţe şi programări săptămânale la frizer Oare am subestimat populaţia de prin părţile astea? După o sută de metri, ne oprim Chiar în faţa sălii de călărie Ce căutăm aici? Sigur Sir Toby locuieşte în casa de oaspeţi Lângă o scândură de ascuţit ghearele făcută numai şi numai din aur şi într-un culcuş de pisici bătut în pietre preţioase — Toby, ieşi afară! strigă Peterle — Ce e? se-aude dinăuntru o voce care parcă mi-e cunoscută de undeva — Îţi explic când ieşi — Un moment, vin imediat Un minut mai târziu, un nor de praf se îndreaptă spre noi dinspre hală Când se lasă praful, îl văd în faţa noastră pe Cenuşiu Arată la fel de nedichisit şi de neîngrijit ca ieri, când l-am cunoscut Îmi pică faţa — Tu eşti Sir Toby? — Da Am fost dintotdeauna, mormăie el la mine De ce? — Da păi pentru că pentru că eu am bănuit cumva că Sfântă sardină, cum mai ies din asta fără să-l jignesc? — Fiindcă ai bănuit că dacă mă cheamă Sir Toby o să mă plimb pe-aici cu o lingură de aur în gură? Cenuşiul chicoteşte — Nu aş fi spus-o chiar aşa, dar mi-am imaginat că cineva cu numele ăsta o să arate mai îngrijit Aristocratic cumva — Ă? miaună Peterle Aristo-ce? — Aristocratic, repetă Cenuşiul Mai nobil, dintr-o casă aleasă — Aha Peterle nu mai ştie ce să zică şi eu simt cum mă încălzesc în obraji şi dintr-odată îmi par şi mie însumi cam superficial şi cu nasul pe sus — Îmi pare rău, mă grăbesc eu să-l asigur, n-am vrut să spun asta Cenuşiul îşi scutură blana prăfoasă — Nu-ţi face griji, ai dreptate Chiar vin dintr-o casă nobiliară, dar am plecat de-acolo de bunăvoie Sunt un hippy — Ce eşti? întreb eu — Cineva căruia nu-i pasă de proprietăţi, bani şi faimă Şi nici de nume Numele sunt vorbe de fum Viaţa e cea care contează, momentul prezent — Da, viaţa! mă bag eu hotărât peste el, ca să pun capăt poliloghiei „Viaţa” este cuvântul important aici, fiindcă tocmai vrem să-ţi cerem ceva într-o chestiune pe viaţă şi pe moarte Avem neapărată nevoie de ajutorul tău — Serios? se miră Cenuşiul, făcând ochii mari — Da, serios Uite cum stau lucrurile Nu-mi trebuie multe cuvinte ca să-i explic lui Sir Toby ce vrem de la el O fi el prăfuit, dar are mintea brici şi înţelege imediat că Odette este în pericol de moarte, că poate a fost răpită de vânătorul de pisici şi are nevoie de ajutorul nostru Şi că avem nevoie şi de un al patrulea motan care să stea la pândă în timp ce O’Nelly, Pat şi Pataşon, Floyd şi cu mine ne plimbăm la vedere prin curtea conacului — Pfui, a mieunat el, dar aveţi multe de făcut, nu glumă Fireşte că vă ajut Cunosc zona foarte bine şi vânătorul ăla de mâţe îmi stă de multă vreme ca un ghimpe în coastă *** Când mă întorc cu Peterle, Uschi, Bonny şi Sir Toby la animalele de circ, O’Nelly behăie a nerăbdare — În sfârşit! Mă gândeam că n-o să te mai întorci şi că va trebui s-o găsim pe Odette a ta singuri Oamenii s-au făcut nevăzuţi cu toţii – s-au dus să se aranjeze pentru nuntă Până şi Balotelli şi-a adus cu el uniforma cea mai elegantă şi acum se îmbracă În fine, cel puţin aşa n-o să ne stea în cale Aşa că let’s get started, să începem! Pat şi Pataşon o iau înainte alergând, fiindcă ei ştiu locul în care a tras vânătorul în ei Floyd se apucă să dea ocoluri întregii trupe şi să ţopăie de colo colo, iar eu când sar pe spatele lui O’Nelly, când mă plimb printre picioarele ei Papagalii când zboară deasupra, când zboară pe lângă noi Pe scurt, aş spune că facem tot ce putem ca să atragem atenţia Peterle şi compania, în schimb, ne urmăresc fără să sară în ochi, se ţin la distanţă şi se ascund mereu în spatele smocurilor de iarbă care cresc la marginea drumului Nu trece mult şi încep să mă întreb cât o să trebuiască să mai sar pe spatele caprei ăsteia irlandeze Încet-încet, mă ia oboseala Nici nu-i de mirare Încă sunt frânt după noaptea trecută Când să le propun prietenilor mei să facem o mică pauză, îl aud dintr-odată pe Peterle strigând „Atenţie!”, apoi răbufneşte o detunătură puternică şi ceva îmi trece cu un vâjâit pe la ureche Mă sperii atât de tare, că pic jos de pe spatele lui O’Nelly Sfântă sardină! Cineva a tras în mine! Celelalte animalele fug care încotro şi eu mă repun repede pe picioare şi mă ascund în spatele unui copac — Peterle, l-ai văzut? strig eu în direcţia în care bănuiesc că se află camarazii mei — Da, strigă el înapoi Ştiu unde trebuie să-l căutăm! Haide repede! O iau la fugă, cu O’Nelly şi câinii după mine Ajungem curând lângă Peterle; celelalte pisici sunt deja acolo — Uitaţi! Arată cu laba spre o căscioară ferită privirii, care se află într-un loc retras de pe partea cealaltă a străzii — Individul a dispărut în casa aia Avea, într-adevăr, o armă cu el şi a ieşit din păduricea aia Chiar atunci v-a văzut şi a ţintit Aţi păţit ceva? — Nu Dar trebuie să mergem să vedem casa asta mai îndeaproape Poate că o ţine pe Odette închisă acolo O’Nelly behăie în semn de acord — S-a făcut Exact aşa facem O să vezi că Odette o să fie în curând în cuibuşorul ei de acasă O să-i venim noi de hac tâlharului ăstuia nesuferit — Dar cum intrăm în casă fără ca vânătorul să ne vadă? întreabă pisica Uschi, părând foarte înfricoşată Pisicile nu par să-i placă foarte mult Cine ştie ce-o să ne facă atunci când o să ne descopere în bârlogul lui Ştim deja că împuşcă pisici Amicul ei, Bonny, face ochii mari şi miaună cu teamă Numai Sir Toby ridică hotărât bărbia şi face câţiva paşi în direcţia casei — Nu vă temeţi acuma Vă propun ceva Capra asta bătrână poate să se împungă cu coarnele în uşa casei, ca să-l atragă afară Între timp, trupa de circ ţine un spectacol afară, ca să îl facă pe vânător să se îndepărteze de casă Şi-n timpul ăsta, noi ne furişăm înăuntru şi inspectăm locul cât putem de repede Suntem totuşi cinci pisici, nu poate să dureze prea mult — Un super-plan! spun eu Şi dacă o găsim pe Odette, o eliberăm imediat şi o luăm de-acolo — Fabulos! Aşa facem! Chiar acum! strigă O’Nelly şi traversează strada înspre casă Eu şi Sir Toby o urmăm Celelalte animale ezită o clipă, dar apoi vin şi ele — Aşa, pisicile să se aşeze în stânga şi-n dreapta casei Îmi încep numărul! O’Nelly îşi lasă capul în jos, îşi ia avânt şi se izbeşte cu toată puterea în uşă Apoi din nou şi din nou, după care uşa chiar se deschide şi un bărbat neîngrijit, cu barba ciufulită şi cu plete încâlcite iese în prag, în pantaloni scurţi — Ce se întâmplă aici? urlă el Aţi înnebunit cu totul? Ca la comandă, O’Nelly se ridică pe picioarele din spate şi începe să-i ofere spectatorului un mic dans Maimuţa Floyd face salturi peste salturi, iar Pat şi Pataşon latră şi aleargă Ce mai, ca la casa de nebuni! — Haide înăuntru! îmi şopteşte Sir Toby N-avem timp de pierdut Şi câtă dreptate are! Las circarii să fie circari şi mă strecor cu celelalte pisici în casă, unde împărţim între noi parterul şi etajul Urc repede scările şi mă uit în prima cameră pe lângă care trec Nimic! Doar un pat şi o noptieră, nici urmă de Odette Nici nu miroase a ea, oricum La fel şi-n a doua cameră: doar o masă de scris şi un covor vechi şi sfoiegit Pe toate salatele de hering din lume, Odette tot trebuie să fie pe undeva! Dar nici în ultima cameră nu găsesc nimic Cobor treptele în goană — Deci? îi întreb eu pe ceilalţi — N-am găsit nimic, din păcate, miaună Sir Toby — Nici noi, spune Uschi cu regret Şi-am fost până-n pivniţă Bonny dă din cap cu tristeţe — OK, hai să ieşim repede, înainte să ne prindă tipul ăla! ordonă Sir Toby şi se strecoară pe uşa de la intrare Noi ceilalţi ne ţinem după el şi afară ne lipim de zidul casei ca să nu fim văzuţi Vânătorul de pisici încă e înconjurat de trupa de circ a lui O’Nelly şi nu bagă de seamă că tocmai atunci cinci mâţe ies din casa lui Avem destul timp ca să ajungem pe partea cealaltă a străzii Când Uschi trece ultima strada, O’Nelly se ridică iar pe picioarele din spate şi behăie cu putere — Let’s go! S-o ştergem înapoi! strigă, după care trece şi ea strada Pat, Pataşon, Floyd şi papagalii o urmează Vânătorul rămâne în urmă, complet buimac, făcându-ne cu pumnul şi urlând — Lighioane nenorocite! Ce-a fost asta? Când vă prind, o să v-arăt eu vouă! Şi-o să vă găsesc, puteţi să fiţi siguri! Sunt uşurat când mă văd teafăr înapoi în curte A fost palpitant, nu glumă! Însă uşurarea mea ţine doar puţină vreme Nici n-apuc să răsuflu bine şi îmi aduc aminte că încă n-am găsit-o pe Odette Pe iubita şi puişorii mei parcă i-a înghiţit pământul Îmi vine să-mi smulg mustăţile! Poneii-s proşti Sau poate că nu? O’Nelly mă priveşte cu milă Sorry, old man, planul a mers a-ntâia, dar rezultatul a lăsat de dorit Floyd şi papagalii par şi ei destul de abătuţi Şi nici măcar Pat şi Pataşon nu mai au chef de joacă Pisicile de ţară însă, abia dacă pot să-şi păstreze calmul Sir Toby încearcă să mă încurajeze — Winston, nu te pierde cu firea O s-o găsim pe doamna ta Pentru început, e un semn bun că nu e acolo în casă, ţinută în vreo cuşcă Motanul Bonny dă şi el din cap — Exact Drăguţa ta nu era înăuntru, ceea ce înseamnă că n-a prins-o Vezi partea plină a paharului, Winston Din păcate, nu pot să le împărtăşesc optimismul Îmi fac atâtea griji pentru Odette şi pentru puişori, că nu prea pot să văd care e marea lumină de la capătul tunelului Văd doar un gri întunecat care se preface tot mai mult într-un negru profund şi nesfârşit — Merg să mă mai uit o dată în camera Kirei, murmur eu vlăguit Poate că s-a întors între timp Fireşte că nu cred nicio secundă ce spun Dintr-odată simt că Of, sfântă sardină, aş vrea să plâng ca un copil În camera Kirei nu găsesc nici măcar un firicel din blana lui Odette a mea Mai caut odată prin tot conacul înainte să ies iarăşi prin spate la aer liber Afară, ceilalţi stau în cerc, dar nu pot să le suport acum privirile pline de milă şi cuvintele de încurajare Nu mi s-a întâmplat de multe ori în viaţă să vreau să-mi îngrop capul în proverbialul nisip Poate că-aşa se întâmplă când eşti îngrijorat nu doar pentru iubita ta, ci şi pentru copii Şapte motive de îngrijorare te dau peste cap În plus, te fac şi neatent, fiindcă n-am băgat de seamă în care direcţie mergeam Abia când simt ceva extrem de umed nechezând lângă mine înţeleg că am ajuns în ţarcul lui Bulli ăla — Îhh! fac eu şi-l privesc acuzator De ce mă scuipi? Poneiul face pe nevinovatul — N-am făcut aşa ceva Ce să-ţi povestesc! Cum vine una ca asta!? Sigur mi-am închipuit că sunt acoperit de scuipat de ponei Dau dispreţuitor din cap şi caut s-o şterg de-acolo, dar Bulli nechează: — Aşteaptă, Winston! Ăsta e numele tău, nu? N-am absolut niciun chef să stau la discuţii cu Bulli ăsta; numai el e de vină pentru ce s-a întâmplat Fiindcă dacă nu i-ar fi monopolizat atenţia Kirei aşa cum a făcut-o, atunci n-ar fi scăpat-o pe Odette din ochi şi nici eu n-aş fi ajuns, îngrijorat de moarte, în ţarcul lui ca să mă las acoperit de flegmă — Fireşte, miaun eu absent şi mă îndepărtez Dar nu ajung prea departe, fiindcă Bulli mă prinde din urmă şi-mi taie calea L-o fi înţepat vreun bondar sau ce-o avea? — Am auzit mai adineaori că prietena ta a dispărut, nechează el Ei, ce să spun, nu e cine ştie ce chestie, fiindcă nu cred că e animal în curtea asta, ori de-aici, ori venit în vizită, care să nu fi auzit ce s-a întâmplat — Şi să ştii că eu şi Wally ne-am uitat şi noi după prietena ta Aş vrea să ştii că animalele de-aici sunt foarte apropiate unele de altele Foarte frumos, îmi trece mie prin cap Şi eu cu ce mă aleg? Vrea să mă consoleze? Să se consoleze mai bine pe el, fiindcă dacă nu o lasă în pace pe Kira — Şi am descoperit ceva care s-ar putea să te ajute cât îţi cauţi prietena Nu prea îmi vine a crede că Bulli ăsta poate să-mi dea mie un indiciu important Dar sunt atât de disperat, că miaun lipsit de speranţă: — Ce-ai văzut? Bulli îşi încreţeşte botul alb — De văzut n-am văzut nimic Ştiam eu Vrea doar să-şi dea importanţă când de fapt n-are idee despre nimic Ponei nenorocit! Ponei extrem de nenorocit şi de enervant!!! — Dar am auzit şoarecii grajdului vorbind între ei Şoarecii din grajd? Vorbind? Şi-atunci fac legătura: Odette l-o fi vânat pe vreunul dintre ei, fiindcă îi era foame Poate că, făcând asta, a căzut în cine ştie ce groapă şi şoarecii au vorbit despre asta, fiindcă fireşte că sunt bucuroşi că cea mai bună vânătoreasă a tuturor timpurilor a fost scoasă din circulaţie Să fie posibil aşa ceva? — Unde? Când? Ce? îl întreb eu pe Bulli Sigur a căzut într-o groapă Ştii unde? Vorbeşte odată şi să nu scoţi prostii pe gură! Strig la Bulli Abia mai târziu îmi dau seama că gurii lui i se zice de fapt bot — Ţi-aş spune dacă m-ai lăsa Şi cred că eşti şi puţin cam bătut în cap, fiindcă nu-mi aduc aminte să fi spus nimic de vreo groapă Bine, bine Poate că imaginaţia mi-a luat-o înainte Dar e de mirare, când eşti bolnav de griji? Nu Sigur că nu — Ce-ai auzit? întreb eu supus — O discuţie între doi şoareci lângă moara de orz Îşi fac culcuşul acolo de-o veşnicie şi, oricum, ăla e teritoriul şoarecilor Este un soi de lege nescrisă în curte la noi Chiar şi pisicile o respectă Ştim să trăim şi să-i lăsăm şi pe alţii să trăiască Cel puţin în anumite zone În afara lor, e care pe care, înţelegi tu? Nu, pe toate conservele goale, nu înţeleg Ce tot vrea să-mi explice poneiul ăsta lăţos? Că aici în curte există alte legi? Că pisicile au voie să vâneze şoareci numai în afara teritoriului şoarecilor? Ce nebunie mai e şi asta? — În orice caz, un şoarece i-a spus altuia că au avut o captură nemaivăzută Vorbeau de ceva gras şi alb CE??? Oare poneiul ăsta păros vrea să-mi spună că Odette a mea a fost prinsă de şoareci? De ŞOARECI? Că cea mai bună vânătoreasă a marelui oraş e ţinută prizonieră de nişte şoareci de câmp? Prostii Prostii poneieşti! Şi cum anume s-a întâmplat asta, mă rog? Nişte şoareci mici capturează o nobilă şi frumoasă pisică? Imposibil Fir-ar să fie! Incredibil! — Bulli, nu vreau să te jignesc, dar ai tras cumva prea mult fân pe nas? întreb eu animalul negru Se holbează la mine cu ochii lui mari şi căprui — Fânul nu se trage pe nas, ci se mănâncă Cel puţin aşa facem noi Cum faceţi voi la oraş nu ştiu şi nici n-aş prea vrea să aflu Dar un lucru e sigur: nu sunt surd şi nici nu-mi imaginez lucruri care nu există I-am auzit bine pe ăia doi şoareci vorbind şi spuneau ceva despre un prizonier destul de gras şi foarte alb — Aha! Deci era vorba despre un animal gras şi alb Atunci nu e Odette Prietena mea are o siluetă foarte frumoasă şi e mereu atentă să nu se îngraşe — Prostii, Winston, e foarte, foarte grasă Cel puţin acum Se zvoneşte că se află într-o situaţie specială — Dar cum ar fi putut şoarecii să facă aşa ceva? întreb eu timid — Ăştia de-aici sunt daţi cu toate alifiile, spune Bulli, fornăind Dar cum au făcut-o exact, asta n-am mai aflat Şi nici nu ştiu unde-şi ţin prizoniera Tocmai când voiam să-mi ciulesc urechile, a trecut pe-acolo o maimuţă ciudată, făcând tot felul de tumbe Şoarecii şi-au întrerupt conversaţia imediat şi au tulit-o de-acolo Floyd! La naiba! Ce talent are de a se nimeri la locul nepotrivit în momentul nepotrivit! Inima îmi bate ca nebuna şi creierul îmi lucrează la turaţie maximă Oare chiar poate să fie adevărat că Odette a mea a fost prinsă de şoareci? De ŞOARECI? În orice altă situaţie, aş fi spus un NU hotărât Dar poate că aici, la ţară, şoarecii sunt mai mari şi mai puternici Şi poate că Odette a avut de-a face cu mai mulţi deodată sau poate că au atras-o într-o capcană Dar cea mai importantă întrebare care îmi vine în minte este: CE AU DE GÂND SĂ FACĂ CU EA? — Îmi poţi arăta încotro e silozul ăsta de orz? îl rog eu pe Bulli El dă din cap — Sigur, te duc până acolo Numai că poarta de la ţarcul lui e închisă bine Aşa că-mi stă pe limbă să-l întreb cum are de gând să facă asta, dar chiar atunci deschide zăvorul cu botul, de parcă ar fi făcut asta de-o veşnicie, şi închide poarta la loc cu copita din spate — Hai cu mine! îmi zice şi o ia la pas Câteva secunde rămân mut de uimire, după care pornesc după el Silozul se află cumva în afara curţii, undeva în spate, direct pe graniţa dintre curte şi proprietatea unde locuieşte Lina Poate de-aia ştie Bulli atât de bine curtea din spate — Bine, îţi doresc succes, îmi spune el la sfârşit, când stăm amândoi în faţa silozului Dacă mai pot face ceva pentru tine, atunci spune-mi Acuma prefer să mă întorc Dacă vede Lina că am ieşit singur de-acolo, o să-şi facă griji Îmi mai face un semn amical şi pleacă Stau în faţa silozului şi-mi storc creierii, încercând să-mi dau seama ce-ar trebui să fac mai departe Să dau buzna înăuntru şi s-o caut pe Odette? Nu ştiu ce cârd de şoareci mă aşteaptă acolo înăuntru şi, dacă lucrurile sfârşesc prost, aş putea să cad în vreo capcană şoricească vicleană Fireşte că nu mi-e frică de şoareci Niciodată Dar n-are rost să mă grăbesc aiurea şi fără să mă gândesc mai bine Dacă chiar au reuşit să o prindă pe Odette, atunci sigur e vorba de şoareci din cale-afară de inteligenţi şi puternici Altfel nu se explică – asta dacă nu cumva a auzit Bulli prost Nu, nu pot să renunţ la această speranţă Mă mai întind o vreme, ca să-mi scot neastâmpărul din oase şi apoi pornesc în vârful lăbuţelor înspre siloz Se-aud foieli şi fojgăieli, se fuge şi se chiţăie Ar fi deştept din partea mea dacă aş prinde repejor unul dintre şoriceii ăştia care se furişează, acum după ce m-am lămurit că n-au de gând să încerce să mă prindă ei pe mine O şterg, s-au pus pe fugă – aşa cum te-aştepţi să facă şoarecii sănătoşi la cap Când pisica e acasă, şoarecii nu mai joacă pe masă! Winston Churchill, trebuie s-o faci! Acum! Hai odată! Winston, fii un motan adevărat! Fă-o! Prinde şi tu în sfârşit un şoarece! Ai încredere în tine! GATA! Sar în faţă Simt miros de şoareci — Odette!? miaun eu din toţi plămânii Odette, iubita mea, eşti aici? Tăcere Nu se mai aude nimic foindu-se — Odeeeeeette! Nu se-aude nimic Absolut nimic Mă uit în fiecare colţ, în spatele fiecărui sac, sar chiar şi pe moară şi mă uit în gura ei imensă, din care iese orzul măcinat Odette nu se vede nicăieri Pe tot macroul din lume, iar n-am găsit nimic! Părăsesc silozul dezamăgit „Teritoriul şoarecilor”, îmi trece prin cap Ce prostie! Poate că Bulli ăsta a încercat să mă prostească Da, şi-a permis să facă mişto de mine şi acum stă cu tovarăşul lui albinos Wally în grajd şi nechează pe seama mea, că am căzut în capcana lor, ca un prost de la oraş ce sunt Oh, nu, ce tâmpenie! O să merg eu acum în grajd şi-o să le arăt creaturilor ăstora nenorocite ce pot să facă ghearele mele Ce obrăznicie, să profite de dispariţia lui Odette ca să se amuze pe seama mea! Dar, serios, la ce altceva ai putea să te aştepţi de la ponei? Sunt duşi cu capul O ştiam dinainte şi acum o ştiu şi mai bine Pornesc ca fulgerul înapoi spre curte, direct spre grajdul lui Bulli Când să sar peste gardul ţarcului, aud o voce care mă zgârie pe urechi: — Winston, ce grăbit eşti! Ai rămas fără suflu Ai găsit vreo urmă? Pun frână şi mă întorc spre Sir Toby — Lăţosul ăla negru m-a păcălit şi-acum merg să-i arăt vreo două scuip eu supărat — Bulli? Dau din cap că da — Nu cred, răspunde Sir Toby cu toată seriozitatea Bulli e unul dintre animalele de treabă de-aici E un tovarăş bun şi prieten pisicilor E isteţ şi un spirit liber Merge pe drumul lui şi face ce vrea Bine, nu-i e mereu uşor, fiindcă trebuie să împartă grajdul cu bătrânul Wally, şi ăsta nu e tocmai un geniu, dacă înţelegi ce vreau să spun Dar pentru Bulli aş băga şi mâna în foc Râd batjocoritor — Vai de mine! Şi ce-ai spune dacă ţi-aş zice că tocmai a pretins că şoarecii au răpit-o pe Odette? Şi că la voi există un fel de lege nescrisă cum că silozul ăla de orz e capitala şoarecilor şi e tabu pentru orice alte animale? Nu ţi se pare că e o poveste ciudată şi o nebunie completă? Aproape că pariez că Sir Toby o să râdă Şi că o să râdă de mine mai ales, fiindcă am fost atât de prost să cad într-o asemenea capcană Fiindcă am putut crede, fie şi pentru o secundă, că Bulli chiar a dat de urma lui Odette Dar se întâmplă tocmai opusul Sir Toby se strâmbă, de parcă tocmai ar fi muşcat dintr-o lămâie — Văleu, înseamnă că e adevărat — Ce? — Că şoarecii pornesc la luptă — Pornesc la ce? — La luptă N-ai auzit niciodată de răzbunarea şoarecilor? Despre revolta celor mici împotriva celor mari? De ziua răzbunării? De lupta pentru supremaţie? Nu pot decât să mă uit la el şi să mă întreb dacă nu cumva n-a inhalat prea mult praf din sala aia în care stă Şi-a pierdut mai multe doage decât şi-au pierdut caii ăia la un loc — Trebuie să mă întorc la Kira Poate că a găsit ea ceva între timp, îi explic eu şi dau să plec Ăştia de-aici sunt atât de trăsniţi, că te doare pe tine capul Când am căutat prin casa vânătorului ăluia bărbos, am crezut că Sir Toby şi celelalte pisici sunt în regulă Dar când mi se povestesc asemenea prostii, nu pot să le iau în serios — Sunt sigur că sună ca o nebunie pentru tine, Winston Churchill Acum mulţi ani, când am părăsit oraşul, toate lucrurile de aici de la ţară mi se păreau ciudate Dar cum există reguli şi la oraş, aşa există şi la ţară Doar că aici sunt altele Şi una dintre ele tocmai a fost încălcată Nu ştiu dacă a fost intenţionat sau nu Sir Toby a fost la origini o pisică de oraş? Deci aşa se explică numele lui nobil şi originea sa aristocratică Dacă n-aş avea alte lucruri pe cap, atunci chiar aş vrea să ştiu mai bine cum a ajuns să plece de-acolo Dar am alte griji acum şi sunt uriaşe — Deci tu îl crezi pe Bulli, conchid eu Să zicem că e aşa cum spui: ce propui să fac? Sir Toby îşi linge câteva secunde laba dreaptă din faţă, înainte să ridice privirea şi să-mi ceară imposibilul: — Winston, nu văd decât o posibilitate Trebuie să prinzi unul dintre şoareci şi să-l interoghezi Eu? Să prind şoareci? EU?? Sir Toby probabil nu bănuieşte că sunt un motan curajos şi nobil, care se învârte într-o societate aleasă şi care n-are nici în clin, nici în mânecă cu prinsul şoarecilor De ce m-aş îndeletnici cu aşa ceva? E ceva neobişnuit pentru un motan aşa arătos ca mine Şi oricum n-am nevoie, fiindcă Odette e cel mai bun vânător — Deci, Winston, când treci la pândă? Şi adu-ţi aminte că silozul e interzis Altfel o să se lase cu vai şi-amar Înghit în sec Mai înghit în sec o dată Şi încă de câteva ori, după care îmi dreg glasul — În curând în curând Mai înainte ar trebui să mă antrenez puţin — De ce în curând şi nu acum? mă întreabă Sir Toby direct Bine, gata, trebuie să recunosc La ce-mi foloseşte să mint? E vorba de Odette şi dacă viaţa ei şi a copiilor noştri depinde de faptul că trebuie să învăţ să prind şoareci, atunci asta o să fac Chiar aşa! Eu, Winston Churchill, o să prind un şoarece şi-o să-l bag în sperieţi de n-o să mai ştie de el, până când îmi spune unde e Odette a mea Asta fac Garantat Absolut — Am o mică problemă, îi şoptesc eu lui Sir Toby Eu ăăă eu nu prea ştiu cum să fac asta — Ce anume? — Să prind şoareci Sir Toby îşi ridică privirea şi-şi duce laba la frunte — Doar nu vorbeşti serios! — Ba vorbesc serios Sunt bucuros că am blana atât de groasă şi de deasă, încât nu se vede că m-am înroşit cu totul pe dedesubt — Poate că ai putea să-mi arăţi să mă înveţi ? Liber la vânat şoareci Nu pot Pur şi simplu nu pot Ziceţi-mi cum vreţi: molâu, ratat – dar nu pot la momentul decisiv să atac şi să-i dau cu laba în faţă unui şoarece mic şi firav Şi nici cu şoareci mari şi graşi nu pot Nu pot să fac atâta rău unei alte creaturi, nu reuşesc Bine, i-am dat una mai devreme poneiului Bulli, dar asta e tot ce pot face, şi-am făcut-o numai din cauza Kirei în fine, Peterle şi Sir Toby mă privesc cu un amestec de amuzament şi furie — Frate, frate, frate, miaună Peterle De ce stai ca prostul? Ţi-am explicat, nu poate să fie atât de greu — Cred că nu mai are nicio şansă, clatină Toby din cap Nu mai poate să înveţe I-am dat cinci ocazii separate şi mai că i-am pus şoarecii sub nas Degeaba Eu o şterg Am lucruri mai bune de făcut decât să stau să-l dădăcesc pe motanul ăsta Se întoarce să plece şi iese din hambarul în care mă chinui de-o veşnicie să prind şoareci Şi Peterle îmi aruncă o ultimă privire supărată şi porneşte spre sala de călărie — Ce pierdere de timp, apucă să mai şoptească, după care dispare Pierdere de timp Foarte amuzant, ce să spun! Stau câteva momente singur, ascultând paiele foşnind uşor şi urmărind mişcările şi jocurile de umbră dintre scândurile podelei vechiului hambar Se întâmplă exact cum au zis cei doi profesori ai mei Dar oare există posibilitatea să prinzi un şoarece din ăsta mic fără să iei turbare? Oricum nu vreau să-i mănânc, ci doar să aflu unde e Odette Şi de ce au răpit-o şoarecii E total absurd Pisicile prind şoareci, nu invers Sunt un motan, chiar un motan mândru şi frumos, şi totuşi nu sunt în stare să prind şoareci Dar situaţiile speciale cer măsuri speciale şi trebuie să ştii cum să treci peste tine însuţi şi să faci imposibilul posibil Aşa că o să prind un şobolan, şi-o să-l prind viu şi nu pe jumătate mort, tocmai fiindcă vreau să aflu unde o ţin pe Odette O s-o fac chiar acum! Dar cum să încep? Bine, să zicem că mă pun la pândă Stau nemişcat – sunt stană de piatră, cum s-ar spune Respir foarte lent şi încerc să nu fac mişcări bruşte Stau încordat până nu mai pot în colţul cel mai îndepărtat al hambarului de paie, după un stâlp, şi nu mă mişc din loc Şi când o să văd un şoarece, sar imediat de-acolo şi-l înhaţ Şi dacă îl bat până-n las pe jumătate mort? Nu, nu pot să fac aşa ceva Pur şi simplu nu pot Winston, gândeşte-te la Odette Gândeşte-te la pisoiaşi Vrei să ajungă pe lume în captivitate doar pentru că tatăl lor, mândrul şi curajosul Winston Churchill, a fost prea papă-lapte ca să prindă un şoarece? Nu! Niciodată! Văd un şoarece Trece foarte relaxat prin faţa mea Foarte nonşalant, nu bănuieşte nimic Cu o încredere imensă, crezând că nu i se poate întâmpla nimic, fiindcă nu se vede niciun duşman pe nicăieri De ce n-au putut Peterle şi Sir Toby să facă chestia asta în locul meu? În fine, înţeleg că au vrut să mă ajute, dar eu sunt de părere că pisicile ar trebui să facă ele însele lucruri pentru prieteni — Cum o să-ţi poţi privi iubita în ochi după aceea, Winston? m-a întrebat Peterle Are dreptate, amândoi au dreptate Trebuie s-o fac acum Trebuie să uit de propriile traume şi Vâjjj! ies eu din spatele stâlpului şi mă reped la şoarecele mic şi inocent Îmi scot ghearele Ies singure, de fapt Dar nu e bine Deloc! Adică, stai AŞA! Cu ghearele scoase sigur o să-i fac ceva bietului şoarece Winston Churchill, vino-ţi în fire odată! Şoarecii de-aici nu pot să fie aşa mici şi firavi, dacă au reuşit ei să o prindă pe iubita ta gravidă şi să o ţină cine ştie pe unde Împotriva voinţei ei şi ca să te îngrijorezi tu până când nu mai ştii de tine ZDUP! se aude când cad cu toată greutatea corpului pe şoarece Îl aud chiţăind panicat şi mi se face milă Nu-mi place Nu-mi place deloc Nu sunt un tip din ăsta vulgar Sunt un finuţ căruia nu-i place să vadă şoricei însângeraţi în labele sale delicate — Îmi pare rău, nu vreau să te mănânc! Nu-ţi fie frică! Simt inima şoarecelui bătând ca nebuna sub mine E de neînţeles cum poate avea un şoarece aşa mic o inimă aşa zgomotoasă — Eşti bine? întreb eu DUMNEZEULE, cum ar putea să fie când o pisică de douăzeci şi două de ori mai mare decât el îl ţine sub picior cu toată greutatea? Serios acuma, cine ar răspunde: „Fireşte, totul e bine, sunt foarte relaxat?” Mă întorc uşor şi-mi îndoi spatele, apropiindu-mă cu botul de el Şoricelul mă priveşte cu ochii cât cepele Îl apuc uşor de blana de pe ceafă şi-l trag într-o parte Este complet nemişcat la mine-n gură Atârnă ca un sac ud şi nu scoate niciun sunet Vai, vai, l-am omo Dar gândul e atât de înspăimântător pentru mine, că nici nu-l pot duce până la capăt Nu merge E imposibil Mă grăbesc afară din hambar, traversez curtea ca să intru în conac, trec pe lângă câţiva nuntaşi, care se holbează la mine dezgustaţi – fireşte, un motan cu un şoarece pe jumătate mort în gură nu prea face impresie bună – şi ajung în camera Kirei fără suflu E goală – nici că se putea mai bine! Nu vreau s-o las pe Kira să înţeleagă că acuma am ajuns vânător şi mâncător de şoareci Nu, asta ar arunca o lumină proastă asupra mea Chiar dacă de când am venit aici la conac eu şi Kira n-am petrecut mult timp împreună, ceea ce e foarte atipic pentru noi şi nu se explică decât prin faptul că ea îşi pierde vremea pe la grajduri În orice caz, dintre oameni ea este cea mai bună prietenă mea şi, sincer, aşa aş vrea să rămână Sigur ar şoca-o să mă vadă cu un şoarece pe jumătate mort în gură Las şoarecele jos în culcuşul moale al lui Odette şi mă uit la el Nu văd nicio rană pe el Niciuna externă, cel puţin Nu se vede nici sânge, nici vreun loc în care să aibă blana ruptă; n-are nici cea mai mică zgârietură Ţine ochii larg deschişi şi inima îi bate nebuneşte Deci încă trăieşte şi nici răni interne nu pare să aibă Lucru care s-ar fi putut întâmpla, având în vedere că am sărit pe el cu toată greutatea — Şoarece? Alo, şoarece! E totul bine? îl întreb îngrijorat Şoarecele se uită neîncrezător la mine — Chiar mă întrebi aşa ceva? Răsuflu uşurat Trăieşte Şi poate chiar să vorbească Din fericire — Da, fireşte, te întrebam serios — Ce malefic eşti, mă ceartă şoarecele Este cel mai rău lucru de care am auzit vreodată Am auzit de pisici care se joacă cu prada lor Şi din alea care-şi bagă colţii în ea imediat Pisici rele, cu labe urâte Dar de pisici care să se arunce pe furiş asupra şoarecilor ca să-i întrebe după aceea dacă e totul bine, serios, ăsta este cel mai malefic lucru de care-am auzit până acum Şoarecelui i-a sărit muştarul, e cât se poate de supărat Aşa că trebuie să îndrept lucrurile Nu pot să-l las să vorbească aşa despre mine — Nu vreau nici să mă joc cu tine până mori, nici să te mănânc N-o să mă ating nici măcar de-un fir din blana ta Nu-mi place mâncarea vie Dimpotrivă Vreau să aflu de la tine unde e prietena mea şi mama copiilor mei — Doar nu vorbeşti serios! — Arăt eu a motan care are chef de glume? Şoarecele dă din cap — Nu, deloc — Atunci sunt serios Eu sunt Winston Churchill, iar prietena mea, Odette, o pisică albă ca zăpada şi frumoasă ca-n poveşti, care urmează să nască în orice moment, a fost răpită, după cât se pare, de tine şi de tovarăşii tăi şi e ţinută prizonieră pe undeva Dacă-mi spui unde e sau dacă faci cumva să o eliberezi, atunci n-o să păţeşti nimic Şoarecele se gândeşte Îmi dau seama de asta fiindcă tocmai şi-a încreţit fruntea — Şi dacă nu vreau? Adică? Vrea să negocieze cu mine în situaţia lui? — Atunci o să te dau celorlalte pisici din curte, care sigur s-ar bucura de o gustare de după-amiază E drept că a fost o ameninţare cam lipsită de eleganţă şi nici n-am spus-o serios, dar n-am de gând să mă las dus de nas de un şoarece — Foarte bine, îmi zice şoarecele imediat Avem aceeaşi problemă Pe mine mă cheamă Fred – am fost tată de mai multe ori până acum Fred Pare de treabă Iar faptul că e tată stabileşte un fel de legătură între noi — Fred, înseamnă că poţi să-mi înţelegi disperarea M-am îmbolnăvit de grijă pentru Odette şi ştiu că şoarecii au de-a face cu dispariţia ei Aşa că fii bun şi spune-mi unde au ascuns-o Fred ridică din umeri — Am auzit ceva, dar trebuie să mă crezi că n-am avut nimic de-a face cu asta Sunt tată şi soţ şi nu locuiesc aici la curte Sunt şoarece de câmp şi nu voiam decât să iau puţin orz pentru copii Dacă pot, atunci caut să nu mă pun în pericol, fiindcă vreau să-mi văd copiii crescând mari Chestia asta alţi şoareci au făcut-o Dar au un motiv pentru ce-au făcut cu pisica albă, care probabil e într-adevăr Odette a ta — Şi de unde ştii tu toate astea, dacă n-ai nimic de-a face cu ei? Nu sunt sigur că pot să am încredere în el Îmi lasă impresia cum că ar fi de cuvânt şi chiar arată a şoarece de câmp Deşi trebuie să recunosc că n-am mai văzut niciodată un şoarece de câmp Dar aşa îmi închipui că arată Foarte câmpenesc şi cumva ca şi cum ar trăi în natură — Am un auz foarte bun şi oricum toată lumea ştie că există discordie între pisicile şi şoarecii de la curte Are ceva de-a face cu zonele protejate O înţelegere străveche între şoareci şi pisici, dar care a fost încălcată de pisici de-a lungul timpului Şoarecii vor să se răzbune acum pentru asta şi presupun că le prinde bine să aibă o pisică drept ostatic Cel puţin aşa se spune peste tot Ostatic? Odette este un ostatic? Într-o luptă teritorială dintre şoareci şi pisici? Iubita şi biata mea Odette! Am venit aici la ţară ca să ne aducem copiii pe lume departe de gălăgia oraşului şi am nimerit în mijlocul unei lupte între şoareci şi pisici Nu pricep — Trebuie să-mi arăţi unde o ţin pe Odette, îi zic eu lui Fred Te implor, dacă îţi pasă cât de puţin de familiile tinere, atunci o să îmi arăţi ascunzătoarea Nasul lui Fred zvâcneşte cu sălbăticie şi-i face mustăţile să freamăte — O să dau şi eu în bucluc dacă fac asta Închipuie-ţi dacă află şoarecii de curte că te-am condus la ascunzătoare S-a zis cu mine Îţi dai seama Şi cine ar mai avea atunci grijă de puii mei? Trag adânc aer în piept Recunosc că nu sunt în apele mele — Fred, te plac Nu mi-am imaginat niciodată că o să-i spun aşa ceva unui şoarece, dar eşti de treabă Aşa că m-ar durea şi pe mine dacă ar trebui să-ţi fac rău — Deci mă şantajezi? chiţăie Fred, fără să-i vină să creadă — N-o fac pentru că vreau, dar nu-mi laşi nicio alternativă Aşa că ori mă duci de bunăvoie la Odette, ori mă sileşti să Fred mă întrerupe cu un alt chiţăit — Bine, bine, dar facem aşa: îţi arăt direcţia în care trebuie s-o iei şi apoi îmi văd de drum Şi dacă o să te întrebe cineva vreodată dacă mă cunoşti sau dacă am schimbat vreo vorbă, o să negi totul S-a făcut? S-a făcut! Logic Şi oricum, cine m-ar crede dacă le-aş spune că am vorbit cu un şoarece şi că am căzut la înţelegere? Pe toate sardinele nenorocite din lume, nici măcar moş Ene La bine şi la rău — Winston, ce faci acolo? Ai prins cumva un şoarece? Kira se holbează la mine, uluită Pe toate tartinele cu ton! A reuşit să ne descopere Şi nu prea pare să fie binedispusă ci severă Bine, poate că are de-a face şi cu faptul că e îmbrăcată altfel decât de obicei Nu poartă blugi şi tenişi, ci cămaşă şi fustă Şi îşi ţine părul sus Da, asta e: arată mai severă pentru că s-a gătit pentru nuntă Eu mă fac că plouă şi-l mângâi pe Fred pe spate cu ghearele trase, ca să vadă că n-am de gând să-i fac rău — Încetează imediat să mai loveşti bietul şoarece! strigă ea Pisică rea! Bine, nu e de la haine atunci – pur şi simplu e prost dispusă Mă apucă de ceafă şi mă trage departe de Fred Au! Doar nu sunt câine! Fred chiţăie, de parcă ar suferi de nişte dureri îngrozitoare Stai aşa! Mă întorc spre el şi-l sâsâi — Nu te mai preface că ţi-am făcut rău! Dacă îţi închipui că spectacolul ăsta o să te scape de înţelegerea noastră, te înşeli O să-i explic Kirei imediat cum stă treaba Fred nu mai chiţăie În schimb, râde de mine — Cum să nu! Un motan îi explică unei fete că s-a înţeles cu un şoarece ca să scape altă pisică ţinută prizonieră de neamul şoricesc Ce tot bălmăjeşti acolo? Miau! Ce obrăznicie! Şi eu care-mi făceam griji ca nu cumva să-l rănesc pe puturosul ăsta Pe scândura mea de ascuţit ghearele, dacă-l mai prind o dată, n-o să-l mai menajez Mă eliberez din strânsoarea Kirei, îi cad la picioare şi mă pun să miaun acuzator Arăt tot timpul spre Fred şi sper să se vadă că sunt foarte indignat Kira şi eu suntem fraţi de suflet, aşa că sper să înţeleagă că mă plâng de ceva aici Kira se încruntă — Ce vrei să spui? Că nu i-ai făcut nimic şoarecelui? Miaun ceva mai supărat Kira zâmbeşte — Nu mai spune! Şoarecele ţi-a făcut ţie rău? Atunci retrag ce-am spus Fred se freacă la ochi — Nu se poate aşa ceva?! Chiar te înţelege! Nebunie! — Doar ce ţi-am spus Şi dacă Winston Churchill spune ceva, atunci vorbeşte serios — În regulă, şefule! murmură Fred şi se aşază din nou pe pernă Bun băiat! Kira mă mângâie uşor pe cap şi se duce la culcuşul lui Odette pentru a-l privi pe Fred mai îndeaproape — Bine, Winston, dar eu tot n-am înţeles ce ai de gând cu prietenul tău, şoarecele Mă gândesc Cum să-i explic eu prezenţa lui Fred aici fără ca ea să-l dea afară pe uşă? Dacă-mi scapă acum, n-o să-l mai găsesc niciodată Şi dacă nu-l găsesc pe el, n-o mai găsesc nici pe Odette Ia să vedem: ce motiv aş putea să am ca să-l ţin pe Fred în cameră? Asta e! Celelalte pisici! Cum Kira iubeşte mult animalele, sigur n-ar vrea ca celelalte pisici să-l vâneze pe bietul Fred Dacă-i explic că Fred e rănit şi că l-am adus aici ca să-l ocrotesc până se face bine, atunci sigur o să-l lase aici Aşa că păşesc spre culcuş, arăt cu mâna spre dosul lui Fred şi încep să miaun cu jale — Haide, Fred, prefă-te că te dor picioarele din spate în aşa hal că nici nu mai poţi să fugi, îi propun eu partenerului meu şoricesc — Ă? Dă de ce? — Nu mai pune întrebări! Fă-o! îi ordon Nasul lui ascuţit zvâcneşte de câteva ori, după care se ridică uşor de pe perne şi şchioapătă de ţi se topeşte inima — O, nu! strigă Kira Bietul animal! Abia dacă poate să meargă Bagă mâna în coş şi-l ridică pe Fred cu multă grijă După ochii lui holbaţi, îmi dau seama că i se pare înspăimântător să fie ţinut în mână de un om Nu e de mirare, şoarecii de câmp nu trec prin aşa ceva în fiecare zi — Ajutor! urlă Fred şi arată ca şi cum s-ar pregăti să sară din mâna ei în orice secundă — Stai calm, tovarăşe! Kira nu-ţi face nimic Vrea să vadă ce ai, aşa că prefă-te că te doare ceva Ca la un ordin, Fred îşi lasă capul în jos şi-şi târăşte picioarele din spate, începând să chiţăie — Biet şoricel mic! Ce ţi s-a întâmplat? Şi acum intervin eu: sar de colo colo prin faţa Kirei, scuip şi mă lupt cu un duşman invizibil Este o luptă sălbatică, brutală, măcar atâta se înţelege — Bine, Winston Vrei să-mi spui că şoarecele a fost într-o luptă? Cu cine? Scuip şi mai tare, sar ca sălbaticul şi-mi scot ghearele, pe care apoi le îndrept spre Fred, cu labele întinse — Cu alte pisici? Pisicile din curte l-au vânat? Bingo! O sută de puncte! Dau din cap şi miaun — O, nu! Micuţul! Şi tu l-ai adus în siguranţă, nu? Dau iar din cap — Bine, atunci e mai bine ca şoarecele să rămână aici când coborâm noi Ia stai puţin! Că trebuie să cobor sunt de acord! Dar nu cu Kira! Vreau să cobor cu Fred, ca s-o caut pe Odette Mă pun în fund şi o privesc pe Kira îmbufnat Îşi dă seama imediat că planul ei nu prea îmi convine — Winston, deci nu vrei să vii? Nunta trebuie să înceapă din clipă în clipă Nu vrei să vezi cum se căsătoresc Werner şi mama? Pare cu adevărat dezamăgită Vai, dar ce să fac? — E din cauza lui Odette? Îţi faci griji că încă n-am găsit-o? Îţi promit c-o s-o găsim Dar nunta asta este o ocazie foarte specială pentru mama Şi pentru mine la fel O să fim o familie adevărată Te rog, Winston, trebuie să vii Miau, bine Dacă-mi vorbeşte aşa, n-am cum s-o refuz Îi arunc o privire lui Fred — Ai auzit ce-a zis, tovarăşe Trebuie să merg cu ea Dar îţi promit că mă grăbesc — O, nu! Şi eu ar trebui să te aştept aici? Doar nu vorbeşti serios! — Îmi pare rău, dar n-am ce face Mustaţa lui Fred începe să tremure Nu de bucurie, asta e clar — Trebuie să ajung acasă! Să nu te-aştepţi să mă găseşti aici când te-ntorci Am şi eu nevastă şi copii Nu prea cred Nu aşa ne-am înţeles Înţelegerea rămâne înţelegere Ridic laba şi ating piciorul Kirei, ca să-i fac semn spre Fred — Vrei să spui că şoarecele nu e în siguranţă aici fără tine? întreabă Kira Da, poate că ai dreptate Stai aşa Se uită prin cameră, după care se duce la o banchetă de lângă pat, pe care stă geamantanul, şi-l deschide — Încă mai am cutia de carton de la pantofii pe care i-am cumpărat special pentru nuntă Şoricelul poate să stea în ea până ne întoarcem noi — Ce? NU! În niciun caz! strigă Fred Însă Kira n-are cum să-l înţeleagă Ia şoarecele care se zbate, îl aşază în cutie şi-i pune capacul — Aşa o să fii în siguranţă După care aşază cutia pe raftul de cărţi şi pune câteva cărţi peste capac — Haide, Winston, nu vreau să pierdem ceva! *** — Dragi miri, dragă Anna, dragă Werner, încep cu un fragment din Biblie care ne vorbeşte despre miracolul care ne-a adus pe noi aici astăzi, despre miracolul care v-a adus pe voi împreună Este vorba despre miracolul iubirii Şi chiar dacă mi-aş împărţi toată averea pentru hrana săracilor şi n-aş avea dragoste, nu-mi foloseşte la nimic Dragostea este îndelung răbdătoare, este plină de bunătate, dragostea nu pizmuieşte, dragostea nu se laudă, nu se bucură de nelegiuire, ci se bucură de adevăr, acoperă totul, crede totul, nădăjduieşte totul, suferă totul Dragostea nu va pieri niciodată Simone îşi opreşte pentru câteva momente predica şi se uită în jur Babuşca deja plânge de emoţie, a scos o batistă şi încearcă să se şteargă la ochi fără să-şi ia rimelul Şi doamna Hagedorn pare foarte impresionată – deşi nu ştiu dacă nu e cumva din cauza faptului că şi-a auzit fata ţinând predica aşa de frumos Beate, în schimb, stă lângă soţul ei şi cască din când în când Sau îşi dă ochii peste cap când o aude pe Simone invocând iubirea Nu pare să creadă prea mult în sentimentul ăsta; trebuie să fie trist pentru ea Dac-aş putea, aş vărsa şi eu câteva lacrimi Mai ales că mă gândesc tot timpul la Odette Pe care o iubesc ca pe ochii din cap În orice caz, Simone ar putea pomeni că iubirea este un lucru important şi pentru animale Cel puţin pentru pisici Nu vreau să vorbesc despre câini Cine ştie ce-o fi important în viaţă pentru ăia? În timp ce eu mă gândeam la dragostea dintre pisici, câini şi alte creaturi, Simone pare să fi trecut la altă temă Acum s-a aşezat chiar în faţa lui Werner şi a Annei şi le vorbeşte amândurora pe un ton foarte serios Nu, de fapt, le pune nişte întrebări Mai întâi se întoarce spre Werner, pe care şi de la cinci metri depărtare pot să-l văd cât e de agitat E alb la faţă ca varul, trece de la palid la foarte palid, dar poate că asta e pentru că şi-a strâns papionul ăla prea tare la gât Şi Anna poartă ceva deosebit: o rochie albă, foarte lungă, ale cărei poale ating pământul Pare nepractic, dar foarte frumos — Werner Alexander Hagedorn, vrei să o iei de soţie pe Anna Kovalenko, pe care ţi-o încredinţează Dumnezeu, şi juri să o iubeşti şi s-o respecţi ca pe-o nevastă şi să trăiţi împreună în legea Domnului – la bine şi la rău – până când moartea vă va despărţi? Răspunde: Da, aşa să-mi ajute Dumnezeu Werner înghite în sec şi răspunde cu o voce răguşită: — Da, aşa să-mi ajute Dumnezeu Acum Simone se întoarce spre Anna — Şi tu, Anna Kovalenko, vrei să-l iei de soţ pe Werner Hagedorn, pe care ţi-l încredinţează Dumnezeu, şi juri să îl iubeşti şi să-l respecţi ca pe-un soţ şi să trăiţi împreună în legea Domnului – la bine şi la rău – până când moartea vă va despărţi? Răspunde: Da, aşa să-mi ajute Dumnezeu Anna trage aer în piept şi apoi spune cu o voce puternică: — Da, aşa să-mi ajute Dumnezeu Werner, care adineaori părea la fel de înfricoşat ca Fred când aterizasem eu deasupra lui, ridică acum mâinile în aer şi strigă „Yes!”; oaspeţii aplaudă, Kira mă ia în braţe şi mă strânge la piept, babuşca jeleşte ca un copil mic şi chiar şi Beate se încumetă să zâmbească În fine, se pare că interviul ăsta scurt a fost cea mai importantă parte a întregii poveşti — Staţi! Staţi, iubiţilor! intervine însă Simone Încă nu am terminat! Cine are inelele? — Eu, zice Roland, fratele lui Werner şi soţul demn de compătimit al lui Beate Se ridică de pe scaun, vine în faţă şi-i dă lui Simone o cutiuţă pe care ea o deschide cu grijă Acolo se văd două inele; unul din ele sclipeşte foarte frumos — Acum faceţi schimb de inele Gata, acum am priceput Când oamenii se căsătoresc, se însemnează unul pe celălalt cu câte un inel Lucru foarte practic, de altfel, fiindcă aşa văd ceilalţi oameni că un bărbat sau o femeie aparţine altcuiva E ca atunci când le pui cipuri pisicilor, ca să poată fi găsite mai repede dacă se pierd cumva Numai că cipul nu străluceşte aşa frumos ca inelul ăsta pe care Werner i-l dă Annei chiar acum După ce se termină toată chestia asta cu inelele, Simone le zâmbeşte încurajator amândurora — Acum vă rog să vă daţi mâinile Werner ia mâna Annei într-a lui şi văd că tremură uşor Acum şi Simone îşi pune amândouă mâinile încetişor peste ale lor şi, ridicând privirea spre oaspeţi, spune: — Ce Dumnezeu a unit să nu mai despartă niciun om După care face o scurtă pauză, zâmbeşte şi-l înghionteşte pe fratele ei — Gata, Werner! Poţi să săruţi mireasa! Lui Werner nu trebuie să i se spună de două ori – în strigătele oaspeţilor, o strânge pe Anna în braţe şi o sărută îndelung Sfântă sardină, incitante mai sunt şi căsătoriile astea! Şi-acum mergem în subteran! — Frate, da’ mult ţi-a mai luat, chiţăie Fred de îndată ce ridic capacul cutiei Încă puţin şi m-aş fi sufocat — Îmi pare rău Exagerează când spune că s-ar fi sufocat În cutie ar mai fi încăput încă şaisprezece d-alde Fred, aşa că era oxigen cât pentru şaptesprezece şoareci Dar nu vreau acum să fiu penibil şi să-i ţin o lecţie de fizică De fapt, abia dacă mai am răbdare şi vreau să trecem direct la treaba asta cu Odette — Familia mea umană sărbătoreşte o nuntă şi tocmai au avut cununia N-am putut să plec mai repede Kira s-ar fi supărat pe mine Şi Werner la fel Poate şi Anna Fred mă priveşte nedumerit, încreţindu-şi nasul — Adică familia ta umană este mai importantă pentru tine decât Odette şi puii tăi nenăscuţi? Ce? Prostii! Salată de macrou! — De fapt, n-a trecut nicio secundă în care să nu mă gândesc la Odette şi la copii, mă apăr eu Nicio sutime de secundă! Fred dă ochii peste cap — Cum spui tu Eu nu pot să zic decât că pe mine nici sfârşitul lumii, darămite o nuntă, nu m-ar fi oprit să-i salvez pe Elisa mea şi copiii, dacă trebuiau să fie salvaţi Prostul! De ce încearcă el să mă facă să mă simt nevinovat? Oricum e inutil, pentru că deja mă simt vinovat de multă vreme — În fine Îmi îndrept spatele şi-mi înalţ capul — Am avut motivele mele! Dar acum m-am întors şi te rog să-mi arăţi unde o ţin şoarecii prizonieră pe Odette Am zis să nu mai pierd timpul cu Fred discutând la nesfârşit aceeaşi problemă, ci să trec la treabă El păşeşte afară din cameră şi eu în urma lui Când suntem aproape de uşa de la intrare, îmi dau seama că încă se sărbătoreşte nunta Beate sigur ar face o criză de isterie şi ar urla la unison cu doamna Hagedorn dacă l-ar vedea pe Fred Şi atunci Werner s-ar simţi responsabil să prindă şoarecele I-ar putea da prin cap – având în vedere cât de agitat e cu toată căsătoria asta Abia dacă-l mai poţi recunoaşte, aşa de emoţionat e — STAI! strig eu la Fred Mai bine s-o luăm prin spate Fred se opreşte, se întoarce spre mine şi-mi zice: — Ţi-e cumva ruşine să fii văzut cu mine? Poftim? Ce mai e şi cu întrebarea asta? N-a spus el singur că trebuie să evităm să fim văzuţi împreună? Pe toate bucăţile de hering, să mai înţeleagă cineva şoarecii! — Nu e vorba de ruşine, îi explic eu limpede, chiar dacă întrebarea mi se pare inutilă şi complet pe lângă Mai degrabă nu vreau să atrag atenţia asupra ta şi, implicit, şi asupra mea Vreau doar s-o caut, s-o găsesc şi s-o eliberez pe Odette Lucru care ar dura infinit mai mult dacă, aşa cum am spus, mulţimea de petrecăreţi ar vedea un şoarece cu o pisică în urma lui Fred dă din cap gânditor — Poate că ai dreptate recunoaşte el într-un sfârşit şi porneşte spre intrarea din spate Străbate conacul cu viteza fulgerului Eu mă ţin după el Porneşte în fugă spre siloz Aşa deci, înseamnă că Odette e ascunsă pe acolo pe undeva Deşi mă gândesc că am căutat-o până şi în cel mai mic ungher şi-n cea mai mică gaură — E în siloz? — Nu! Dar am nevoie mai întâi de o mică porţie de ovăz Mor de foame, răspunde el Nici nu termină bine de vorbit, că se şi duce în siloz să mănânce Se îndoapă ca un hamster care se pregăteşte pentru hibernare În câteva secunde, e de două ori mai mare ca înainte Nu pot decât să fiu uimit Şi să-mi zic: Sfântă scândură de ascuţit ghearele, sper să nu plesnească înainte s-o găsim pe Odette — Fred, nu vreau să te grăbesc, dar — HAP! HAP! HAP! Ăăă şoarecele tocmai a râgâit Nu mai pricep nimic Ce maniere! Ceea ce-mi aminteşte iar de ţăranii ăştia de aici Sunt cam neciopliţi Aşa spusese şi doamna Hagedorn mai devreme Deşi eu sunt rareori de acord cu mama lui Werner Dar vorba aia: excepţiile confirmă regula În cele din urmă, şoarecele e sătul şi porneşte la drum Mă ţin după el — Trebuie să merg repede să duc nişte mâncare acasă, îmi spune Fred brusc şi o ia la dreapta Altfel iar o să se supere Elisa pe mine fiindcă cei mici n-o să mai poată dormi de foame Ce? Acuma facem o vizită şi familiei? Nu prea cred Doar nu e serios! — Fred, trebuie să-ţi amintesc din nou de înţelegerea noastră? întreb eu pe un ton ameninţător — Nu! răspunde el şi porneşte cu paşi mici spre câmp Alo! Mai e mult? Sunt sigur că iubita mea nu e ascunsă pe-aici, pe câmpuri şi păşuni — Fred, trebuie să mă duci pe loc la Odette! strig eu supărat Fred merge mai departe, de parcă nici n-aş fi strigat la el Supărat din cale-afară Se vede că nu merge aşa Mă reped la el şi mă pregătesc să-i dau una peste cap cu laba stângă, ca să-i arăt cât de serioasă e ameninţarea mea Dar nu mai apuc POC! Şoarecele dispare Pur şi simplu Parcă l-a înghiţit pământul Pe toate piftiile de heringi! Fred m-a păcălit Nici în vis nu-i dăduse prin cap să mă ducă la ascunzătoarea lui Odette A venit intenţionat pe câmpul ăsta şi apoi s-a furişat în prima groapă Şi eu, prostul de mine, am avut încredere în el Sunt orb şi prost Trebuie s-o recunosc Orb şi prost — Fred, serios, eşti cel mai şiret şoarece pe care l-am întâlnit vreodată, strig eu furios şi dezamăgit Dar gândeşte-te că în viaţă te întâlneşti întotdeauna de două ori cu cineva Asta se aplică şi pisicilor şi şoarecilor — De ce te burzuluieşti aşa? aud brusc de undeva din spate Mă întorc repede şi mă holbez în doi ochi mici Sunt ai lui Fred? Pe tot heringul prăjit din lume, toţi şoarecii ăştia arată la fel — Fred? Tu eşti? întreb eu nesigur — Fireşte Doar nu crezi că ţi-a ieşit Iisus în cale în formă de şoarece Dau din cap Sunt lipsit de cuvinte — Şi de ce ţipi ca sălbaticul şi cu atâta furie? Vrei să se trezească micuţii mei şi să se întoarcă în pat toată noaptea? — Eu ăăă — Tu ăăă? — Credeam c-ai şters-o Că m-ai păcălit Fred face ochii mari — Ce? Cum de ţi-ai închipuit că aş face un lucru aşa de necinstit? Sunt un şoarece care se ţine de cuvânt Şi dacă am făcut o înţelegere, atunci o respect Fred e chiar supărat şi mie mi se face puţin ruşine — Îmi pare rău, nu prea am avut de-a face cu şoarecii, încerc eu să mă apăr — Las-o baltă! spune Fred Important e că puii mei au ce să mănânce şi că nevastă-mea e bucuroasă şi mulţumită Acum să ne îngrijim ca şi în familia Churchill să existe un final fericit Îmi face cu ochiul şi o ia din loc Se duce direct înspre siloz, şi chiar dacă mi-am propus să am încredere în el, toată chestia asta mi se pare puţin ciudată — Iar mergem la siloz? — Nu — Atunci unde? Fred se opreşte — Încolo — Încotro? Freud arată spre un capac de canalizare — Asta e intrarea în vechea reţea de canalizare, în care şoarecii, din câte-am auzit, e posibil s-o fi ascuns pe doamna ta — Acolo acolo jos? şoptesc eu îngrijorat Biata Odette! Fred dă din cap că da — Eu unul n-am fost niciodată jos, dar am auzit că pe undeva prin culoarele alea întortocheate ale canalizării s-ar afla o adevărată închisoare Mai arată odată spre capac şi-mi face semn — Eu o să plec acum, Winston Mi-am îndeplinit partea mea de înţelegere şi te-am adus aproape de ascunzătoare Fred se întoarce în loc şi se pregăteşte să plece — Nu! Stai! Aşteaptă! Cum ar trebui să ajung acolo jos? Poate că tu ai loc prin găurile alea mici din capac, dar eu în niciun caz Fred se dă într-o parte şi arată spre o conductă care iese din pământ — Pe-aici ajungi înăuntru Te-am dus la canal ca să-ţi arăt cât de adânc e Asta mă linişteşte, ce să mai! — Mulţumesc, şoptesc eu şi dispar repede pe conductă Deodată, în jurul meu se face întuneric şi umed După nici câţiva metri, încep să înţeleg că n-o să găsesc niciodată drumul cel bun Coridoare nesfârşite pornesc în multe direcţii din conducta principală E ca un labirint subteran Dacă mă rătăcesc aici, nu mai găsesc niciodată drumul înapoi Şi nici pe Odette Nu, aşa nu merge Am nevoie de cineva Cineva care ştie ce să facă în canalele astea şi care să aibă un simţ al orientării de nota zece Cineva ca Fred! Alerg înapoi şi mă năpustesc ca un fulger afară din conductă Sper să nu fi apucat să se întoarcă în casa lui de sub pământ Dar am noroc Îl găsesc pe Fred tot în dreptul conductei, privindu-mă cu ochi holbaţi — Hopa, ai găsit-o deja? Trag adânc aer în piept — Nu Şi nici n-o să reuşesc dacă nu mă ajuţi Nu pot să fac nimic acolo jos fără cineva ca tine Fred, serios, trebuie să mă ajuţi Trebuie să vii cu mine s-o căutăm pe Odette, încerc eu să-l conving — Prietene, dacă vreunul dintre şoareci mă vede cu tine acolo jos, s-a zis cu mine Mă uit la el mut — Şi ce-o să spună copiii tăi când o să afle că ai fost prea leneş ca să ajuţi o familie la nevoie? Fred rămâne o clipă pe gânduri — În primul rând, nu e adevărat şi, în al doilea rând, de unde ar putea să afle? Mă uit în ochii lui — Aş putea să le spun pisicilor din curte şi ele sigur o să se îngrijească la orice ocazie ca cineva din cercul unui şoarece pe nume Fred să afle că lui i-a fost indiferent că o pisică nevinovată de oraş şi-a adus pe lume şi mai nevinovaţii ei puişori într-o reţea de canalizare şi că i-a crescut acolo Copiii tăi crezi c-o să fie mândri de tăticul lor? — Eşti o pisică vicleană de oraş, îmi spune Fred şi-mi face semn să-l urmez În curând suntem iarăşi în canalizare, luând-o când la stânga, când la dreapta După câţiva paşi, am pierdut deja direcţia Din când în când dăm peste şoareci care se plimbă pe-acolo Câteodată reuşim să ne ascundem în ultima secundă, înainte ca vreun şoarece gras să dea peste noi Fred e îngrijorat că am putea fi văzuţi împreună, iar eu – că s-ar putea să n-o găsim pe Odette Situaţia mi se pare tot mai lipsită de speranţă şi nu mai pot spune dacă am petrecut minute, ore sau zile întregi aici jos Deodată, îl aud pe Fred — Sunt sigur că asta e temniţa în care o ţin prizonieră pe Odette a ta Tresar ca electrocutat Mă reped pe lângă Fred şi mă strecor printr-o deschizătură îngustă în întunericul de pe partea cealaltă O s-o văd pe Odette, o s-o eliberez! Şi dacă pentru asta trebuie să mă transform într-un vânător de şoareci, atunci o s-o fac Sunt atât de supărat că-mi ţin biata şi nevinovata iubită într-o temniţă întunecată şi umedă, încât aş putea să explodez de furie şi de poftă de răzbunare — Odette! strig eu Rezistă! Vin! Dar, vai, viaţa mea, Odette nu mai e aici Nu MAI e Chiar dacă sunt copleşit de dezamăgire, încă-i pot simţi mirosul L-aş recunoaşte oriunde, chiar şi dintre milioane de mirosuri — E acolo? întreabă Fred — Nu, răspund eu decepţionat Dar a fost aici Totul miroase a ea şi, dacă nu mă înşel, văd pe jos câteva dintre firele ei de păr albe şi minunate Sfântă sardină, oare am ajuns prea târziu? Ce-au făcut şoarecii ăştia perfizi cu Odette a mea? Spectacol cu pisici împotriva voinţei mele La întoarcere, abia dacă mă pot stăpâni Ce mi-ar plăcea să culc la pământ următorul şoarece care-mi iese în cale! Fireşte că nu pe Fred – dar orice alt şoarece trebuie să se dea din calea mea Oricum, Fred e cel care mă trage repede în câte o ascunzătoare de fiecare dată când e cât pe-aci să dăm nas în nas cu vreunul dintre tovarăşii săi Îmi vine să crăp — Winston, înţeleg că eşti dezamăgit, dar dacă o să tot umbli aşa neatent prin canalele astea, o să fim descoperiţi înainte să ajungem la ieşire, încearcă Fred să mă liniştească Dar de fapt nu face decât să mă enerveze şi mai tare — Nu sunt dezamăgit, sunt disperat! Este o diferenţă URIAŞĂ între ele! scuip eu spre micul şoarece, care, de frică, se dă înapoi cu jumătate de metru — Uau, bine! Acum linişteşte-te, n-am ce face dacă n-am găsit-o pe Odette Poate că a reuşit să fugă şi când ajungi acasă o s-o găseşti în culcuşul ei moale, aşteptându-te Da, da, cine să creadă una ca asta? Dar nu cred că Odette a dispărut de pe faţa pământului Cred că rozătoarele astea oribile au dus-o într-un alt loc Acum întrebarea e: unde anume? — Fred, trebuie să-mi spui cine se află în spatele trebii ăsteia Cine e liderul bandei? Trebuie să-l găsesc imediat Şoricelul ridică din umeri cu regret Sau bănuiesc că asta face, fiindcă nu văd prea bine în întunericul ăsta — Nu prea ştiu Ca şoarece de câmp, n-am fost băgat în treaba asta Am auzit numai zvonuri Şoarecii şi pisicile şi-au împărţit curtea Atâta vreme cât fiecare rămâne pe teritoriul lui, nu e nicio problemă Dacă niciun şoarece nu apare în conac, atunci oamenii sunt mulţumiţi şi hrănesc pisicile Dacă nicio pisică nu intră în siloz, atunci şoarecii sunt mulţumiţi şi mănâncă pe săturate Este o situaţie din care câştigă toată lumea Sau mai bine spus că ERA o situaţie din care câştiga toată lumea Până când cine ştie ce idiot n-a mai respectat pactul şi s-a ales praful de tot Oftează Iar mie mi se învârte capul Un lucru nu pot să înţeleg: ce vor şoarecii de la Odette? Sigur n-are nimic de-a face cu toată treaba asta — Fred, dac-aş putea vorbi cu cineva care e băgat mai bine în treaba asta doar să vorbesc, nu să-l mănânc, promit — Şi ce-o să rezolvi? Că nici aşa n-o s-o primeşti pe Odette înapoi — Ba da, sunt sigur Cearta asta dintre şoareci şi pisici este cheia spre eliberarea lui Odette Cine a răpit-o o să vrea ceva de la pisici Şi vreau să ştiu ce anume Şi dacă primeşte ce vrea, atunci o să-i dea drumul lui Odette Fred dă din cap — Poate că ai dreptate Dar tot nu pot să te ajut Dacă se află că am ajutat o pisică, sunt terminat Îmi pare rău! Te scot afară, dar apoi merg la familia mea Fireşte, cum să nu E important ca el să ajungă la ai lui Ce se întâmplă cu ai mei nu-l mai interesează Mergem unul după altul în tăcere până când ajungem iar la ieşirea din canalizare Ne căţărăm afară şi apoi mai stăm o vreme unul în faţa altuia — Da păi îţi doresc mult succes Trebuie să plec, îmi spune Fred, scoţându-se din situaţia neplăcută Se întoarce cu spatele şi dispare imediat în întuneric Rămâne în urma lui o pisică singură şi fără noroc *** — Winston, unde-ai fost? Te-am căutat peste tot Şi şoricelul ăla a dispărut şi el Kira pare foarte îngrijorată când mă găseşte în faţa conacului Renunţ să-i mai explic ce s-a întâmplat N-ar rezolva nimic În schimb, intru cu ea în casă, însoţiţi de o muzică gălăgioasă Zgomotul vine din grădina din spatele sălii încăpătoare în care s-au căsătorit Werner şi Simone Uşile mari sunt ţinute deschise ca să se poată ieşi din cameră direct în grădină Pe gazon cineva a ridicat o chestie care, de departe, seamănă cu pianul din apartamentul nostru din Hamburg Are clape albe şi negre, dar este mult mai mic şi e aşezat pe un soi de suport de călcat rufe Interesant Un individ apasă cu pasiune pe clape, cântând şi din gură, în vreme ce o parte din oaspeţi încep să danseze Werner o ţine pe Anna bine în braţe şi se învârte cu ea pe acordurile melodiei; amândoi par foarte fericiţi Chiar şi babuşca şi Balotelli se mişcă graţios prin grădină, deşi aici babuşca pare să fie cea care conduce Mă aşez la marginea gazonului şi privesc spectacolul De câte ori văd mirii îmi simt inima mai grea Oare o s-o mai văd pe iubita mea Odette vreodată? — Winston, în sfârşit! O’Nelly apare şi ea lângă mine — Ai găsit-o pe Odette? Cum îi merge? Dau trist din cap — Nu Nici urmă de ea — Oh, dear, behăie O’Nelly Este îngrozitor — Da, este Deşi „nici urmă” nu e tocmai corect Cel puţin bănuiesc cine s-ar putea ascunde în spatele întregii tărăşenii Şi nu e vânătorul — Nu? mă întreabă capra, făcând ochii mari Şi-atunci cine e? Trag aer în piept şi-i spun în şoaptă — Sunt şoarecii — Ăăă? — Sunt şoarecii, repet eu şi de data asta O’Nelly răspunde cu un behăit de uimire — Şoarecii? Vrei să spui indivizii ăştia gri-bruni care sunt de douăzeci de ori mai mici decât Odette? — Exact Cred că au răpit-o pe Odette ca să-şi asigure teritoriul din silozul de ovăz O’Nelly mă priveşte neîncrezătoare — Winston, ţi-a căzut ceva în cap când ţi-ai căutat prietena? Sau poate grija pentru Odette te-a înnebunit cu totul? Pufnesc nervos printre mustăţi — Deloc, draga mea! Dar am căutat prin curtea astea nenorocită sub fiecare piatră Şi am trecut prin lucruri pe care nici nu le-ai crede dacă ţi le-aş spune Să spunem doar că ceva e în neregulă cu şoarecii de-aici Dar nici pisicile nu sunt normale – cred că şi ele sunt implicate cumva Aşa că am nevoie de cineva care să mă ajute să-mi dau seama ce se întâmplă cu ei Ce zici, O’Nelly? Vrei să mă ajuţi? Capra ezită — Te-aş ajuta cu plăcere, dar urmează spectacolul chiar acum, iar numărul meu e atracţia serii Dansez pe frânghia suspendată Nu trebuie să ratezi aşa ceva, în niciun caz Cred că n-am auzit bine Eu vreau să o găsesc pe Odette şi capra asta bătrână vrea să stau să-i văd numărul? Incredibil! — Se pare că nu m-ai înţeles, răspund eu sever Pentru mine e o chestie de viaţă şi de moarte Dacă tu o să dansezi sau nu pe frânghie mă interesează foarte puţin O’Nelly dă din coadă şi mă priveşte fără să priceapă — Pe Odette putem să o căutăm şi mai târziu Aş vrea să-i spun caprei ăsteia proaste ce părere am despre ea, dar chiar atunci apare Balotelli Dă entuziasmat din braţe şi vrea ca O’Nelly să-l urmeze — Andiamo, andiamo, hai mai repede Totul e pe poziţii şi oaspeţii aşteaptă spectacolul meu meraviglioso Şi cum O’Nelly nu pleacă imediat, Balotelli dă cu ochii şi de mine — A, Winston, foarte bine Vrei să faci şi tu parte din spectacol? Mai ştii ce echipă grozavă am făcut în Luna Park? Îţi aminteşti? Dacă-mi amintesc? Am participat la spectacolul ăla împotriva voinţei mele, fiindcă mă confundase cu motanul lui, Bartolomeu Nu ştiu despre ce echipă grozavă vorbeşte, eu unul am fost şantajat În plus, mi-am şi pârlit coada când am sărit prin anvelopele alea în flăcări În fine, am reuşit în cele din urmă, prin anchetele mele inteligente sub acoperire, să prind o bandă de hoţi din Luna Park Dar ce-a fost a fost şi n-am deloc de gând să revin în lumea spectacolelor În loc să vadă că mă întorc cu spatele şi că-l refuz, îndreptându-mă în altă parte, Balotelli mă ia pur şi simplu în braţe, mă aşază pe spatele lui O’Nelly şi-i dă caprei o palmă peste fund Speriată, ea face un pas în faţă şi deodată ne pomenim în faţa publicului, care începe imediat să aplaude Anna şi Werner ies în faţă din mulţime, iar Werner mă mângâie pe cap — Winston, prietene! Mă bucur mult că ai pregătit ceva pentru nunta noastră Chiar şi Anna dă din cap şi radiază de bucurie; amândoi sunt uimiţi şi ard de nerăbdare să vadă numărul Ce prostie! Cum mai ies din asta acum? Sunt atât de nervos că nimeni nu mă ajută să o caut pe Odette – dar cum aş putea să-l supăr pe Werner al meu la nunta lui? Nu pot să-mi calc pe inimă — Bine, O’Nelly, îi şoptesc eu caprei ia ureche Fac un număr cu tine, dar dup-aia trebuie să plec Spune-mi ce trebuie să fac O’Nelly behăie bucuroasă — That’s the spirit! Foarte bine, Winston! Rolul tău e destul de uşor: indiferent ce fac eu, tu trebuie să rămâi în spinarea mea Cu bătrânul Bartolomeu numărul ăsta iese bine mereu Bine Ce poate să facă boşorogul ăla de Bartolomeu o să pot şi eu cu uşurinţă O’Nelly porneşte şi Balotelli face un anunţ cu voce tare — Doamnelor şi domnilor, ladies and gentlemen, signore e signori, bine aţi venit la grandiosul meu spectacol, pe care-l organizăm în cinstea frumoşilor miri, Anna şi Werner Începem imediat cu unul dintre numele noastre cele mai populare: capra O’Nelly şi faimosul motan Winston vor face echilibristică pe coardă şi apoi vor încerca un salto mortale Salto mortale sună amuzant Ce-o mai fi şi asta? Balotelli sigur exagerează, ca de obicei Eu am văzut deja numărul lui O’Nelly în Luna Park Coarda era suspendată la jumătate de metru deasupra pământului şi saltul nu era decât o mică săritură la sfârşit Nu e un lucru despre care să merite să vorbeşti, dar probabil că merge ca distracţie la o petrecere de nuntă — Prea onorat public, vă rugăm să ne acordaţi toată atenţia dumneavoastră Balotelli înaintează ceva mai mult în grădină şi chiar atunci se aprind două lumini Oaspeţii scot „Aaa”-uri şi „Uuu”-uri şi, în vreme ce eu încă mă întreb ce-ar fi putut să-i uimească atâta, îmi cade şi mie privirea pe copacii luminaţi de lămpi Pe copacii luminaţi şi foarte înalţi Pe copacii luminaţi şi foarte înalţi, între ale căror coroane şi mai înalte se întinde coarda Aoleu, alo? E aproape la cinci metri înălţime! Dacă o să cădem de-acolo o să ne rupem fiecare oscior Doar nu vorbeşte serios!? — Prea stimate public, în italiană spunem salto mortale când vrem să spunem „saltul morţii”, fiindcă e atât de molto pericoloso, atât de periculos O’Nelly şi Winston îndrăznesc acum să facă acest număr foarte periculos al mersului pe coardă şi de-acolo de sus îşi vor face saltul şi mai periculos Mulţimea şuşoteşte Eu simt leşinul în oase Nu vreau să fac un salt al morţii de pe spinarea unei capre! De ce? Tocmai ce urmează să fiu tată şi o să fiu responsabil pentru şase micuţi Nu pot să fac faţă la aşa ceva acum! — O’Nelly, îi zic Stai puţin, vreau să cobor Voi faceţi-vă spectacolul, eu merg s-o caut pe Odette — Haide, Winston, nu te mai poţi eschiva acum! O să vezi că-ţi place, really! Un salt de-acolo de sus se simte minunat Nu mi-am pierdut niciodată echilibrul la numărul asta, promit Tu vezi să rămâi pe mine, n-o să ţi se întâmple nimic Şi apoi toată lumea o să te ajute, fiindcă o să fii un hero, un erou, da? — Nu ştiu ce să zic N-am timp deloc de asemenea trăsnăi — Hai N-ai văzut cât de bucuroasă părea Anna? Şi oricum Balotelli a pus între copaci bazinele alea cu apă de la numărul câinilor Deci chiar dacă se întâmplă ceva – şi n-o să se întâmple –, atunci aterizezi în apă O’Nelly se îndreaptă spre unul dintre copaci Abia acum văd că acolo se află un soi de coş de rufe cu o sfoară înfăşurată în jurul unui troliu Aşa urmează să ajungem la coardă Bărbatul care a cântat ceva mai înainte apasă pe câteva clape şi obţine un soi de bătaie de tambur O’Nelly se urcă în coş, iar Balotelli ne trage sus Ajunsă sus, O’Nelly sare pe o platformă fixată între crengi Fondul muzical devine tot mai dramatic; închid ochii şi sper să ajungem imediat pe platforma din partea cealaltă — O’Nelly mai durează mult chestia asta? o întreb Nu prea mi-e bine aici sus — Nu te îngrijora Am trecut deja de jumătate Număr până la trei, după care fac un salt Prinde-te bine de mine Zis şi făcut — Unu, doi, trei, strigă O’Nelly, iar eu îmi bag ghearele în spatele ei cât pot de bine Poate că un pic prea bine Fiindcă O’Nelly tresare, scoate un ţipăt ascuţit şi face un salt atât de uriaş, încât, oricât de mult aş vrea, nu mă mai pot ţine bine Sunt aruncat în aer şi văd în cădere că O’Nelly şi-a găsit din nou echilibrul şi stă bine pe coardă Din păcate, asta nu-mi foloseşte la nimic, fiindcă eu tot în cădere sunt Aterizez cu un PLEOSC uriaş în bazinul de apă dintre copaci Sunt ud leoarcă E complet nedemn pentru un motan Pentru început, publicul tace După care izbucneşte un râset zgomotos şi toată lumea aplaudă — Winston, pisica zburătoare, grohăie Beate Şi eu care credeam că pisicilor le e frică de apă Oricum, măcar nu m-am mai făcut leoarcă de data asta Da, super Cu apa şiroindu-mi din blană, mă ridic în bazin şi mă uit în jur Kira stă lângă Anna şi Werner Chiar şi ea pare să fi râs Oricum, nu pare preocupată să mă întrebe cum mă simt Şi asta deşi ştie cât de mult urăsc apa Mă duc până la ea şi mă scutur de apă chiar la picioarele ei, pentru ca stropii de apă să-i zboare în faţă — Bleah, Winston! strigă ea Ai grijă! Rochia mea frumoasă! Mi-am făcut-o special pentru nunta asta! Ce-ai păţit? Chiar vrei să-mi strici seara asta! Pisică rea! Pisică rea? Eu? Nu Pisică tristă Aşa da Pisică singură Şi aşa Şi mai ales: pisică dezamăgită Eu unul m-am cărat de aici Să petreacă fără mine Şi, fără să-i mai arunc Kirei şi celorlalţi oaspeţi o singură privire măcar, părăsesc grădina şi intru în casă Nu te poţi baza pe camarazi Dar pe ponei O secundă dacă aş mai fi stat acolo, aş fi explodat ca un balon, bubuind în toate părţile Că doamnei Hagedorn, Beatei şi chiar şi babuşcăi nu prea le pasă de dispariţia lui Odette, asta aş fi putut bănui Înţeleg şi că Werner şi Anna sunt ocupaţi să zâmbească la aparat, să taie tortul Dar Kira nu, nu pot să cred că a uitat de Odette şi de puişorii noştri, sau şi mai rău: că n-a uitat, dar că alte lucruri i se par mai importante Aşa că, negru de supărare şi îngrijorat, am luat următoarea decizie: o pisică trebuie să-şi vadă singură de problemele ei O să-l prind acum pe conducătorul bandei de şobolani şi-o să-l scutur până când o să-mi spună unde e Odette La nevoie, o să-i arăt şi ce înseamnă să ai gheare Tocană de iepure la conservă! Sunt disperat, iar dacă cineva (un motan) e disperat, atunci trebuie să facă (motanul) chiar şi imposibilul şi chiar şi ceea ce nu-i place (motanului) să facă fiindcă detestă violenţa Şi cu asta BASTA! Pornesc în galop spre siloz Mă aşez în cea mai bună poziţie de pândă şi aştept Din păcate, nu se întâmplă nimic vreme de o veşnicie Mai aştept Dar tot nimic Nici măcar o albină nu trece pe-acolo bâzâind Nu zboară niciun fluture, nu se târăşte niciun gândac Aştept răbdător Dar oare are sens ce fac? Hmmm, mai devreme sau mai târziu, un şoarece tot trebuie să părăsească silozul ăsta Şi dacă nu? Nu pot rămâne aici la nesfârşit Mâine dimineaţă trebuie să mergem înapoi la Hamburg Mâine după-amiază o să fie totul împachetat şi sfârşitul ăsta de săptămână la ţară şi nunta de vis o să fie de domeniul trecutului Fireşte că nu vreau să mă întorc acasă fără Odette Niciodată Dar treptat, aşteptarea mea aici pare să fie fără speranţă Nu se vede niciun şoarece, nu se mişcă nimic Totul este tăcut Apropo de tăcere: poate că ar trebui să merg într-un alt loc şi să aflu mai întâi de ce vor şoarecii răzbunare şi de ce au luat prizonieră o pisică nevinovată şi neimplicată în toată treaba asta Exact, asta e calea care duce la Odette Şi cine ar putea să-mi dea cele mai bune răspunsuri în privinţa asta? Fireşte că pisicile Mă duc iute la sala de călărie şi ajung la fix Sir Toby şi Peterle se plimbă plictisiţi pe o tribună îngustă care înconjoară pista E destul de întuneric înăuntru, dar i-am recunoscut uşor cu ochii mei de şoim — Mă bucur că am dat peste voi, miaun eu agitat Trebuie să aflu neapărat care sunt motivele care-au dus la cearta asta cu şoarecii Sir Toby se strâmbă într-un mod ciudat în vreme ce Peterle se preface că are heringi în urechi — Alo, m-aţi auzit? Sir Toby îşi linge laba stângă, iar Peterle se întoarce la dreapta şi-mi arată astfel fundul lui mare şi negru Pe scândura mea de ascuţit ghearele, ăştia n-aud nimic sau ce e cu tăcerea asta asurzitoare? — Sir Toby? Peterle? Nu puteţi să-mi răspundeţi? Ce e cu tăcerea asta? Sir Toby încetează să se mai lângă şi îmi aruncă o privire impenetrabilă — Chestiuni interne miaună el, evitând subiectul — Cum? Sir Toby pare să aibă de gând să-şi continue linsul intensiv, dar eu sar într-o parte şi mă aşez drept în faţa lui Privindu-l în ochi, îi spun: — Nu te mai învârti atâta în jurul cozii şi zi-mi care e problema Lasă abureala cu problemele interne, fiindcă e vorba de prietena mea şi de mama copiilor mei – ea e victima aici Aşa că vorbeşte, Sir Toby! — Îmi pare rău, dar nu prea ştiu despre ce vorbeşti, îmi răspunde el obraznic, clătinând din cap Trag aer în piept enervat — Ce? Chiar crezi că sunt aşa de prost, că poţi să mă duci cu zăhărelul? Peterle o şterge şi Sir Toby se pregăteşte să o ia după el Dar nu merge aşa cu Winston Churchill Asta să fie clar — Staţi! Rămâneţi aici! Amândoi! strig eu şi-i sar lui Peterle drept în faţă Vreau să ştiu! Acum! Imediat! — Întreabă şoarecii, murmură Peterle, eschivându-se — Ce să fac? — Să întrebi şoarecii Doar ei ţi-au luat-o pe Odette, nu noi Cât mă învârt eu în jurul lor, Peterle se repede prin stânga mea afară din sală Mă uit în urma lui mut şi-l pierd pe Sir Toby din ochi pentru o secundă El, pe care îl credeam un motan onorabil, se foloseşte de momentul ăsta şi o ia prin dreapta mea, părăsind la rându-i sala — Nu-mi vine să cred! strig eu după ei Sunteţi o ruşine pentru neamul pisicilor Ruşine! În vecii vecilor! Dar niciunul dintre ei nu dă doi bani pe indignarea mea şi dispar amândoi în spatele grajdurilor Mă gândesc dacă să-i urmăresc Mă gândesc atât de mult, încât până la urmă îmi dau seama că ei ştiau de la bun început ce s-a întâmplat aici Îmi vine să urlu DA! Mai întâi o caută împreună cu mine pe Odette, ba chiar scotocesc prin coliba aia veche a vânătorului, şi-n tot timpul ăsta ştiau bine că Odette a fost răpită de şoareci Ce nemernici! Oribili şi mincinoşi! *** Cu toate astea, nu mă ţin după ei N-o să-mi spună adevărul Şi chiar dacă îi iau mai tare, tot n-o să-mi zică Dar oare ce crimă au comis pisicile astea împotriva şoarecilor, dacă nu doar că au provocat un război cu ei, dar le e şi foarte ruşine de chestia asta? Am nevoie de răspunsuri Neapărat Dar de la cine? Cine-mi poate spune ce se întâmplă aici pentru ca în sfârşit s-o pot găsi şi elibera pe Odette? — Ihhhhhaaahah! se aude din grajdul de lângă mine Vihahhahahaaaahha! Doamne, caii ăştia, pe toate deschizătoarele de conservă, nu-i suport şi pace! La urma urmei, nu sunt tocmai nevinovaţi pentru ce i s-a întâmplat lui Odette Dacă Kira nu ar fi umblat atâta pe la ei, atunci „Winston, încetează”, mă cert singur „Nu mai are rost să te gândeşti la tot felul de lucruri şi să te superi din cauza lor Trebuie să treci la treabă ” — Brrr, hei, Winston, ţi-ai găsit prietena? Bulli stă acum la gardul ţarcului şi se uită la mine cu nişte ochi cât cepele — Arăt ca şi cum aş fi găsit-o? răspund eu morocănos — De ce eşti îmbufnat, motanule de oraş? Ţi-am făcut eu ceva? Nimic! Dimpotrivă, a încercat să mă ajute s-o caut pe Odette Mă apropii de el încetişor Sar graţios pe gard şi-l cercetez cu privirea Sunt caii chiar atât de proşti şi de needucaţi pe cât îi cred eu? Pentru că se lasă înhămaţi şi înşeuaţi şi pentru că se lasă călăriţi prin sala aia de câte un om care nu e nici pe departe la fel de puternic ca ei? — Bulli, o să te întreb direct şi fără ocolişuri Ştii cumva de la ce s-a pornit toată cearta asta între pisici şi şoareci? Bine, să fiu sincer, nu mă aştept la cine ştie ce răspuns Cel puţin nu la unul care m-ar putea ajuta Dar se ştie că speranţa moare ultima — Da, fireşte Toată lumea ştie, spune Bulli Chiar şi Wally Şi pot să-ţi spun că el e destul de greu de cap Înghit în sec — Şi nu vrei să-mi spui? aud eu o voce pierită, care seamănă cu a mea Având în vedere că a ieşit din gura mea, mie trebuie să-mi aparţină Bulli încuviinţează — Dacă te ajută să-ţi găseşti prietena, fireşte, îmi zice el Îl privesc, aşteptând Are de gând să-mi zică? Îmi spune ceva? Văleleu, ce sfârşit de săptămână provincial, nebun şi neplăcut a mai fost şi ăsta! — Bulli, ai de gând să-mi spui? îl mai întreb eu o dată Acum? Bulli suflă iar stropi pe nas Câţiva dintre ei îmi cad direct pe frunte, dar îmi păstrez cumpătul – cel puţin pe dinafară Poneiul trebuie să vorbească, trebuie! Acum! — Acum mulţi, mulţi ani, când bunica Gertrude, bunica lui Schulze-Naumann, era încă o fetiţă Încep să-mi fac griji că poneiul ăsta crede că e vreme de poveşti — Bulli, îl întrerup eu cam lipsit de eleganţă Ai putea să treci direct la subiect? Bulli îşi umflă nările — Chiar asta făceam Dar dacă nu vrei să auzi povestea, atunci mai am şi alte lucruri de făcut cu timpul meu Drace! Acum s-a supărat poneiul Dacă nu repar situaţia repede, atunci o să-mi întoarcă dosul de tot şi o să ştiu la fel de puţine lucruri ca înainte — Nu asta voiam să spun, Bulli, serios Doar că îmi fac griji pentru Odette şi pentru pisoiaşi şi mi se pare că nimeni nu se sinchiseşte de soarta prietenei mele Nici măcar oamenii mei, Kira şi Werner şi Anna, pe care eu îi plac şi care şi ei mă plac, şi pe Odette la fel – sau cel puţin aşa credeam până de curând În orice caz, porcăria ăsta de nuntă li se pare de o mie de ori mai importantă decât Odette şi decât pisoiaşii, iar asta a reuşit să mă — înfurie, îmi ia Bulli vorba din gură Să ştii că te înţeleg foarte bine Şi pe mine m-ar enerva Şi m-ar răni Absolut Dar poate că ei cred că iubita ta s-a dus printr-un ungher pe undeva, ca să nască în pace Toate pisicile fac asta pe-aici şi bănuiesc că oamenii tăi nu sunt prost intenţionaţi Se gândesc că eşti tu prea stresat şi că ea n-are de fapt nimic Am auzit-o pe Kira spunându-i ceva de genul ăsta lui Lucas — Da? întreb eu mirat Bulli încuviinţează — Ei nu înţeleg panica ta fiindcă niciunul nu bănuieşte că Odette ar fi în pericol — Dar Rămân mască De obicei, comunicarea dintre mine şi Kira merge foarte bine Şi oricum ea m-a ajutat s-o caut pe Odette la început De ce crede dintr-odată că sunt nebun şi că bat câmpii când spun că Odette e în pericol? — Când vorbeau, a venit la ei domnul Schulze-Naumann El i-a spus Kirei că e perfect normal şi că s-a ascuns pe undeva ca să nască Toate pisicile fac asta Kira a fost uşurată şi spunea că o să aibă grijă ca Odette să aibă parte de pace Deci aşa De-asta m-a luat cu ea la cununie şi mi-a zis să vin şi la masă şi la celelalte lucruri? Kira voia să mă ţină cu ea ca să nu stau pe capul lui Odette acum când sunt cu nervii la pământ Nu era rău intenţionată Simt că mă cuprinde un val de căldură când îmi dau seama că nu mai trebuie să fiu supărat pe Kira Dar gândurile mele se întorc spre Odette — Aşa, zi-mi ce s-a întâmplat când bunica Gertrude era fetiţă, îi cer eu lui Bulli să-şi continue povestea Bulli suflă iar pe nas şi-şi goneşte o muscă enervantă de pe grumaz înainte să continue — În curte, până în momentul ăla, domnise un haos total Erau toţi împotriva tuturor Dar apoi a venit pe aici un vânător sinistru, care a pus ochii mai ales pe pisicile din curte Unele chiar i-au căzut victime, a fost urât La început şoarecii au fost fericiţi, dar apoi omul s-a apucat să-i vâneze şi pe ei Într-un sfârşit, era limpede pentru amândouă taberele că nu i-ar fi putut rezista vânătorului ăstuia decât împreună şi numai aşa au reuşit să alunge licheaua Aşa s-a ajuns la înţelegerea teritorială, care a durat multă, multă vreme Bulli trage aer în piept, iar eu profit de pauză ca să-i pun o întrebare — Şi n-are ceva de-a face cu vânătorul ăsta care a încercat recent să-i împuşte pe Pat şi Pataşon? Bulli scutură din cap — Aşa s-ar părea Dar nu ştiu exact Pisicile au anulat pactul teritorial Tocmai de-aia atacă şoarecii acum — Şi Odette a mea, biată şi inocentă, a căzut ostatic, răspund eu Bulli încuviinţează — Aşa se pare, din păcate — Şi acum? îl întreb eu pe poneiul ăsta negru cu ochi ca de mărgele Ai idee ce-aş putea face ca s-o eliberez pe Odette din prizonieratul şoarecilor? Bulli dă din cap că da — Da, trebuie să convingi pisicile să-şi ceară scuze în faţa şoarecilor, ca să alunge vânătorul ăla a doua oară şi apoi să-şi reînnoiască pactul — Şi crezi că ar elibera-o pe Odette? Bulli încuviinţează din cap — Sunt sigur, fără discuţie Bine, şi cum ar trebui să fac eu chestia asta, mă rog? Un prieten, un bun prieten Îl găsesc pe Sir Toby acolo unde pare că-şi petrece majoritatea vieţii sale provinciale: în spatele sălii de călărie Stă pe-acolo şi se uită în gol — Sir Toby, mă bucur că te-am găsit Trebuie să vorbesc cu tine! încep eu imediat să-i spun motivul vizitei mele În cuvinte puţine, dar precise, îi spun ce-am aflat de la Bulli şi la început îi propun să înceteze această sfadă cu şoarecii de curte, cerându-şi scuze Dar decât să fi sperat că bătrânul ăsta o să fie de acord, mai bine m-aş fi muşcat de coadă — Nici gând, Winston Churchill, din marele oraş Hamburg! se răsteşte el la mine grobian Nu ştiu ce are a face locul din care vin cu rugămintea pe care tocmai am făcut-o, dar zic să nu întreb Sunt într-o situaţie disperată Numai de-asta îmi permit să-l implor — Sir Toby, te rog, dacă nu pentru mine – ceea ce pot înţelege –, fă-o atunci pentru Odette şi pisoiaşii noştri Niciunul dintre ei n-are de-a face cu sfada voastră şi chiar este nedrept ca iubita mea să sufere pentru asta Sir Toby vrea să plece, dar cu un salt elegant mă aşez iar în faţa lui — Nu pleci nicăieri! Sfinte macrou, nu mai am timp de aşa ceva Mai ales că mă tem că Odette a născut deja puii – în captivitate, singură singurică Şi de ce se întâmplă toate astea? Din cauza unei dispute între pisicile de curte şi şoareci, cu care noi n-avem nimic de-a face — Sir Toby, eu am încercat cu vorba bună, ba chiar te-am implorat Dar ajunge! Acuma te duci la tovarăşii tăi şi rezolvaţi chestia asta cu şoarecii Altfel Altfel Altfel ce? Îmi vine mie în minte apoi Ce-i fac dacă nu face ce-i cer? — Bine, o să mă gândesc, spune el într-un final Să se gândească este un pas în direcţia cea bună Numai că pentru mine, în situaţia în care mă aflu, e totuşi unul prea mic — Aştept, miaun eu şi-l sfredelesc cu privirea, ca să pun presiune pe el Sir Toby clatină din cap — Să ştii că nu merge dacă te holbezi tot timpul la mine! Mă întorc cu spatele Dar numai pentru câteva clipe Apoi revin în poziţia iniţială — Gata? Sir Toby oftează enervat — Nu, nici măcar n-am început Sfântă sardină, cum poţi să fii atât de încet la minte? Mai ales când pretinzi că te tragi dintr-o familie foarte inteligentă şi de primă clasă Ca să fiu sincer, un singur lucru e aristocratic la Sir Toby: Sir-ulul ăla din faţa numelui În rest, e o pisică de ţară Dar trebuie să mă abţin şi să nu-l supăr Altfel, n-o să mă aleg cu nimic din gânditul lui – măcar atât am aflat până acuma despre individul ăsta neîngrijit De undeva din depărtare, se aude un bufnet Tresar speriat în vreme ce Sir Toby sare ca muşcat de şarpe — Stai! Rămâi aici! strig eu după el tocmai când se aude o bubuitură care-ţi sparge timpanele Este limpede ca o conservă de ton că aia e împuşcătura unei arme de vânătoare Şi ştiu şi cine împuşcă pe afară Dar nu mi-e frică Cel puţin nu pentru Odette, fiindcă ea nu era nicăieri în şandramaua aia căruia vânătorul ăsta nemernic îi zice casă În plus, am aflat între timp că şoarecii sunt cei care o ţin prizonieră pe iubita inimii mele Şi tocmai ce eram pe punctul să fac cumva să o eliberez Numai că, din păcate, Sir Toby a profitat de acest moment de neatenţie ca să se facă nevăzut Mare deschizător de conserve, nici n-am văzut în ce direcţie a luat-o Numai praful pe care l-a lăsat în urmă îl mai văd, fiindcă a dispărut în fugă Multă vreme umblu prin curte şi-l caut pe Sir Toby şi pe celelalte pisici Dar parcă le-a înghiţit pe toate pământul Vânătorul s-a pus iar pe împuşcat Oricât de supărat aş fi pe cele patru pisici, sper totuşi să nu fi împuşcat pe vreuna Dacă n-aş fi prea ocupat să o salvez pe minunata mea de Odette, atunci m-aş ocupa de idiotul ăsta şi l-aş lipsi pe veci de cheful de vânătoare Mi-ar da mie ceva prin cap Dar nu am prea mult timp la dispoziţie şi mă scot din minţi căutările astea fără succes, să nu mai spun de discuţiile nesfârşite cu pisici, ponei şi şoareci, fiindcă până acum nimic, dar absolut nimic n-a mers Recapitulez în minte seara asta şi mi se opresc gândurile asupra lui Fred Bulli crede că soluţia e la pisici în situaţia asta, şi anume că trebuie să-şi ceară scuze de la şoareci, care astfel i-ar da drumul lui Odette Dar am vorbit destul cu Sir Toby şi n-a arătat nici cel mai mic semn că ar fi dispus să facă aşa ceva Deci cu pisicile am ajuns într-o fundătură Dar Fred Tresar ca electrocutat Ştiu în sfârşit ce-am de făcut O iau din loc, încărcat de energie până-n vârful cozii Traversez curtea în fugă, o iau pe lângă sala de călărie şi siloz, trec de primele câmpuri şi ajung la marginea terenului agricol unde se află casa lui Fred şi a familiei sale — Fred! Freeed! Am nevoie neapărat de ajutorul tău, miaun eu atât de tare, că se aude împrejur cale de şapte ogoare — Fred! Ieşi afară! Jur că o să urlu aici afară până când o să audă toate pisicile din apropiere şi o să ştie unde locuieşti Aşa că ieşi din bârlog, altfel — Încetează, chiţăie el în şoaptă lângă mine Nu mai striga! Sau chiar vrei să ştie toată lumea unde stau? Încuviinţez din cap — Exact cum ţi-am spus! Dacă nu mă ajuţi, atunci în curând o să vină toate pisicile încoace, îl ameninţ eu din nou Fred intră în panică şi face tot felul de tumbe printre brazde — Ce ce mai vrei de la mine? strigă el Credeam că drumurile noastre s-au despărţit când tu — Uită de asta! îl întrerup eu Odette tot dispărută e şi eu am făcut tot posibilul să dau de urma ei! Dar am ajuns la capătul răbdării, aşa că o să mă duci la şeful ăsta al bandei şoarecilor IMEDIAT! Fred trage aer în piept — Niciodată! Dacă fac asta, s-a zis cu mine Nu te poţi pune cu banda şoarecilor din curte Şi cu atât mai puţin cu şeful lor Îl ţintuiesc cu privirea — Nu, Fred, dacă nu faci în următoarele secunde ce-ţi spun, atunci s-a zis cu tine — Cum aşa, o să mă mănânci? Dau din cap că da Deşi bănuiesc că mi-ar lua ceva să mă conving s-o fac Dar sunt gata să-mi scot ghearele şi să-i trag o lovitură zdravănă de labă, care să-l lase lat, nu alta — Eu credeam că suntem prieteni, a început el Dau din cap că suntem Deşi sună cam ciudat să vorbeşti despre prietenie între şoareci şi pisici — Da, bănuiesc că s-ar putea spune şi asta, recunosc eu — Şi chiar ai fi în stare să-ţi mănânci prietenul? — Şi tu chiar ai fi în stare să-ţi laşi prietenul la nevoie? i-o întorc eu — N-am ce face, fiindcă famil Dar nu apucă să-şi ducă vorba la capăt Cu un salt uriaş, din bârlog iese la iveală un şoarece care seamănă foarte bine cu el şi se aşază lângă Fred — Fred, ia zi-mi, am înţeles bine ce se întâmplă? Şoarecele ăsta este de două ori cât Fred După cum se uită la el, cu o privire plină de reproş, îmi dau seama imediat că nu poate să fie decât nevastă-sa — Winston îţi cere ajutorul şi tu-l refuzi? Deci aşa, i-a povestit şi nevesti-sii despre mine Sigur i-a spus, fiindcă îmi ştie numele deşi noi doi n-am făcut cunoştinţă până acum — Bine, şoricica mea iubită, dar trebuie să te protejez pe tine şi pe pui, încearcă Fred să se apere — Prostii! îl pune ea la punct Fii şi tu un şoarece adevărat şi ajută-ţi prietenul să-şi găsească iubita şi s-o elibereze Nu-mi vine să cred că te foloseşti mereu de noi ca de un pretext Sunt perfect capabilă să am grijă şi de mine, şi de pui, nu am nevoie să pierzi vremea pe aici Pe toţi heringii din lume, şoricica lui Fred aproape că spumegă de furie Sub privirea ei mânioasă, lui Fred îi vine să intre în pământ de ruşine — Eu am fost bine intenţionat, şopteşte el — Pleacă odată! Hopa, se pare că Fred nu e capul familiei la el acasă Dar mie îmi convine, fiindcă face în sfârşit ce voiam eu — Atunci hai să mergem, Winston! şopteşte el învins şi porneşte la drum — Contez pe tine, Fred! strigă Elisa în urma lui Ştiu c-o să reuşeşti Fii un şoarece, un şoarece mândru şi curajos, ca să poată fi şi şoricica ta mândră de tine Miau, ce prelegere i-a ţinut! Una foarte eficientă, în orice caz Pentru că trupuşorul lipsit de vlagă al lui Fred parcă prinde puteri — Să ştii, Winston, că nevastă-mea are dreptate Prea multă am fost vreme un şoarece de câmp oarecare şi mereu am fugit de pericol Deşi aveam ce-mi trebuie ca să ajung şoarece de curte Şi chiar asta o să-i spun acum, tovarăşe, lui Philomenus! Chiar aşa o să fac! — Philomenus? — Vajnicul şi temutul şef al şoarecilor de curte, îmi explică Fred Trebuie să vii cu nişte argumente puternice dacă vrei să-l convingi să ţi-o dea pe Odette, altfel n-o să meargă, s-o ştii de la mine Mă holbez la el şi abia dacă pot să-mi ascund un zâmbet Chiar dacă nu e tocmai o situaţie amuzantă — Fred, şoricel drag, tu pricepi totuşi că eu sunt o pisică puternică, mare şi bine antrenată, în vreme ce şeful ăsta al bandei este totuşi doar un şoarece? Cu accent pe şoarece Adică o creatură nevolnică, care nu are nicio şansă să mă răpună? Pleoapa de la ochiul stâng i se zbate ciudat — A fost totuşi în stare să o prindă pe Odette; şi, din câte am auzit, deşi s-ar putea să fie doar zvonuri, ea e mai bine pregătită decât tine, prietene motan Ce aud? Odette este gravidă cu şase pui, eu nu Cum ar fi putut ea să-i facă faţă? Bine, recunosc, Odette este un copil al străzilor – o pisică de oraş mare, care nu doarme serile în culcuş moale ca mine De-asta e atât de dură, iar dacă Philomenus a reuşit să o învingă, asta înseamnă că e cu adevărat un şoarece ieşit din comun Chiar şi aşa, sunt sigur că o să termin cu el cât ai zice peşte şi o s-o eliberez pe frumoasa mea Odette din gheruţele lui mici de şoricel Miau! Un truc genial De trei zile lungi agonizez aici, pe moşia lui Schulze-Naumann şi credeam că am văzut tot ce era de văzut, dar – sfântă gustare de hering! – sala asta din capătul curţii nu am observat-o deloc Poate pentru că în faţa ei sunt tot felul de maşini şi utilaje şi nu se vede Oricum, nu mai contează acum Ce contează e că Fred s-a ţinut de cuvânt şi că m-a dus la locul unde este ţinută Odette prizonieră Intru pe furiş în sală, care e destul de înaltă Fred îmi arată cu laba spre una dintre grinzile acoperişului — Trebuie să ajungem acolo, îmi spune — E destul de sus, observ eu Oare cum au urcat-o şoarecii pe Odette a mea acolo? Fred ridică din umeri — N-am spus asta Spuneam doar că şeful stă de obicei acolo sus şi mă gândeam că ar fi mai bine dacă ai vorbi cu el în linişte Fred îşi coboară vocea şi-mi face semn c-ar vrea să-mi şoptească ceva — Ce e? — Vino mai aproape! Mă aplec spre el şi Fred mă povăţuieşte în şoaptă: — M-am gândit că ai putea să faci aşa: te urci acolo şi spui că vii din partea pisicilor din curte Poţi să zici că Sir Toby şi-a scrântit glezna sau ceva După care îţi ceri scuze de la şoareci în toate felurile şi la sfârşit o s-o elibereze pe Odette Rămân mut Nu e cel mai rău plan, recunosc N-aş fi bănuit că şoarecele ăsta de câmp are atâtea idei în cap — Aşa facem Iar la sfârşit vii tu cu mine la pisici şi te declari reprezentant al şoarecilor Fred face ochii mari — Nuuu, nu fac aşa ceva O să mă înfulece înainte să apuc să spun „Salut” — Prostii O să fii cu mine Eşti sub protecţia mea personală Fred rămâne sceptic, dar eu sunt hotărât să rezolv repede problema cu mărunţelul ăsta care-şi zice şeful şoarecilor Aşa că mă urc pe grindă cu un salt graţios — Fii atent, Winston! îl aud pe Fred strigând în urma mea Cu Philomenus nu e de joacă! Sfântă sardină în ulei, Fred chiar crede că un şoricel chiţăitor, oricât şi-ar spune el şef, poate să se măsoare cu mine? Bine, or fi reuşit şoarecii să o păcălească pe Odette şi s-o ţină închisă, dar asta numai printr-un şiretlic Bag mâna-n foc că aşa a fost Nu le-ar fi ieşit niciodată dacă ar fi fost doar o chestie de forţă Aşa că nu mai dau nicio importanţă avertismentului lui Fred şi înaintez pe grinda pe care prietenul meu bănuia că o să-l întâlnesc pe legendarul Philomenus În afară de foarte multe pânze de păianjen, aici nu se văd prea multe Şeful ăsta al şoarecilor care cică e atât de periculos se pare că nici n-are curaj să iasă din ascunzătoare Bine, nici nu mă aşteptam la altceva Numai în basme există astfel de şoareci viteji În spatele meu se aude un fâşâit După care aud şi o voce oribilă, ca de ceva dat pe râzătoare Sfântă sardină! În faţa mea, pe una dintre grinzile acoperişului, stă un monstru cu ochi scânteietori, ca de otravă şi scuipă spre mine E ditamai matahala: e cel puţin de două ori mai mare decât prietenul meu, motanul Spike, şi de două ori mai gras Oi fi eu curajos de felul meu, dar acum simt cum mi se zburleşte blăniţa din coadă până-n vârful urechilor Monstrul îşi arată dinţii şi patru canini uriaşi îi lucesc în gură Bănuiesc că poate să muşte bine de tot cu ăia Nesigur, fac un pas înapoi Unde este Philomenus? Şi cum se face că apare aici tocmai monstrul ăsta înspăimântător? Oare m-a atras Fred într-o capcană? Linişteşte-te, Winston! Nu cumva să-mi pierd echilibrul! Grinda pe care ne aflăm se tot mişcă şi suntem la cinci metri de sol! — Ce-ai păţit, ai făcut pipi pe tine de frică? mă întreabă monstrul, rânjind Nici nu m-ar mira N-ai nicio şansă în faţa mea Mai bine şterge-o Cât de repede poţi şi unde vezi cu ochii Altfel carne tocată te fac! Nu sună bine Nu că aş avea ceva împotriva cărnii tocate Când Anna îmi face nişte carne tocată cu puţin coriandru, îmi place la nebunie Dar n-aş vrea să fiu eu însumi transformat în aşa ceva, nu prea am chef s-ajung chiftea Şi-atunci ce să fac? Să mă dau bătut pur şi simplu? Eu, Winston Churchill, cel mai deştept şi mai curajos motan din lume? În niciun caz Dar mă aşteptasem la un şoarece şi acum văd un monstru Bănuiesc că dacă-i explic individului ăstuia, atunci terminăm repede cu încurcătura asta — Ăăă, cred că este o mică neînţelegere la mijloc, domnul meu Eu nu vreau scandal, doar o căutam pe dragostea inimii mele Pe Odette O pisică albă, din cale-afară de frumoasă Aţi văzut-o pe undeva? Acum monstrul e cel care face un pas înapoi Se pare că trebuie să se gândească la ce-i spun şi nu poate să facă asta stând şi salivându-mi mie în faţă — Te referi la pisica aia grasă şi lăţoasă? Care respiră cam greu şi gâfâie la fiecare pas? Sfântă sardină în ulei! Cum vorbeşte ăsta despre Odette a mea! Ce obraznic! Numai pentru asta şi-ar trebui să-l provoc la duel E adevărat că a mai pus ceva greutate pe ea, mai ales la coapse, dar are un motiv bun Ah, ce spun, are cel mai bun motiv din lume! — Odette nu e grasă! E minunată, zic eu, scuipând înspre monstru Ai văzut-o sau nu? Vreau un răspuns, imediat! Dar în loc să răspundă, monstrul face un salt în faţă şi-mi arde o labă drept peste boticul meu sensibil O durere înţepătoare îmi trece prin tot corpul, îmi pierd echilibrul şi nu mă mai pot ţine pe grinda de lemn În timp ce cad, îl văd pe monstru făcându-i semn cuiva care stă jos Şi-apoi văd numai negru în faţa ochilor Fir-ar gustărica de hering să fie! Când îmi revin în simţiri, cineva stă aplecat deasupra mea — Winston, puiule Odette, frumoasa şi curajoasa mea Odette! Oare am ajuns prea târziu? Sunt cumva mort şi ne-am întâlnit amândoi în Nirvana pisicilor? Fireşte că e foarte trist că nu mai sunt pe pământ, dar pe de altă parte, dacă pot să fiu din nou alături de iubita mea, atunci e tocmai bine Bine, Kira o să fie foarte tristă Şi Werner Sigur şi Anna Beate nu prea – de fapt, sunt sigur că o să facă un mic dans al bucuriei — Winston, poţi să te ridici? Sau ţi-ai rupt ceva? Dau din cap Dar din ce ştiu eu despre Nirvana pisicilor, acolo nu poţi să ai răni Eşti ca nou Tocmai de-aia mă mir întrucâtva că mă doare fundul — Am fost trimis în Nirvana de un monstru uriaş, îi explic eu lui Odette N-am avut nicio şansă şi — Winston, iubitule, ce tot spui? Nu suntem în Nirvana, ci în curte la Schulze-Naumann Şoarecii m-au ţinut captivă şi acum fac acelaşi lucru şi cu tine Tresar şi mă uit în jur Văd că suntem înconjuraţi De şoareci De mulţi, mulţi şoareci Nesfârşit de mulţi şoareci, chiar În viaţa vieţilor mele n-am văzut atât de mulţi Dar monstrul ăla nu se mai vede pe nicăieri — Ce se întâmplă aici? o întreb eu pe Odette în şoaptă — Şoarecii sunt supăraţi pe pisici Dar au fost buni cu mine Nu trebuie să-ţi faci griji, Winston, îmi e bine Mă uit de la şoareci la Odette şi de la Odette la şoareci şi, în cele din urmă, îmi aduc aminte ce plănuisem înainte să se repeadă monstrul ăla îngrozitor asupra mea ca din senin — Sunt trimis aici de pisici şi vin să-mi cer scuze Pisicile îşi recunosc greşelile şi jură că n-o să se mai întâmple niciodată aşa ceva Nici acum nu ştiu ce-au făcut pisicile, dar nu le spun asta Se pare că ceva-ceva din ce le-am spus tot cred, fiindcă încep să şuşotească dintr-odată Un întreg concert de chiţăituri se stârneşte în jurul nostru — Sunt foarte mândră de tine, Winston, că ai putut să convingi pisicile că au greşit, îmi şopteşte Odette uşor Şi mie îmi place să vânez, după cum ştii, dar lumea trebuie să respecte înţelegerile făcute Mai ales atunci când sunt făcute pentru a lupta împotriva unui om mizerabil Nu înţeleg nimic Dar dacă am spus ce trebuie şi dacă pot s-o eliberez pe Odette, atunci totul e bine — Hai să dispărem de aici, Odette! îi propun eu Să mergem în camera Kirei înainte să se întoarcă monstrul ăla — Monstrul? — Da, creatura aia uriaşă care m-a trântit de pe grindă Odette mă priveşte fără să înţeleagă — Nu era un monstru, era Philomenus N-a ştiut că vii din partea pisicilor şi vrea să-şi ceară scuze — Prostii! spun eu Era mare şi periculos şi puternic — E totul o chestiune de lumini şi umbre şi sunet şi răsunet într-o sală mare ca asta, îmi explică Odette Pe toate conservele de tinichea, deci cel care m-a făcut să cad e doar un şoricel mititel? Nu prea înţeleg şi sper să nu umble vorba despre chestia asta — În fine, răspund eu Hai s-o tulim de-aici Doamne, ce stânjenitor! — Winston, comoara mea, nu fi trist Şi pe mine m-au păcălit în acelaşi fel Şoarecilor de-aici le merge mintea Unul dintre ei se aşază chiar în faţa noastră şi spune: — Sunt Philomenus Şeful Îmi pare rău că te-am trântit de pe grindă N-aveam de unde să ştiu că ai venit ca negociator Dar acum e cu totul altceva Spune-le oamenilor tăi că, din partea mea, noi o să ne respectăm înţelegerea şi n-o să mai venim nici în conac, nici în sala de călărie, dacă voi vă ţineţi departe de siloz şi de sala asta — S-a făcut! spun eu, tot aşteptând să dispar cu Odette de-acolo Mi-e egal ce-o să se întâmple aici când o să înţeleagă că i-am păcălit Nu mai am nimic de-a face cu ţăranii ăştia Din partea mea, n-au decât să se şi omoare între ei Noi o să plecăm în curând şi până atunci n-o să mai părăsim camera Kirei Dar de îndată ce ies din hambar, mă uit repede în stânga, numai pentru o sutime de secundă, şi dau cu ochii de Fred Stă acolo şi mă priveşte cu reproş La naiba! Pfui, hering cu brânză! — Da, bine, miaun eu enervat Rezolv şi cu pisicile Dar tu vii cu mine Fred tresare uşor Apoi o ia din loc şi eu mă ţin după el — Mă întorc imediat, Odette, draga mea Da, sunt nebun Absolut şi complet nebun Dar o pisică trebuie să se ţină de cuvânt Chiar şi de cuvântul dat unui şoarece Nu-l găsesc pe Sir Toby în sala de călărie, ci pe o bancă Când mă vede venind, dă să plece Dar strig la el: — Nu, rămâi, Toby, sau ţi-e frică de un şoarece care vine să-şi ceară scuze de la tine? Sir Toby se opreşte în loc — Ce? Eu dau din cap spre şoarece — N-am venit singur — Aşa e, se aude un chiţăit din iarba înaltă care mărgineşte cărarea A venit un reprezentant al şoarecilor, care vrea să dea laba cu tine, Sir Toby Până să termin eu de vorbit, Fred s-a şi urcat pe bancă lângă Sir Toby şi-l priveşte cu mult curaj — Ştiu că noi, şoarecii, am avut mai multe foloase de pe urma înţelegerii de împărţire a teritoriului pe care am făcut-o pe vremuri De-aia e mai uşor pentru voi, pisicile, să ziceţi că gata, nu mai vreţi să respectaţi pactul Dar să ştii, Sir Toby, că în toţi anii ăştia a fost bine şi pentru voi şi n-aţi făcut foamea Iar acum a apărut vânătorul ăsta şi pisicile au luat-o razna De-aceea ar trebui să facem ca pe vremuri, când un individ nesuferit îşi făcea de cap pe-aici, şi să-l alungăm Miau Sunt impresionat de Fred Nu l-aş fi crezut capabil de o asemenea prelegere Nici Sir Toby, se pare, fiindcă mai întâi îl priveşte uimit, după care încuviinţează din cap — Ai dreptate, micuţule Dacă oamenii fac pe nebunii, atunci animalele trebuie să rămână laolaltă Îi întinde laba lui Fred şi mi se înmoaie inima văzându-i „Winston, prietene, chiar te-ai descurcat bine de data asta”, îmi vine să-mi spun, dar acum, gata, a venit timpul s-o duc pe Odette în camera Kirei Începe! Chiar acum Dar unde? — Odette, înţelege şi tu cu vorba bună şi hai cu mine în cameră Totul e pregătit: un culcuş confortabil, apă proaspătă şi condiţii perfecte ca să te poţi odihni Promit! Odette şi cu mine stăm în mijlocul curţii Conacul e în faţa noastră, hambarul la stânga, în dreapta e sala de călărie, dar iubita mea n-are de gând să se urnească În schimb, face ochii mari — Nu-mi place să mă repet, dar nu vreau să-mi nasc copiii într-o casă a oamenilor Nu mă simt bine acolo şi nu mă pot relaxa Şi dacă nu mă relaxez, naşterea n-o să decurgă bine Ultimele vorbe sună pline de reproş Mă simt rău, dintr-odată Ştiam deja că Odette nu vrea să petreacă prea mult timp cu oamenii Ăsta e motivul pentru care în Hamburg locuieşte în curtea interioară a casei, deşi s-ar putea instala în casă fără probleme Trebuie să spun că sper că situaţia o să se schimbe după ce ni se nasc puii Nu mai e mult până atunci şi aş face bine să cedez, măcar de dragul păcii în familie — Bine, draga mea: dacă nu vrei în camera Kirei, atunci unde vrei să mergem? Am înţeles că nu te simţi bine cu oamenii, dar tot trebuie să insist să căutăm un loc sigur pentru naştere Mi se pare că în curtea asta s-au petrecut destule catastrofe! Miau, aşa-i! Şi eu pot să fac pe durul! Şi nici chef nu mai am să mă întreţin cu animalele din curte Nervii mei n-ar mai face faţă Odette oftează — Aş vrea numai un loc liniştit undeva în paie Unde să fim numai noi doi şi, în curând, puii noştri Înţelegi? — Fireşte că înţeleg Mă uit în jur şi mă gândesc unde aş putea găsi un culcuş de paie liniştit şi sigur Am reuşit să împăcăm pisicile cu şoarecii, dar vânătorul ăla nebun tot mai umblă pe-aici Deci locşorul ar trebui să fie bine păzit şi poate de cineva care nu e agitat de faptul că o să fie tată Ha! Sfântă sardină în ulei! Am avut o idee fulger! Ştiu exact unde s-o duc pe Odette — Hai, Odette! Ia-te după mine! Ştiu locul perfect pentru tine şi prietenii mei O să stai frumos în paie, liniştită, la căldurică, ferită de ploaie şi păzită de doi tipi uriaşi Odette mă priveşte mirată — Nişte tipi uraşi care să mă păzească? Şi de unde o să-i scoţi aşa dintr-odată? — Aşteaptă şi-ai să vezi Urmează-mă Pornesc cu Odette după mine După nici două minute, ajungem: intrăm în micul grajd aflat vizavi de sala de călărie — Bulli, Wally, bunii mei prieteni! îi salut eu cu nonşalanţă pe cei doi Permiteţi-mi să v-o prezint pe partenera mea, Odette Odette, ei sunt Bulli şi Wally, doi căluţi foarte nobili Mă întrebam dacă au vreun program azi Se uită amândoi la mine cu uimire şi Odette mă priveşte de parcă n-aş fi în toate minţile — Eu nu mai am nimic de făcut azi, zice Wally Sunt pensionar, oricum Poate că mă mai duce Lucas în ţarc, dar altfel o să stau aici în boxa mea şi-o să dorm puţin Bulli nu spune nimic, ci doar mă priveşte bănuitor Probabil se gândeşte la momentul când o să scape de mine şi n-o să mai aibă nimic de-a face cu toată dandanaua asta cu pisicile şi şoarecii — Dar de ce întrebi? vrea Wally să ştie — Mă gândeam că poate există pe undeva prin grajdul vostru un locşor mai liniştit pentru Odette Unde-şi poate aduce copiii în pace pe lume Bulli face ochii mari — Şi de ce veniţi tocmai la noi? Arătăm a moaşe? — Nu, eu ăăă mă gândeam că mă bâlbâi eu neajutorat, dar Odette mă întrerupe — Cred că Winston speră că o să fiu liniştită aici şi că o să puteţi avea grijă de mine puţin Fiindcă sunteţi atât de mari şi de puternici Se teme să nu ni se întâmple ceva mie şi micuţilor — Ah, deci asta era? zice Bulli De ce n-a spus aşa de la bun început? Odette miaună veselă — Cred că pentru că nu-i place să ceară favoruri Miau, dar nu e deloc adevărat N-am nicio problemă cu asta Sau dacă am, atunci e doar una foarte mică, altfel n-aş fi intrat în grajdul ăsta cu Odette — Ooo, nechează Wally Noi suntem nişte paznici super Nu trece nimeni de noi Îşi scoate capul mare şi alb din boxă — Nu te teme, pisică mică şi dulce! zice el, fornăind Te ajutăm! Bleah, iar m-a scuipat! Ce scârbos! Nu sunt o pisică mică şi dulce, ci un motan care trebuie luat în serios! Aş vrea să-i miaun lui Odette că până la urmă ăsta nu e locul potrivit pentru naştere, dar observ că începe dintr-odată să respire greu Sfântă sardină în ulei, a început? — Repede! strig eu agitat Vin copiii Ce trebuie să facem? Fornăind din nou, Bulli îşi întinde botul peste uşa boxei şi deschide zăvorul — Haideţi, vă arăt un colţişor în care sigur n-o să fiţi deranjaţi Iese din boxă şi se îndreaptă spre baloturile de paie aşezate atent lângă peretele din spate al micului grajd Împinge unul la o parte şi în spatele lui, ascunsă, se vede o gaură mică — Vai, dar e o cameră în toată regula! spune Odette mirată — Da, aşa e, îi dă Bulli dreptate Aici se jucau copiii lui Schulze-Naumann de-a v-aţi-ascunselea şi câteodată Lucas mai vine aici chiar şi azi, când vrea să se gândească în pace fără să-l deranjeze nimeni — E perfect, miaun eu uimit De-afară nu se vede nimic, n-o să ne găsească nimeni aici, Odette! Iubita vieţii mele miaună, gâfâind din greu, după care se strecoară printre baloţi în gaura aia şi se face confortabilă Pe cât de confortabilă se poate face când e pe cale să aducă pe lume şase pui de mâţă Când a găsit locul cel mai potrivit, se întoarce pe o parte Vreau să o urmez, dar mă sfredeleşte cu privirea şi ezit — Ce e, comorică? — Vreau să fiu singură Sfântă sardină! S-o las pe Odette a mea singură aici? — Dar, iubito, nu e o idee bună! Rămân aici să am grijă de tine — Nu Mă nelinişteşti E de ajuns dacă mă păzesc Bulli şi Wally — Dar dar — Niciun dar Cred că mă descurc mai bine dacă nu mă întrebi la fiecare cinci secunde cum îmi merge Aş vrea să fiu singură Te rog Îmi aruncă privirea aia împotriva căreia mă simt neputincios Atât de drăgăstoasă şi de imploratoare în acelaşi timp, că încep să mă topesc — Bine atunci, aştept afară, îţi promit Mă întorc către Bulli şi Wally: — Dar mă chemaţi imediat dacă se întâmplă ceva, da? O să stau în faţa grajdului, aşteptând Bulli încuviinţează din cap — Sigur, nu-ţi face griji Te anunţăm când o să fii tată Numai auzul cuvântului „tată” îmi trimite fiori reci şi fierbinţi pe şira spinării; ce-aş mai vrea să mă aşez chiar lângă Odette! În schimb, reuşesc să mă smulg de-acolo şi să plec cât de demn pot afară din grajd *** — Winston, ce bine că te întâlnesc aici! Fred pare agitat când se repede la mine dinspre curte Se opreşte în loc — E totul în regulă? — Da, de ce mă întrebi? — Fiindcă patrulezi prin faţa uşii de parcă ai fi plătit pentru asta — Păi da, e încerc eu să-i explic — În fine, n-are importanţă, mă întrerupe el Principalul e că te-am găsit Trebuie să vii imediat cu mine — Ăăă, stai, nu pot — Nu vreau s-aud aşa ceva E comandă de sus Şi de la şeful tău, şi de la al meu — Care şef de sus? Sunt zăpăcit Eu n-am niciun şef Poate pe Werner Sau babuşca Dar ei doi sigur n-ar putea să vorbească cu Fred — Philomenus şi Sir Toby S-au hotărât amândoi, acum că s-a înfăptuit din nou pacea dintre şoareci şi pisici, să-i vină de hac vânătorului ăluia odată pentru totdeauna Toţi locuitorii curţii au fost chemaţi la întrunire Nu ai voie să lipseşti, fiindcă tu ai fost cel care a mijlocit pacea — Da, dar nu pot acum Fred se aşază acum în faţa mea Mă fulgeră cu ochii lui negri de şoarece — Winston, ai acum şansa să ajuţi animalele din această curte Nu înţeleg de ce eziţi Sau există vreun lucru pentru care e neapărată nevoie să fii aici? E mai urgent decât să vii cu noi? Mă gândesc Nu, Fred are dreptate Oricum Odette nu vrea să stau lângă ea Şi până se nasc copiii, noi o să avem situaţia asta sub control Un motan trebuie să facă ceea ce trebuie să facă — Fred, contează pe mine! îi spun hotărât Du-mă la ceilalţi Poliţia, prietenul şi ajutorul dumneavoastră Chiar aşa! — Trebuie să-i luăm armele! Trebuie să-l hăituim împreună Vocea lui Sir Toby răzbate prin mulţimea imensă care s-a adunat în faţa sediului central al şoarecilor — Trebuie să ne asigurăm că nu va mai putea niciodată să împuşte un animal nevinovat — Exact! — Chiar aşa! — Jos cu vânătorul! strigă şoarecii şi pisicile în cor, iar vehemenţa lor spintecă aerul ca un cuţit — Ah, Winston, ce bine că eşti aici! mă întâmpină Philomenus, care stă lângă Sir Toby pe o cutie de lemn, folosită de cei doi ca platformă Tu ai fost cu Toby, Uschi, Bonny şi Peterle în casa vânătorului Încercăm să înţelegem mai bine cum arată locul ăla După care am vrea să intrăm şi să-i luăm toate armele Dacă rămânem uniţi, o să reuşim! Ascultătorii dau zeloşi din cap — Da, am fost în casă Şi cred că putem să desenăm un soi de hartă din ce ne amintim Dar nu ştiu unde-şi ţine vânătorul armele — Nu e nicio problemă, spune Philomenus O să căutăm prin toată casa Suntem mulţi şi ajungem în toate ungherele O să le găsim Voi, pisicile, faceţi un plan al camerelor şi în funcţie de el o să trimitem noi echipe de şoareci înăuntru După ce găsim armele, voi ne ajutaţi să le scoatem de acolo E simplu — Exact, primeşte el un sprijin din partea noului său prieten, Sir Toby În plus, câteva pisici trebuie să atragă vânătorul afară cât caută şoarecii prin casă Atâta vreme cât încearcă să ne vâneze, n-o să observe ce se întâmplă înăuntru În teorie, sună foarte simplu Dar ceva mi se pare că scârţâie la planul ăsta Şi ştiu şi ce Ba chiar am şi o idee despre cum ar putea fi îmbunătăţit — Bine, prieteni Să spunem că găsim arma Sau chiar armele, dacă are mai multe Le scoatem afară şi le ascundem După care o să aveţi pace timp de câteva săptămâni Dar ce faceţi dacă tipul ăsta îşi ia alte arme? N-o s-o luaţi de la capăt? Noi trebuie să avem grijă ca vânătorul ăsta să nu mai împuşte niciodată animale, să nu mai poată să ţină niciodată o armă în mână! Ăsta e obiectivul nostru! Ceilalţi se holbează la mine — Vrei să spui începe Philomenus — Că ar trebui să-l continuă Sir Toby — Omorâm? termină Fred gândul tuturor — Hmm, face Peterle, privindu-mă pieziş O soluţie radicală, dar îmi place — Nu asta voiam să spun! strig eu Nu spuneam că trebuie să-l omorâm pe tip După cum ştiţi, sunt împotriva violenţei — Dar cum altfel să ne asigurăm că n-o să mai ia niciodată o armă în mână? Toată lumea e năucită şi sceptică Aşa că le explic ceea ce i-a spus ieri Lucas Kirei — Prieteni, trebuie să mă credeţi: dacă tipul are un permis de vânătoare şi de port-armă, atunci are voie să împuşte pisici sălbăticite Şi atunci poate să-şi cumpere oricând o armă nouă, dacă i-o furăm noi pe cea veche — Permis de vânătoare? repetă Philomenus mirat — Permis de port-armă? se-aude şi Toby ca un ecou — Da Cred că e o bucată de hârtie pe care scrie că cineva poate să poarte o armă Aşa cum un permis de vânătoare îi dă voie să împuşte animale Trebuie să facem cumva să piardă permisiunea asta Atunci ar trebui să-şi predea arma sau să vină poliţia să i-o ia, le explic eu cu multe convingere Cu poliţia ştiu eu ce să fac, sunt un motan detectiv cu state vechi, miau! Philomenus se încruntă Cel puţin asta cred că face, după cât de încordat e Nu prea pot să văd bine din cauză că e lăţos şi are o faţă foarte mică, fireşte — Bine, Winston, deci tu spui că n-ar trebui să furăm armele, ci hârtia aia? Permisul? Clatin din cap — Nu, nu e aşa de simplu Trebuie să facem cumva să-l piardă — Ăăă? Philomenus se scarpină în cap — Păi şi eu ce-am spus: îl furăm şi apoi nu-l mai are Miau! Cum le explic eu şoarecilor ăstora ca să înţeleagă? — Eu vorbeam la figurat Când cineva spune că şi-a pierdut carnetul – să zicem carnetul de conducere atunci nu vrea neapărat să spună că nu-l mai găseşte, ci că i l-a luat poliţia, fiindcă a făcut cine ştie ce prostie cu maşina Poate că a trecut pe roşu sau a mers prea repede — Dar în sat nu există semafoare, îmi spune Sir Toby Şi mai am o mică întrebare: ce e ăla permis de conducere? Sfântă sardină, ăştia nu înţeleg Oftez din rărunchi — Vă mai explic o dată: un om are nevoie de un permis de conducere ca să poate conduce o maşină Permisul de port-armă îţi dă permisiunea să porţi arme Şi dacă cineva are un permis din ăsta, atunci poliţia nu-i poate lua armele Dar dacă cineva face ceva greşit cu arma aia, atunci îşi poate pierde permisul Aşa că noi trebuie să facem în aşa fel ca ceilalţi oameni să observe că tipul ăsta a înnebunit şi că n-ar trebui să mai aibă permis deloc Aţi înţeles? Lumea dă din cap cu ezitare — Şi ăă cum ar trebui să facem asta? întreabă Fred Îmi duc laba la mustăţi şi cad pe gânduri; după care sar pe platformă, ca să mă poată auzi toată lumea — Dragi prieteni şi camarazi! Ascultaţi-mă, am un plan *** — O să vă prind pe toate! Pe toate! Iar voi pe mine, niciodată! Pregătiţi-vă! Bărbatul şi-a ieşit complet din fire Dacă îl priveşti mai atent, zici că are spume la gură Stă în faţa casei, îşi ţine puşca în mâna dreaptă şi o îndreaptă ca sălbaticul în toate părţile — Haide, Fred! Acum! îi şoptesc eu Fred dă din cap în semn că a înţeles şi sare pe spatele meu Eu încep să alerg direct spre bărbat, trecându-i printre picioare Fred ţopăie în spinarea mea ca un jochei pe calul său şi chiţăie cât de tare poate Parcă suntem din Tom şi Jerry În orice caz, arătăm ca doi ţicniţi Bărbatul se holbează la noi, dă din cap şi începe să răcnească din nou — Staţi! O să vedeţi voi! Apoi ne ţinteşte cu puşca, dar până să apese el pe trăgaci, noi am dispărut deja în cel mai apropiat tufiş În schimb, nişte şoareci ascunşi în jgheabul de ploaie de pe acoperiş încep să intoneze în cor un cântec foarte trist şi foarte gălăgios, cel puţin pentru şoareci — Chiţ, chiţ, CHIŢ! răsună de pe acoperiş Tipul loveşte cu arma în toate părţile, după care trage de mai multe ori în aer, la nimereală Bang! Bang! Bang! se aude Acum Uschi şi Peterle sar din tufişuri la stânga şi la dreapta lui, purtând şoareci pe spate Se îndreaptă în fugă drept spre vânător, dar când ajung chiar în faţa lui, o cotesc rapid şi dispar din nou În timp ce omul loveşte cu puşca după ei ca un apucat, Sir Toby sare de pe acoperiş direct pe umerii bărbatului şi-i dă una peste ceafa, înainte să se facă şi el nevăzut Iar corul şoarecilor cântă întruna: „Chiţ, chiţ, CHIIIŢ!” — Terminaţi! Terminaţi odată! strigă individul Îşi descarcă puşca în toate direcţiile, aproape plângând de nervi Din nou şi din nou, ţinteşte un duşman nevăzut şi trage, încărcând şi reîncărcând puşca Un zgomot îndepărtat, care se apropie tot mai mult, îmi spune că mai avem puţin şi ne atingem scopul Sunt sigur că este sirena unei maşini de poliţie Ba nu, nu este sirena unei maşini de poliţie Două minute mai târziu, patru maşini opresc în faţa casei, scrâşnind din cauciucuri şi aruncând pietriş în toate părţile — Atenţie, poliţia! se-aude din difuzorul unei maşini Lăsaţi arma pe pământ, ridicaţi mâinile în aer şi rămâneţi pe loc! Bătrânul ezită — Acum! Sau vreţi să venim să vă ajutăm? se aude din nou vocea poliţistului Uşor, foarte uşor, individul lasă arma pe pământ şi ridică mâinile Uşa unei maşini se deschide şi un poliţist tânăr iese din ea cu pistolul în mână — Rămâneţi pe loc! Poliţistul se îndreaptă spre arma lăsată pe pământ şi o ridică de jos, iar colegul său iese şi el din maşină şi se duce la bărbat, care stă încremenit în faţa casei, cu mâinile ridicate Când ajunge lângă el, poliţistul îl prinde, îi trage repede braţele la spate şi-i pune cătuşele — Au! strigă bărbatul! Ce înseamnă asta? — Ce înseamnă asta? se miră poliţistul Cum adică? Tocmai aţi împuşcat pe unde aţi văzut cu ochii Vecinii ne-au anunţat că are loc un incident cu arme de foc — Da, au dreptate Chiar a avut loc un incident cu arme de foc Şi eu sunt victima! — Interesant, ce vreţi să spuneţi cu asta? — Am fost atacat de douăzeci de pisici şi cinci sute de şoareci M-au atacat vicleneşte Exagerează Pe de altă parte, e tocmai ce-am vrut să se întâmple – planul nostru a mers strună — Aşa deci, douăzeci de pisici şi cinci sute de şoareci, repetă poliţiştii Şi v-au atacat pe neaşteptate — Exact Mai întâi au venit la mine acasă Au ieşit dintr-odată din toate ungherele O armată de şoareci Călare — Călare? — Da, şoarecii călăreau pisici şi au dat năvală în sufrageria mea Am încercat să mă apăr, dar erau prea mulţi În cele din urmă, am fugit afară, dar s-au ţinut după mine Şi acolo au cântat un cântec de luptă înspăimântător Voiau să mă omoare, e limpede ca bună ziua — Un cântec de luptă? Şoarecii? Şi călăreau pisici? Îmi dau seama din vocea poliţistului că se gândeşte exact la ce-ar trebui să se gândească — Da, călăreau pisici A trebuit să mă apăr împotriva călăreţilor şi tocmai de-asta am folosit arma În legitimă apărare Puteau să şi zboare, fiindcă i-am auzit undeva sus A fost înfricoşător — Aha Poliţiştii n-au spus mai multe, ci doar l-au înşfăcat de braţ şi l-au dus la maşină Acolo au deschis portiera din spate, l-au împins pe bărbat uşor pe banchetă şi au închis portiera la loc După care s-au dus la celelalte maşini de poliţie să îi pună la curent pe ceilalţi ofiţeri Eu m-am strecurat în tufişurile din apropiere, ca să aud mai bine ce-şi spun — Tipul ăsta e dus cu pluta Bănuiesc că trebuie să-l ducem la balamuc Tocmai mi-a povestit ceva cu nişte pisici şi şoareci care pot să zboare şi cum că şoarecii îl atacau, venind spre el călare pe pisici El cică era în legitimă apărare, fiindcă şoarecii voiau să-l omoare Poliţistul a râs şi s-au auzit râsete şi din celelalte maşini — Sunaţi voi la clinica de psihiatrie? Am nevoie de cineva care să vorbească cu el Şi verificaţi totuşi dacă nebunul are permis de port-armă Confiscaţi-i-l imediat şi să facem demersurile pentru sechestru E periculos când umblă câte unul ca ăsta cu o armă Şi eu care credeam că le-am văzut pe toate! — Da, aşa facem Îl duceţi acum la spital? întreabă unul din poliţiştii din a doua maşină — Da, mergem direct la secţia de arest Slavă Domnului că nu s-a mai întâmplat ceva mai grav Sunt doar câteva urme de glonţ în zidul casei Poliţistul care l-a băgat pe vânător în maşină revine şi se aşază din nou pe locul de lângă şofer Jumătate de minut mai târziu, toate maşinile au plecat Sfântă sardină în ulei, planul meu a mers! — Iuhuu! se bucură Fred, sărind dintr-un tufiş Winston, eşti cel mai tare! — Da, ura pentru Winston! strigă de bucurie Sir Toby, ieşind din spatele unui copac, urmat de Philomenus, care merge pe picioarele din spate şi mă aplaudă cu lăbuţele lui de şoarece — Grozav, dragă Winston, ai fost magistral! — Ura! tună şi corul de şoareci de pe acoperiş şi bag de seamă că începe să mă stânjenească atâta atenţie — Vă rog, nu trebuie, miaun eu Mă bucur când pot să dau o mână de ajutor şi Nu mai apuc să-mi duc vorba la capăt, fiindcă deodată apare Bulli în galop, oprindu-se la jumătate de centimetru în faţa mea Încă puţin şi-aş fi nimerit sub copitele lui — Bulii, ce tot faci ? — Winston, zice el cu răsuflarea tăiată Trebuie să vii imediat! Happy end Şi încă unul pe cinste! — Ce e, Winston? nechează Bulli uluit Nu te mai poţi mişca? Sau ai fân în urechi? Sfântă gustărică de hering, chiar aşa e! Fireşte că n-am fân în urechi, dar mă simt ca o stană de piatră Sunt incapabil să-mi mişc până şi o lăbuţă mai mult de un milimetru — Winston? Ai auzit ce-am spus? E vorba de prietena ta, Odette, iubirea vieţii tale! S-au născut pisoii Copilaşii voştri Tocmai asta e problema mea Agitaţia asta, combinată cu o mare doză de bucurie, e prea mult pentru bietul de mine, chiar dacă am reuşit să pun cu botul pe labe un vânător care găsea prea multă plăcere în a-şi folosi puşca Bulli îşi coboară capul la înălţimea mea şi-mi dă un brânci cu botul său alb Nu eram pregătit pentru asta Aşa că mă răstorn şi cad la pământ ca un sac ud Zbang – rămân culcat — Eşti bolnav? Ai nevoie de vreun medicament pe care să ţi-l aduc de la Kira? Îl privesc pe Bulli fără să înţeleg ce se întâmplă Şi el se uită la mine în acelaşi fel şi, într-un sfârşit – sau mai bine zis „în sfârşit!” –, simt că îmi trece un fior prin corp — E e totul bine, spun eu N-am nevoie de nimic Îmi revin im imediat şi mă mă duc la Odette Zis şi făcut Atât de repede am plecat de-acolo, că Bulli nici n-a văzut pe unde am luat-o Dau buzna în grajdul cel mic şi urlu: — Odette, iubita inimii mele, sunt aici! Deodată, încremenesc În paie o văd pe minunata Odette, mama a şase pisoiaşi la fel de minunaţi ca ea Râde fericită şi nu arată deloc ca şi cum ar fi după o naştere dificilă Odette este pur şi simplu pisica perfectă Stau la câţiva paşi de ea şi nu mă mai satur să-i privesc Ce frumoşi sunt! Par sănătoşi Şi puternici Graţioşi Unici — Winston, dragule, nu vrei să vii mai aproape? Să-i saluţi pe micuţi? Ia uite ce frumoşi sunt! Sunt deja puternici — Da, e e un miracol, spun eu cu vocea spartă, profund impresionat Ce minune a naturii! Odette începe să-l lingă pe unul dintre ei – e unul alb, care seamănă leit cu mama lui Sunt trei pui albi şi trei pui negri Perfect Sau ăăă, am oare vedenii sau mai e un pisoiaş în paie, unul bălţat? — Odette, eu număr şapte Oare văd dublu, de fapt triplu, septuplu? — Deloc, râde Odette Chiar sunt şapte Unul din ei s-a ascuns mereu în spatele frăţiorilor lui — Un agent sub acoperire, miaun eu în vreme ce mă apropii cu şi mai multă grijă de mica mea familie Deşi „mică” nu e tocmai cuvântul potrivit Suntem nouă de-acum Sfântă sardină, n-o să mai am niciun minut de pace! Dar n-o să mă plâng din cauza asta, ci o să mă bucur de fiecare moment petrecut cu ei E drept că, dacă au moştenit fie şi a zecea parte din spiritul aventurier al mamei lor, atunci pot să-mi iau adio de la somnul de după-amiază Dar nici de asta nu-mi pasă Sunt foarte bucuros şi foarte mândru Miau! — Winston, de ce eşti aşa sceptic? întreabă Odette Pe tot macroul din lume, sper că nu şi-a dat seama la ce mă gândeam şi-şi închipuie acum că mă simt copleşit de o familie aşa de numeroasă — Sceptic? Niciodată! răspund eu repede Sunt doar impresionat şi fericit şi mândru şi şapte, miau, şapte pisoiaşi e perfect E mai mult decât perfect, e grandios Odette râde şi eu mă alătur ei Rămânem o vreme aşa, doar noi Mă minunez de pisoiaşi şi nu mă mai satur să-i văd Odette e şi ea încântată şi îl priveşte când pe unul, când pe altul Ne gândim la nişte nume pentru ei, ni le spunem, chicotim, suntem fericiţi şi da, e un moment absolut perfect Mult mai înduioşător decât mi-am imaginat vreodată Acum suntem o familie adevărată Mama, tata şi ŞAPTE pisoiaşi E frumos de-ţi vine să miauni — Winston? aud eu o voce cunoscută Eşti aici sunteţi aici? Miaun aprobator spre Kira şi, în următoarea clipă, ea îngenunchează lângă noi în paie — Vai, ce dulci sunt! Şi sunt şapte Înnebunesc, cât de dulci sunt! Kira s-a topit toată — V-aţi descurcat bine, Odette şi Winston, foarte bine Îmi vine să plesnesc de mândrie, fiindcă cei mici chiar sunt extraordinari — Şi Odette i-a născut singură? Aici, în grajdul lui Bulli şi Wally? întreabă Kira Bulli nechează E un ponei deştept, trebuie să recunosc Şi mie nici nu-mi plac poneii Dar Bulli e OK cumva Şi, într-un fel, e naşul micuţilor La fel şi Wally cel blond, cu urechile lui clăpăuge Nu ştiu ce să cred despre asta, ca să fiu sincer Wally nu pare să fie cel mai inteligent cal din lume În fine, are un suflet bun şi e din cale afară de impresionat că puişorii noştri s-au născut în grajdul lui — Trebuie să le spun mamei şi lui Werner, zice Kira dintr-odată şi pleacă imediat din grajd Câteva momente mai târziu, suntem înconjuraţi de mulţi, mulţi privitori Werner nu ştie ce să zică Dar Anna chiţăie de uimire fără oprire Babuşca se întreabă unde, mă rog, o să ţinem toţi pisoiaşii, iar doamna Hagedorn povesteşte cum ea iubeşte pisoiaşii mai mult decât orice, deşi cred c-o spune mai mult ca s-o enerveze pe babuşca Toată lumea de aici înţelege asta Beate strâmbă din nas, iar cei din familia Schulze-Naumann spun că sunt foarte mândri că nişte pisoiaşi aşa frumoşi au văzut lumina în curtea lor Când, în cele din urmă, ajung în grajd şi directorul Balotelli cu animalele lui, nu prea mai e loc să te mişti E gălăgie E haos Şi peste toate râsetele şi vocile, se aude încă torsul bucuros al iubitei mele Odette Pe scândura mea de căţărat, indiscutabil sunt cea mai fericită pisică din lume! *** — Werner, eşti sigur că drumul cu maşina până în Hamburg n-o să fie prea dificil pentru Odette şi pisoiaşi? întreabă Anna, uitându-se îngrijorată la iubita mea Odette se află într-un coşuleţ de nuiele pe care ni l-a dat familia Schulze-Naumann pentru călătoria înapoi Şi-n jurul ei stau toţi cei şapte pisoiaşi Au fost alăptaţi şi acum dorm toţi, ghemuiţi în jurul mamei lor Şi eu aş vrea să mă culc lângă familia mea în coşuleţ Dar Werner a fost de părere că ar trebui să stau lângă Kira pe bancheta din spate şi să punem coşuleţul în spaţiul pentru bagaje Mi-a zis că aş ocupa prea mult loc Auzi vorbă! Dar da, nu vreau să mă cert cu Werner acum, când weekendul ăsta haotic şi agitat a ajuns la sfârşit — Nu mai e mult, iubito Şi dacă plecăm acum, puii o să doarmă tot drumul Werner îşi pune mâna pe umărul Annei, zâmbindu-i drăgăstos — Mi se pare foarte frumos că suntem o familie Kira, tu, eu, Winston şi familia sa de pisici Anna dă din cap — Da, e foarte frumos A fost un sfârşit de săptămână excelent şi sunt fericită că ne-am căsătorit aici, în Bărăganul Lüneburg Se lipeşte câteva secunde de Werner, înainte să se întoarcă spre Kira — Şi tu, iubita mea, ce spui, vrei să venim aici în vacanţa de toamnă? Poate stăm o săptămână întreagă Kirei i se taie răsuflarea — Mami, ar fi grozav! Sigur O să am ocazia să mă bucur din nou de toate astea şi să-i revăd pe Lucas, Lina, Bulli, Wally, pe familia Schulze-Neumann Pe toţi Bine, dar hai să vorbim mai târziu despre asta Deocamdată mie mi s-a făcut dor de viaţa de oraş Tocmai când vreau să mă fac confortabil pe bancheta din spate, aud un chiţăit uşor de undeva din spate Fred! Înainte să se închidă portiera, sar din nou afară — Voiam să-ţi spun la revedere, mă lămureşte Fred şi ridică laba să mă salute Şi mulţumesc, fiindcă am pentru ce să-ţi fiu recunoscător, Winston Churchill Miaun încurcat — Nu nu fi absurd dar pentru ce? Fred vine mai aproape de mine — Am fost numit vice-preşedinte al şoarecilor Cu vot unanim Toţi au fost de părere că fără legătura mea cu tine, Winston Churchill, n-ar mai fi fost niciodată pace între şoareci şi pisici Şi nici vânătorului ăluia viclean nu i-am fi venit de hac În orice caz, Elisa e foarte mândră de mine Şi eu la fel Ţie trebuie să-ţi mulţumesc pentru asta Înghit în sec Încă o dată Şi încă o dată Pe toate salatele de hering, m-am înduioşat E de neînţeles cum tocmai un şoarece m-a adus în starea asta — Winston, iar umbli cu un şoarece? Kira s-a aplecat afară din maşină şi mă priveşte cu ochi mijiţi — Stai, că pe el îl ştiu E şoarecele cu care te certai ieri Surprins, mă duc spre Kira — Ăăă, miau, miau, mă bâlbâi eu Kira rămâne neîncrezătoare — Nu cumva ai devenit un prinzător de şoareci cât ai stat aici? — Prostii! simte Werner nevoia să-şi dea cu părerea Lui Werner îi e frică de şoareci Oricum, nici vorbă să mă fi apucat de prins şoareci! Sper că Fred n-a auzit chestia asta Ce ruşinos ar fi! Dar când arunc o privire peste umăr, nu-l mai văd pe Fred A plecat pe furiş, s-a întors la soţia şi copiii săi — Până data viitoare, tovarăşe şoarece, îi şoptesc eu şi sar lângă Kira pe banchetă, sperând că astfel o să renunţe să-mi mai pună întrebări despre Fred În timp ce Werner îşi porneşte maşina şi o scoate afară din curte la viteză mică, mă gândesc cu bucurie la aventura care mă aşteaptă în Hamburg: aventura de a fi tată Mă uit pe geamul din spate înapoi în curte şi-i văd pe Bulli şi Wally stând pe padoc Poate că mi se pare, dar parcă încearcă să-mi facă semn cu urechile lor mari Pe banca din faţa sălii de călărie, Sir Toby, Peterle şi cei doi prieteni ai lor s-au făcut confortabili Şi ei îmi fac semn cu labele Sfântă conservă de peşte, n-aş fi crezut că e posibil, dar mă bucur că revin aici la toamnă cu Kira, Odette şi pisoiaşii Iar ce mi-a spus Fred are ceva de-a face cu asta DA, recunosc că m-a atins unde sunt mai sentimental şi mai moale Şi atunci n-o să mai fie împuşcături, sau altfel nu mă cheamă pe mine Winston Churchill Frauke Scheunemann, născută în la Düsseldorf, este doctor în Drept A lucrat ca voluntară NDR, iar apoi ca jurnalistă şi purtătoare de cuvânt Din începe să scrie şi, împreună cu sora ei, Wiebke Lorenz, publică sub pseudonimul Anne Hertz romane de mare succes Cărţile tipărite sub numele Anne Hertz au depăşit un milion de exemplare vândute În a apărut primul roman semnat Frauke Scheunemann, Dackelblick, care a devenit imediat un bestseller şi a dat startul unei îndrăgite serii Frauke Scheunemann este căsătorită şi locuieşte la Hamburg împreună cu soţul ei, cei patru copii ai lor şi câinele Elmo 